A Time to Kill (1996) | MM Movie Store\nအသကျ(၁၀)နှဈအရှယျ လူမဲကောငျမလေးတဈယောကျဟာ ဈေးဝယျပွီးပွနျလာတယျ….ဒီကလေးမလေးအိမျကိုပွနျရောကျမသှားရှာဘူး….လူရမျးကား (၂)ယောကျဟာခေါငျးကိုဘီယာဗူးနဲ့ပဈပေါကျပွီးကားပျေါတငျချေါကာ မုဒိမျးကငျြ့တယျ…နညျးလမျးမြိုးစုံနဲ့ရကျစကျစှာနှိပျစကျခဲ့တယျ…..\nအသကျပွငျးတယျလို့ဆိုရမလားမသိ ဒီကောငျမလေး အသကျရှငျနခေဲ့တယျ…မိဘတှအေတှကျ ဖွမေဆညျနိုငျအောငျခံစားကွကှေဲနတေယျ…ဒီလိုနဲ့ဖခငျဖွဈသူဟာ ရှနေ့တေဈယောကျဆီသှားခဲ့တယျ…” ရှနေ့ကွေီး ကြှနျတျောကဉျြးထဲကွတျထဲရောကျနတေယျဗြာ….\nမနှဈကလညျး လူမဲကောငျမလေးတဈယောကျကို လူဖွူ(၄)ယောကျကမုဒိမျးကငျြ့တယျ..သူတို့ထောငျမကတြဲ့အပွငျ လမျးပျေါမှာအေးအေးလူလူလမျးလြှောကျနခေဲ့တယျမဟုတျလား ရှနေ့ကွေီး”” ကြှနျတျော ဘယျလိုကူညီရမလဲဗြ”ဆိုတဲ့ရှနေ့ကွေီးရဲ့အမေးစကားကို ဖခငျဖွဈသူကကွှကှေဲစှာပွနျဖွရှောတယျ…”\nရှနေ့ကွေီးမှာလညျး သမီးတဈယောကျရှိတာပဲဗြာ…ခငျဗြားဆိုရငျရော ဘာလုပျမလဲ”တဲ့………တကယျ့ကိုကောငျးမှနျတဲ့ကားမို့ ဘာတှဖွေဈမလဲဆိုတာကိုခံစားကွညျ့လိုကျပါဦး….သရုပျဆောငျတှကေလညျး တကယျ့နာမညျကွီးသရုပျဆောငျတှဖွေဈသလိုIMDbလညျး 7.4 တောငျရရှိထားလို့ ထှထှေထေူးထူးတော့ညှနျးဆိုမနတေော့ပါဘူး…\nသကျငယျမုဒိမျးမှုဆိုတာ တကယျ့ကိုစကျဆုတျစရာပါပဲ….နောကျဆကျတှဲအနနေဲ့ရကျစကျစှာ နှိပျစကျသတျဖွတျဖို့ဝနျမလေးတဲ့သူတှေ…လူ့အသိုငျးအဝနျးမှာ တကယျ့ကိုမရှိသငျ့တဲ့ အရိုငျးဆနျတဲ့လူသားတှေ…ဒီလိုအဖွဈအပကျြမြိုး ကြှနျတျောတို့နိုငျငံမှာလညျး မကွာခဏ ကွားနရေတယျ….\nဖမျးဆီးဖို့ရာ အကွောငျးအမြိုးမြိုးကွောငျ့လှတျနပွေီးကြှနျတျောတို့အားလုံးရော မိဘတှရေော စိုးတထငျ့ထငျ့နရေတဲ့အခြိနျဘယျလောကျတောငျမြားနပွေီလဲ..\nအသက်(၁၀)နှစ်အရွယ် လူမဲကောင်မလေးတစ်ယောက်ဟာ ဈေးဝယ်ပြီးပြန်လာတယ်….ဒီကလေးမလေးအိမ်ကိုပြန်ရောက်မသွားရှာဘူး….လူရမ်းကား (၂)ယောက်ဟာခေါင်းကိုဘီယာဗူးနဲ့ပစ်ပေါက်ပြီးကားပေါ်တင်ခေါ်ကာ မုဒိမ်းကျင့်တယ်…နည်းလမ်းမျိုးစုံနဲ့ရက်စက်စွာနှိပ်စက်ခဲ့တယ်…..\nအသက်ပြင်းတယ်လို့ဆိုရမလားမသိ ဒီကောင်မလေး အသက်ရှင်နေခဲ့တယ်…မိဘတွေအတွက် ဖြေမဆည်နိုင်အောင်ခံစားကြေကွဲနေတယ်…ဒီလိုနဲ့ဖခင်ဖြစ်သူဟာ ရှေ့နေတစ်ယောက်ဆီသွားခဲ့တယ်…” ရှေ့နေကြီး ကျွန်တော်ကျဉ်းထဲကြတ်ထဲရောက်နေတယ်ဗျာ….\nမနှစ်ကလည်း လူမဲကောင်မလေးတစ်ယောက်ကို လူဖြူ(၄)ယောက်ကမုဒိမ်းကျင့်တယ်..သူတို့ထောင်မကျတဲ့အပြင် လမ်းပေါ်မှာအေးအေးလူလူလမ်းလျှောက်နေခဲ့တယ်မဟုတ်လား ရှေ့နေကြီး”” ကျွန်တော် ဘယ်လိုကူညီရမလဲဗျ”ဆိုတဲ့ရှေ့နေကြီးရဲ့အမေးစကားကို ဖခင်ဖြစ်သူကကြွေကွဲစွာပြန်ဖြေရှာတယ်…”\nရှေ့နေကြီးမှာလည်း သမီးတစ်ယောက်ရှိတာပဲဗျာ…ခင်ဗျားဆိုရင်ရော ဘာလုပ်မလဲ”တဲ့………တကယ့်ကိုကောင်းမွန်တဲ့ကားမို့ ဘာတွေဖြစ်မလဲဆိုတာကိုခံစားကြည့်လိုက်ပါဦး….သရုပ်ဆောင်တွေကလည်း တကယ့်နာမည်ကြီးသရုပ်ဆောင်တွေဖြစ်သလိုIMDbလည်း 7.4 တောင်ရရှိထားလို့ ထွေထွေထူးထူးတော့ညွှန်းဆိုမနေတော့ပါဘူး…\nသက်ငယ်မုဒိမ်းမှုဆိုတာ တကယ့်ကိုစက်ဆုတ်စရာပါပဲ….နောက်ဆက်တွဲအနေနဲ့ရက်စက်စွာ နှိပ်စက်သတ်ဖြတ်ဖို့ဝန်မလေးတဲ့သူတွေ…လူ့အသိုင်းအဝန်းမှာ တကယ့်ကိုမရှိသင့်တဲ့ အရိုင်းဆန်တဲ့လူသားတွေ…ဒီလိုအဖြစ်အပျက်မျိုး ကျွန်တော်တို့နိုင်ငံမှာလည်း မကြာခဏ ကြားနေရတယ်….\nဖမ်းဆီးဖို့ရာ အကြောင်းအမျိုးမျိုးကြောင့်လွတ်နေပြီးကျွန်တော်တို့အားလုံးရော မိဘတွေရော စိုးတထင့်ထင့်နေရတဲ့အချိန်ဘယ်လောက်တောင်များနေပြီလဲ..


2012-02-05 ~ Myanmar Express\nမြန်မာ-ထိုင်း စီးပွားရေး တွေ့ဆုံဆွေးနွေး ပွဲကျင်းပ\nFrom : MRTV-4မြန်မာနဲ့ထိုင်း နှစ်နိုင်ငံကုန်သွယ်မှု တိုးမြှင့်ဆောင် ရွက်နိုင်ရေး အတွက် မြန်မာနိုင်ငံမှ စီးပွားရေး လုပ်ငန်း ရှင်များနဲ့ ထိုင်းနိုင်ငံမှ စီးပွားရေးလုပ်ငန်းရှင် ၄၃ဦး ပါဝင်တဲ့ ကိုယ်စားလှယ်အဖွဲ့ တို့ဟာ ယနေ့မနက်ပိုင်း က ရန်ကုန်မြို့ UMFCCI မှာ တွေ့ဆုံဆွေးနွေးမှုများ ဆောင်ရွက်ခဲ့ကြပါတယ်။ ဒီလို တွေ့ဆုံဆွေးနွေးကြတာဟာ နှစ်နိုင်ငံ ချစ်ကြည်ရေး၊ နှစ်နိုင်ငံကုန်သွယ်မှုနဲ့ ရင်းနှီး မြှုပ်နှံမှုလုပ်ငန်းများ ပိုမိုဆောင်ရွက်နိုင်ဖို့ အတွက် တွေ့ဆုံကြခြင်းဖြစ်ပါတယ်။ ဒီလိုဆောင် ရွက်ခြင်းဖြင့် နှစ်နိုင်ငံကုန်သွယ်မှုနဲ့ ရင်းနှီးမြှုပ်နှံမှု ဆိုင်ရာ လုပ်ငန်းများ ပိုမိုတိုးတက်လာ မှာဖြစ်သလို နှစ်နိုင်ငံ စီးပွားရေးဆိုင်ရာ အခွင့်အလမ်းများလည်း ပိုမိုပွင့်လန်းလာ မှာဖြစ်တယ်လို့ အဆိုပါဆွေးနွေးပွဲမှ တာဝန်ရှိသူတစ်ဦး ရဲ့ပြောကြားချက်အရ သိရပါတယ်။အဲဒီလိုဆောင်ရွက်ရာမှာတော့ မြန်မာနိုင်ငံဘက်မှ အာမခံ လုပ်ငန်း၊ ကျောက်မျက်ရတနာ လုပ်ငန်း၊ဆောက်လုပ်ရေး လုပ်ငန်း၊ ဆက်သွယ်ရေးအစရှိတဲ့ လုပ်ငန်းရှင်များအပြင် သယ်ယူပို့ဆောင် ရေးလုပ်ငန်း၊ ပြန်လည်ပြည့်ဖြိုးမြဲ စွမ်းအင်လုပ်ငန်းများမှ လုပ်ငန်းရှင်များပါ တက်ရောက် ဆွေးနွေး ခဲ့ကြတာ ဖြစ်ပါတယ်။ဒါ့အပြင် စီးပွားရေး ကဏ္ဍအလိုက် စက်မှုလုပ်ငန်း၊ စွမ်းအင်နှင့် ပတ်ဝန်းကျင်ဆိုင်ရာ လုပ်ငန်းများ၊ ဆောက်လုပ်ရေးနှင့် ထုတ်ကုန်ပစ္စည်း လုပ်ငန်း၊ ၀န်ဆောင်မှုလုပ်ငန်း ဆိုပြီး အုပ်စု ၄စုခွဲကာ သက်ဆိုင်ရာ စီးပွားရေး ကဏ္ဍအလိုက် ဆွေးနွေးမှု များ ဆောင်ရွက်ခဲ့ကြ တာ ဖြစ်ပါတယ်။ လက်ရှိမှာတော့ ထိုင်းနိုင်ငံဟာ မြန်မာနိုင်ငံမှာ လာရောက် ရင်းနှီးမြှုပ်နှံတဲ့ နိုင်ငံခြားရင်းနှီးမြှုပ်နှံမှုရဲ့ ၂၆.၅၃ရာခိုင်နှုန်းကို ပိုင်ဆိုင်ထားပြီး ဒုတိယ အများဆုံးနေရာမှာ ရပ်တည်လျက်ရှိတယ်လို့ သတင်းရရှိပါတယ်။ Myanmar Express\nမီးသတ်စခန်းအချင်းချင်း အင်တာနက်ဖြင့် ချိတ်ဆက်ဆက်သွယ်ခြင်း လာမည့်နှစ်တွင် စတင်မည်\nFrom : Popular မီးသတ်စခန်းများအချင်းချင်း အင်တာနက်စနစ်ဖြင့် ဆက်သွယ်မည့် Command and Control Center များကို ရန်ကုန်တိုင်းဒေသကြီးအတွင်းရှိ မြို့နယ် ၂၂ မြို့နယ် တွင် လာမည့်နှစ် ဇန်နဝါရီလ ၁ ရက်နေ့တွင် စတင်ဖွင့်လှစ်မည်ဖြစ်ကြောင်း ရန်ကုန်တိုင်းဒေသကြီး မီးသတ်ဦးစီးဌာနမှ သိရသည်။”မီးလောင်မှုတွေကို မီးသတ်ယာဉ်များ သွားရောက်ငြှိမ်းသတ်ရာမှာ တိုက်တာ၊ အထပ်အမြင့်၊ ရပ်ကွက်အနေအထား၊လမ်းပုံစံတွေကို အချက်အလက်မှန်မှန်ကန်ကန် မြေပုံ နဲ့လမ်းညွှန်နိုင်မှာပါ”ဟု မီးသတ် ဦးစီးဌာနမှ တာဝန်ရှိသူက အထက် ပါစနစ်ဖြင့်ချိတ်ဆက်ဆောင်ရွက်နိုင် မှုအခြေအနေကို ရှင်းပြသည်။အထက်ပါ Command and Control Center များသည် တစ် နေရာနှင့်တစ်နေရာအင်တာနက် စနစ်ဖြင့် ချိတ်ဆက်ထားပြီး မြေပုံ ဖြင့် လမ်းညွှန်နိုင်သည့် တိကျသော အချက်အလက်များအား Suntac ကုမ္ပဏီမှ ဆော့ဖ်ဝဲရေးဆွဲပေးမည် ဖြစ်ကြောင်း သိရသည်။”မြန်မာနိုင်ငံမှာ တစ်နှစ်ကို မီးလောင်မှု ၁၅ဝ နီးပါးလောက် ဖြစ်တယ်။ တခြားနိုင်ငံဆို ဒီ့ထက် ၆ ဆလောက် ပိုဖြစ်တယ်။ ဘာလို့လဲဆိုတော့ နိုင်ငံတစ်နိုင်ငံရဲ့ဖွံ့ဖြိုးတိုးတက် မှုနဲ့ဆိုင်တယ်”ဟု တာဝန်ရှိ သူက ဆိုသည်။ယခုအခါ မီးသတ်ကားများတွင် GPS စနစ်သဘောပါဝင်သည့် စနစ် များ၊ TTMA နှင့် CDMA စနစ်များ တပ်ဆင်ထားပြီး သက်ဆိုင်ရာများ ၏ အကူအညီဖြင့် လမ်းပိတ်ဆို့ သောနေရာများ၊ ကားဝင်ရန်ခက် သော နေရာများအား ရှင်းလင်းပေး ရန် ညှိနှိုင်းထားကြောင်း သိရသည်။”မီးဘေးအန္တရာယ် ကာကွယ်မှုတွေလုပ်နေပေမယ့် မီးလောင်မှုက များနေတယ်။ Command and Control Center တွေ လုပ်ပြီး သွားရင်တော့ အရင်က ထက် ပိုမြန်သွားမယ်။ မီးသတ်ရုံးတစ်ခုနဲ့တစ်ခု ချိတ်ဆက်ပေးထားတော့ ပိုကောင်းတယ်”ဟု အရှေ့ပိုင်းခရိုင် မီးသတ် စခန်းမှ တာဝန်ရှိသူက ဆိုသည်။ရန်ကုန်တိုင်းဒေသကြီးအတွင်း ရှိ မြို့နယ်မီးသတ်စခန်း ၃၂ ခုမှာ တောင်ပိုင်းခရိုင်တွင် ၉ ခု၊ မြောက် ပိုင်းခရိုင်တွင် ၁၁ ခု၊ အရှေ့ပိုင်းခရိုင် တွင် ၁၅ ခု၊ အနောက်ပိုင်းခရိုင် တွင် ၇ ခုရှိပြီး မီးသတ်ကားအစီးရေ ၈၃ စီးခန့်ရှိကြောင်း၊ မီးသတ်တပ်ဖွဲ့ ဝင်အင်အား ၄၅၆ ဦးနှင့် အရန်မီး သတ်တပ်ဖွဲ့ဝင်အင်အား ၂၈၂၈၂ ဦးရှိကြောင်း ထပ်မံသိရသည်။ Myanmar Express\nပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ အထွေထွေအတွင်းရေးမှူး ဦးဌေးဦးအား ရန်ကုန်မြို့ရှိ သြစတေးလျ သံရုံး ဒုတိယတာဝန်ခံ Ms. Ruth Stewart လာရောက်ေ\nပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ အထွေထွေအတွင်းရေးမှူး ဦးဌေးဦးအား ပြည်ထောင်စု သမ္မတ မြန်မာနိုင်ငံတော်၊ ရန်ကုန်မြို့ရှိ သြစတေးလျသံရုံး ဒုတိယတာဝန်ခံ Ms. Ruth Stewart သည် ဖေဖော် ၀ါရီလ ( ၉ ) ရက်နေ့ ညနေပိုင်း (၄) နာရီအချိန် တွင် နေပြည်တော်ရှိ ပြည်ထောင်စုကြံ့ခိုင်ရေးနှင့် ဖွံ့ဖြိုးရေး ပါတီ ဌာနချုပ်ရုံး ဧည့်ခန်းမသို့ လာရောက်တွေ့ဆုံသည်။ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ အထွေထွေအတွင်းရေးမှူး ဦးဌေးဦးအား ပြည်ထောင်စု သမ္မတ မြန်မာနိုင်ငံတော်၊ ရန်ကုန်မြို့ရှိ သြစတေးလျသံရုံး ဒုတိယတာဝန်ခံ Ms. Ruth Stewart မှ လာရောက်တွေ့ဆုံစဉ် တွေ့ဆုံပွဲသို့ ပါတီအထွေထွေအတွင်းရေးမှူး ဦးဌေးဦး နှင့်အတူ အလုပ်အမှုဆောင် ဦးမောင်မောင်ဆွေ နှင့် ပြည်ထောင်စုကြံ့ခိုင်ရေးနှင့်ဖွံ့ဖြိုးရေး ပါတီ ဌာနချုပ်ရုံးမှ တာဝန်ရှိ သူများ၊ ပြည်ထောင်စုသမ္မတ မြန်မာ နိုင်ငံတော်ဆိုင်ရာ သြစတေးလျသံရုံး ဒုတိယတာဝန်ခံ Ms. Ruth Stewart တို့ တက်ရောက်ကြသည်။ အထွေထွေအတွင်းရေးမှူး ဦးဌေးဦးမှ ပြည်ထောင်စုသမ္မတ မြန်မာနိုင်ငံတော်၊ ရန်ကုန်မြို့ရှိ သြစတေးလျသံရုံး ဒုတိယတာဝန်ခံ Ms. Ruth Stewart အား အမှတ်တရလက်ဆောင်ပေးအပ်စဉ် ယင်းသို့တွေ့ဆုံရာတွင် ပါတီအထွေထွေအတွင်းရေးမှူး ဦးဌေးဦးက ပြည်ထောင်စုကြံ့ခိုင်ရေးနှင့် ဖွံ့ဖြိုးရေး ပါတီ ရည်မှန်းချက်၊ ယုံကြည်ချက်၊ မူဝါဒလမ်းစဉ်များ၊ မြန်မာနိုင်ငံ၌ နိုင်ငံရေး ဖြစ်ပေါ်တိုးတက် ပြောင်းလဲမှု အခြေအနေများ၊ နိုင်ငံတော်နှင့် ပြည်သူများအကျိုးအတွက် လက်တွေ့ အကောင်အထည်ဖေါ် ဆောင်ရွက်နေ မှုများ၊ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ကိုယ်စားလှယ်များ ရွေးချယ်ရာတွင်ဒေသအကျိုး၊ လူထုအကျိုး လက်တွေ့ဆောင်ရွက်နိုင်သူများအား စိစစ်ရွေးချယ်မှု အခြေအနေများနှင့် ပတ်သက်၍ ဆွေးနွေးပြောကြားပါသည်။ ၄င်းနောက် သြစတေးလျသံရုံး ဒုတိယတာဝန်ခံ Ms. Ruth Stewart က သိလိုသည်များကို မေးမြန်ရာ ပါတီ အထွေထွေအတွင်းရေးမှူး ဦးဌေးဦး က အသေးစိတ် ရှင်းလင်းပြောကြားကြောင်း သိရသည်။ Myanmar Express\nအောက်တန်းစား ABSDF ၏ လူမဆန်စွာ ရက်ရက်စက်စက် သတ်ဖြတ်ခဲ့သူများ စာရင်း\nFrom : ခေတ်လူငယ်ဖေဖော်ဝါရီ နောက်ဆုံးပတ်ခန့်၌ မြန်မာမီနီဆလွန်းကား ပထမအသုတ် အစီးရေ ၈၀၀ ခန့် ထပ်မံရောက်ရှိကာ Show Room များ၌ ရောင်းချပေးသွားမည်ဖြစ်ကြောင်း စက်မှုဝန်ကြီးဌာနမှ ဦးသွင်မြင့်အောင်က ပြောကြားသည်။ အမှန်တကယ်လိုအပ်နေသော ပြည်သူများအတွက် ရည်ရွယ်ကာ ယခုကဲ့သို့ တင်သွင်းရောင်းချပေးသွားမည်ဖြစ်ကြောင်း သိရသည်။ လက်တစ်လော၌ တစ်နိုင်ငံလုံးအတိုင်းအတာဖြင့် Show Room များဖွင့်လှစ်ကာ မရောင်းချနိုင်သေးသော်လည်း အချက်အခြာကျသော မြို့များ၌ ဖွင့်လှစ်သွားနိုင်ရန် စီစဉ်လျက်ရှိကြောင်း သိရသည်။ နေပြည်တော်၊ ရန်ကုန်နှင့် မန္တလေးမြို့များအပြင် အများသွားလာရေး လွယ်ကူကောင်းမွန်သော နေရာများ၌ အဓိကထား ဆောင်ရွက်သွားရန် စီစဉ်နေကြောင်း ၂၀၁၂ ခုနှစ် ဖေဖော်ဝါရီ ၁၄ ရက်နေ့ထုတ် News Watch ဂျာနယ်တွင် ဖော်ပြထားပါသည်။ Myanmar Express\nFrom : Amara News Agency ရန်ကုန် Orchid Hotel ဧည့်ကြိုကောင်တာ ရန်ကုန် ဟော်တယ်တခုက ၀န်ထမ်းအမျိုးသမီးကုို ပါးရုိုက်ခဲ့တဲ့ ဂျပန်အမျိုးသားကုို အစိုးရက ပြည်နှင်ဒဏ်ပေးပြီး နောင်မြန်မာနုိုင်ငံလာခွင့် ဗီဇာပါ ရာသက်ပန် ပိတ်ပင်ခဲ့ပါတယ်။ ဇန္န၀ါရီ ၂၈ ရက်နေ့က ရန်ကုန်ဟော်တယ်ဝန်ထမ်း ဒေါ်အေးအေးကြည်ကုို ပါးရုိုက်ခဲ့တဲ့ ဂျပန်အမျိုးသား Mr. Okahashi Takashi (မစ္စတာ အိုကာဟရှိ တာကရှိ) ကုို ပြည်နှင်ဒဏ်ပေးဖို့ ရဲချုပ်ကနေ အမျိုးသားကာကွယ်ရေးနဲ့ လုံခြုံရေးကောင်စီ (ကာလုံ) ကုို တင်ပြခဲ့ရာ ကာလုံက သဘောတူခဲ့ပါတယ်။ ဒီကိစ္စနဲ့ ပတ်သက်ပြီး ရန်ကုန် ဂျပန်သံရုံးကပါ ဟော်တယ်ကုို တရားစွဲတဲ့အတွက် ရဲချုပ်က ကာလုံကုို တင်ပြခဲ့ခြင်း ဖြစ်ပါတယ်။ ကာလုံခေါင်းဆောင် ဗိုလ်ချုပ်ကြီး မင်းအောင်လှိုင် ကာကွယ်ရေး ဦးစီးချုပ် ဗိုလ်ချုပ်ကြီးမင်းအောင်လှိုင် ကြီးမှူးတဲ့ ကာလုံရဲ့ ဆုံးဖြတ်ချက်အရ Mr. Takashi ကုို နာမယ်ပျက်စာရင်းသွင်းထားပြီး နောင် မြန်မာနုိုင်ငံဝင်ခွင့် မည်သည့်ဗီဇာကုိုမှ ထုတ်မပေးရန် ဆုံးဖြတ်ခဲ့တယ်လို့ စုံစမ်းသိရပါတယ်။ မြန်မာအမျိုးသမီးတဦးကို စော်ကားတဲ့ နိုင်ငံခြားသားကို ထိထိရောက်ရောက် အရေးယူတာ ဦးသိန်းစိန်အစိုးရ က်ပြီးနောက်ပိုင်း ကာလုံအဖွဲ့ရဲ့ ပထမဆုံး လုပ်ရပ်ဖြစ်ပါတယ်။ Mr. Takashi ဟာ မြန်မာနုိုင်ငံမှာ Business Visa နဲ့ နေထုိုင်သူဖြစ်တယ်လို့ သိရပါတယ်။ အခင်းဖြစ်တဲ့ ရန်ကုန်က ဟော်တယ်အမည်ကုို အစိုးရက တရားဝင် မထုတ်ပြန်ခဲ့ပေမဲ့ အတည်မပြူနိုင်သေးတဲ့ Facebook သတင်းတွေအရ ရန်ကုန် ပုဇွန်တောင်က Orchid Hotel မှာ အခင်းဖြစ်ပွားခဲ့တာလို့ ဆိုပါတယ်။ Myanmar Express\nFrom : ကောင်းမြင့်မြန်မာ့ရွှေဈေးကွက်ဟာ ကမ္ဘာ့ရွှေဈေးကိုလိုက်ပြီးပြောင်းလဲနေတယ်ဆိုတာ သတိထားမိကြပါ လိမ့်မည်။ သတိမထားမိသူတွေ၊ သတိမမူလို့ ဂူမမြင် တဲ့သူတွေအတွက် အသိအမြင်ကြွယ်ဝပြီး ဗဟုသုတ ရှိအောင် မျှဝေ လိုက်ပါတယ်။ ကမ္ဘာ့ရွှေဈေးကွက်မှာ ရွှေဈေးဟာ ဖေဖော်ဝါရီလ ၄ရက်နေ့က ၁အောင်စကို ၁၇၂၅ ဒေါ်လာရှိပြီး မြန်မာ့ရွှေဈေးကတော့ ၁ကျပ်သားကို ၇၃၀၀၀၀ကျပ်ရှိခဲ့တယ်။ နောက်တနေ့ ဖေဖော်ဝါရီလ ၅ရက်နေ့ကျတော့ ၁အောင်စကို ၁၇၂၅ ဒေါ်လာရှိပြီး မြန်မာ့ရွှေဈေးကတော့ ၁ကျပ်သားကို ၇၃၁၀၀၀ ကျပ်ဖြစ်သွားတယ်တယ်။ ဖေဖော်ဝါရီလ ၆ရက်နေ့ရောက်တဲ့အခါကျတော့ ၁အောင်စကို ၁၇၃၄ ဒေါ်လာရှိပြီး မြန်မာ့ရွှေဈေးကတော့ ၁ကျပ်သားကို ၇၃၀၀၀၀ကျပ်ရှိခဲ့ပါတယ်။ ဖေဖော်ဝါရီလ ၇ရက်နေ့မှာ တော့ ၁အောင်စကို ၁၇၂၀ ဒေါ်လာရှိပြီး မြန်မာ့ရွှေဈေးကတော့ ၁ကျပ်သားကို ၇၃၂၀၀၀ကျပ်ရှိခဲ့ပါတယ်။ဖေဖော်ဝါရီလ ၇ ရက်နေ့မှာပဲ ပြည်သူ့လွှတ်တော် ဥက္ကဌဖြစ်တဲ့ သူရဦးရွှေမန်းကနေ ၀န်ထမ်း တွေကို လစာတွေ တိုးပေးဖို့ ပြည်ထောင်စုလွှတ်တော်မှာအဆိုတင်သွင်းခဲ့တာကို အကယ်ဒမီပေးပွဲအပြီးမှာ ထုတ်လွှင့်ခဲ့ပါတယ်။ အဲ့ဒါကြောင့် ပြည်သူတွေကလစာတွေ တိုးလာရင် အခြေခံစားကုန် ဈေးနှုန်းတွေ မြင့်တက်လာတာအပြင် အခြားသော ဈေးနှုန်းတွေလည်း မြင့်တက်လိမ့်မယ်လို့ ထင်ခဲ့ကြတာတွေကို ပြည်သူတွေရဲ့ အသံတွေ ကြားခဲ့ရပါတယ်။ ဈေးကွက်စီးပွားရေးကိုလေ့လာသူ တစ်ယောက် အနေနဲ့ မဖြစ်နိုင်ဘူးဆိုတာကို သိပေမယ့် ပြည်သူတွေသိအောင် ပြောရမယ့် တာဝန်ရှိတာမို့ အခုဖြစ်ပေါ်နေတဲ့ ရွှေဈေးနှုန်းကို နှိုင်းယှဉ်ပြီးပြောရခြင်းပါပဲ။ ဖေဖော်ဝါရီလ ၈ရက်နေ့မှာ ၁အောင်စကို ၁၇၄၉ ဒေါ်လာရှိပြီး မြန်မာ့ရွှေဈေးကတော့ ၁ကျပ်သား ကို ၇၄၃၀၀၀ကျပ်ရှိခဲ့ပါတယ်။ အဲ့ဒီတော့ ကမ္ဘာ့ရွှေဈေးနှုန်းက ၁၇၄၉ ဒေါ်လာထိမြင့်တက် သွားတဲ့အခါမှာ မြန်မာ့ရွှေဈေးနှုန်းကလည်း ၇၄၃၀၀၀ထိမြင့်တက်သွားတာ ကိုတွေ့ရမှာဖြစ်တယ်။ တကယ် တန်းတော့ မြန်မာ့ရွှေဈေးနှုန်းဟာ လစာတွေတိုးမယ်ဆိုလို့တက်တာမဟုတ်ဘဲ ကမ္ဘာ့ရွှေဈေးနှုန်း မြင့်တက် လာလို့ တက်ရတယ်ဆိုတာကို မြင်နိုင်ပါတယ်။ အခြားသောကုန်ပစ္စည်းတွေအနေနဲ့လည်း ဈေးနှုန်းတက်နိုင် ခြေ မရှိဘူးဆိုတဲ့ အကြောင်းကိုတော့ စီးပွားရေးပညာရှင် ခင်မောင်ညို (ဘောဂဗေဒ ) က“လစာတိုးပေးခြင်းကြောင့် ဈေးနှုန်းတက်ခြင်း၊ အစိုးရ၏ ဘတ်ဂျက် လိုငွေပြမှုများပြားခြင်း၊ ငွေကြေး ဖောင်းပွမှု ဖြစ်ပေါ်ခြင်းတို့ ဖြစ်နိုင်ခြေ နည်းပါးကြောင်း” ပြောဆိုထားတာကိုလည်း တွေ့နိုင်ပါတယ်။ အဲ့ဒီတော့ ပြည်သူတွေအနေနဲ့ အကြောင်းအရာတစ်ခုကို လက်တွေ့ကျသုံးသပ်ပြီးမှ စဉ်းစားဝေဖန် သင့်ကြောင်း စေတနာစကားလက်ဆောင်ပါးလိုက်ပါတယ်။Myanmar Express\nပြည်တော်ပြန်များ နိုင်ငံသားခံယူခွင့် ပြန်လျှောက်နိုင်\nFrom : ခေတ်လူငယ်ပြည်ပကနေ ပြန်ဝင်လာတဲ့ မြန်မာနိုင်ငံသားတွေအနေနဲ့ နိုင်ငံသားခံယူခွင့် ပြန်လည်လျှောက်ထားခွင့်ရှိကြောင်း ဖေဖော်ဝါရီလ ၅ ရက်နေ့လူဝင်မှု ကြီးကြပ်ရေးနှင့် ပြည်သူ့အင်အားဝန်ကြီးဌာန မီဒီယာတွေ့ဆုံပွဲက သိရပါတယ်။ ပြည်ပက ပြန်ဝင်လာတဲ့မြန်မာတွေအနေနဲ့ နိုင်ငံသားခံယူခွင့် ပြန်လည်လျှောက်ထားတဲ့အခါမှာ ဟိုဘက်နိုင်ငံသား ခံယူပြီးသား ဖြစ်နေရင်တော့ စွန့်လွှတ်ပြီးမှ လျှောက်ခွင့်ရမှာ ဖြစ်ပါတယ်။ မြန်မာနိုင်ငံသားအဖြစ် ပြန်လည်ခံယူဖို့အတွက် ပြည်ပရှိ မြန်မာသံရုံးတွေမှာ လျှောက်ရမှာဖြစ်တယ်။ ပြည်ပရောက်မြန်မာတွေအနေနဲ့ တရားဝင်နိုင်ငံသား ပြန်လည်ခံယူခွင့်ရှိတယ်ဆိုတာကို အသိပေးထားတယ်လို့ ပြည်ထောင်စုဝန်ကြီး ဦးခင်ရီက တွေ့ဆုံပွဲမှာ ပြောပါတယ်။ နိုင်ငံသားခံယူခွင့် လျှောက်တဲ့သူတွေရဲ့ ကိုယ်ရေးအချက်အလက်တွေကို စိစစ်ပြီး မြန်မာသံရုံးက လူဝင်မှုကြီးကြပ်ရေးဌာနရဲ့ သဘောထားမှတ်ချက် တောင်းမှာဖြစ်ပါတယ်။ နိုင်ငံသားခံယူခွင့် လျှောက်သူဟာ မြန်မာနိုင်ငံမှာ နေသွားတာမှန်ကန်ပြီး မြန်မာနိုင်ငံသားဖြစ်နေတယ်ဆိုရင် ပြန်လက်ခံပေးမှာဖြစ်တယ်လို့ ဆိုပါတယ်။ တိုင်းရင်းသား မိဘနှစ်ပါးကမွေးတဲ့ နိုင်ငံသားတွေက မွေးရာပါနိုင်ငံသားတွေဖြစ်လို့ နိုင်ငံသား စိစစ်ရေးကတ် ရမှာဖြစ်တယ်။ ဥပဒေအရဖြစ်တဲ့ နိုင်ငံသားတွေက ဧည့်နိုင်ငံသားနဲ့ပြုနိုင်ငံသားကတ်တွေ ရမှာဖြစ်တယ်။ ပြည်တွင်းမှာ အခွန်ဆောင်နေတဲ့ နိုင်ငံခြားသားတွေကိုတော့ အက်ဖ်အာရ်စီနဲ့ အကြောင်းအမျိုးမျိုးကြောင့် နောက်ကြောင်း မပြည့်စုံသေးသူတွေကို ယာယီနိုင်ငံသား ကတ်တွေ ထုတ်ပေးနေပါတယ်။ နိုင်ငံသားခံယူခွင့်အတွက် ဗဟိုအဖွဲ့တွေဆီ လျှောက်ထားနိုင်ပြီး အထောက်အထား ပြည့်စုံ၊ ဥပဒေနဲ့ညီရင် နိုင်ငံသား ခံယူခွင့်ပြုတယ်လို့ သိရကြောင်း ၂၀၁၂ ခုနှစ် ဖေဖော်ဝါရီ ၁၀ ရက်နေ့ထုတ် မော်ဒန် ဂျာနယ်တွင် ဖော်ပြထားပါသည်။Myanmar Express\nဧပြီ ၁၄ ရက် အီးယူအစည်းအဝေး မြန်မာအပေါ်ပိတ်ဆို့မှု ဆုံးဖြတ်မည်\nFrom : ခေတ်လူငယ်လာမယ့် ဧပြီ ၁၄ ရက်နေ့ကျင်းပဖို့ရှိတဲ့ အီးယူအစည်းအဝေးမှာ မြန်မာနိုင်ငံအပေါ် အရေးယူမှုတွေ ရုပ်သိမ်းဖို့ အချက်သုံးချက်ပေါ်မူတည်ပြီး ဆုံးဖြတ်သွားမှာဖြစ်တယ်လို့ သိရတယ်။ ထိုင်းနိုင်ငံမှ ယူကေသံတမန်အရာရှိ တစ်ဦးက “ဗြိတိန် နိုင်ငံခြားရေးဝန်ကြီး ဟိတ်ဂ်ရဲ့ မြန်မာပြည်ခရီးစဉ်မှာ အပြုသဘောဆောင်တဲ့ အချက်တွေ တွေ့ရတယ်၊ မြန်မာနိုင်ငံရဲ့ ထိလွယ်ရှလွယ်ဖြစ်တဲ့ ခုလိုအချိန်မှာ အချက်သုံးချက်ပေါ်မူတည်ပြီး ဧပြီ ၁၄ ရက် အီးယူအစည်းအဝေးက ဆုံးဖြတ်မယ်” လို့ ပြောပါတယ်။ ပိတ်ဆို့မှုတွေ ရုပ်သိမ်းဖို့ တိုင်းတာမယ့် အချက်သုံးချက်က လာမယ့် ဧပြီ ၁ ရက်နေ့မှာ ကျင်းပမယ့် ကြားဖြတ်ရွေးကောက်ပွဲ လွတ်လပ်မျှတဖို့၊ ယုံကြည်ချက် အကျဉ်းသားတွေအားလုံး လွတ်မြောက်ဖို့၊ ပြည်တွင်းစစ်တွေ ငြိမ်းချမ်းဖို့ စတာတွေ ဖြစ်တယ်။ ယူကေသံတမန်က နိုင်ငံတကာက လူတစ်ဦးချင်း ပြောင်းလဲတာထက် အဖွဲ့အစည်းလိုက်ပြောင်းလဲတာကို လိုချင်တယ်။ “နိုင်ငံတကာက တိုင်းတာတဲ့ အချက်သုံးချက်ပြည့်မီရင် မြန်မာနိုင်ငံအနေနဲ့ နောက်တစ်ဆင့်ကို တက်လှမ်းနိုင်ပြီး ဒဏ်ခတ်မှု တွေလျော့ပါးလာမှာဖြစ်တယ်” လို့ ဆိုတယ်။ ဧပြီ ၁၄ ရက်နေ့မှာ ကျင်းပမယ့် အီးယူအစည်းအဝေးပွဲရဲ့ အဆုံးအဖြတ်က မြန်မာနိုင်ငံရဲ့ နိုင်ငံရေးနဲ့ စီးပွားရေးမှာ သက်ရောက်မှာဖြစ်တယ်။ အချက်သုံးချက်ပြည့်မီရင် မြန်မာနိုင်ငံမှာ ရှင်းနှီးမြှုပ်နှံဖို့ ပိတ်ပင်ထားတဲ့ ယူကေနဲ့ အနောက်နိုင်ငံမှ ကုမ္ပဏီတွေ မြန်မာနိုင်ငံကို လာရောက်လုပ်ကိုင်ခွင့်ရှိပြီး အင်အားကြီး နိုင်ငံတွေနဲ့ ပုံမှန်ဆက်ဆံရေး တည်ဆောက်နိုင်မှာ ဖြစ်တယ်။ မြန်မာနိုင်ငံရဲ့ ပြောင်းလဲမှုတွေကို မိမိနိုင်ငံကပဲ လုပ်နိုင်ပြီး နိုင်ငံတကာက တိုက်တွန်းလို့ပဲရကြောင်း ၂၀၁၂ ခုနှစ် ဖေဖော်ဝါရီ ၁၀ ရက်နေ့ထုတ် မော်ဒန် ဂျာနယ်တွင် ဖော်ပြထားပါသည်။Myanmar Express\nနိုင်ငံတော်သမ္မတ ဦးသိန်းစိန် ဖိလစ်ပိုင်သမ္မတနိုင်ငံ နိုင်ငံခြားရေးဝန်ကြီးနှင့် အဖွဲ့အား လက်ခံတွေ့ဆုံ\nFrom : ခေတ်လူငယ်ပြည်ထောင်စုသမ္မတ မြန်မာနိုင်ငံတော် နိုင်ငံတော်သမ္မတ ဦးသိန်းစိန်သည် ဖိလစ်ပိုင်သမ္မတနိုင်ငံ နိုင်ငံခြားရေးဝန်ကြီး Hon. Mr. Albert F. Del Rosario ဦးဆောင်သော ချစ်ကြည်ရေးကိုယ်စားလှယ်အဖွဲ့အား ဖေဖော်ဝါရီ ၉ ရက်နေ့နံနက် ၁၁ နာရီတွင် နေပြည်တော်ရှိ နိုင်ငံတော်သမ္မတအိမ်တော် သံတမန်ဆောင်ဧည့်ခန်းမ၌ လက်ခံတွေ့ဆုံသည်။ ထိုသို့ တွေ့ဆုံရာတွင် နိုင်ငံတော်သမ္မတ ဦးသိန်းစိန်နှင့်အတူ နိုင်ငံခြားရေးဝန်ကြီးဌာန ပြည်ထောင်စုဝန်ကြီး ဦးဝဏ္ဏမောင်လွင်၊ စက်မှုဝန်ကြီးဌာန ပြည်ထောင်စုဝန်ကြီးဦး စိုးသိန်း၊ သမ္မတရုံးဝန်ကြီးဌာန ပြည်ထောင်စုဝန်ကြီး ဦးသိန်းညွန့်၊ အလုပ်သမားဝန်ကြီးဌာနနှင့် လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေးဝန်ကြီးဌာန ပြည်ထောင်စုဝန်ကြီး ဦးအောင်ကြည်နှင့် ဌာနဆိုင်ရာအကြီးအကဲများ တက်ရောက်ကြပြီး ဖိလစ်ပိုင် သမ္မတနိုင်ငံခြားရေးဝန်ကြီး Hon . Mr. AIbert F. Del Rosario နှင့်အတူ ပြည်ထောင်စုသမ္မတ မြန်မာနိုင်ငံတော်ဆိုင်ရာ ဖိလစ်ပိုင်သမ္မတနိုင်ငံ သံအမတ်ကြီး H.E. Ms. Maria Hellen M. Barber နှင့် တာဝန်ရှိသူများ တက်ရောက်ကြသည်။ ယင်းသို့ တွေ့ဆုံရာတွင် မြန်မာ- ဖိလစ်ပိုင် နှစ်နိုင်ငံ ချစ်ကြည်ရင်းနှီးမှု ပိုမိုတိုးတက် ခိုင်မြဲရေးနှင့် နှစ်နိုင်ငံအကျိုးတူ ပူးပေါင်းဆောင်ရွက်ရေးဆိုင်ရာ ကိစ္စရပ်များနှင့် စပ်လျဉ်း၍ ရင်းနှီးပွင့်လင်းစွာ ဆွေးနွေးကြကြောင်း ၂၀၁၂ ခုနှစ် ဖေဖော်ဝါရီ ၁၀ ရက်နေ့ထုတ် မြန်မာ့အလင်း သတင်းစာတွင် ဖော်ပြထားပါသည်။Myanmar Express\nFrom : ခေတ်လူငယ်မန္တလေးတိုင်းဒေသကြီး ပြည်တွင်း အခွန်ဦးစီးဌာနမှ အိမ်ခြေရောင်းဝယ်ရေးစာချုပ်များ အခြားအခွန်ကိစ္စရပ်များနှင့်ပတ်သက်၍ မရှိမဖြစ် လုပ်ပိုင်ခွင့် အလွဲသုံးစားလုပ်၍ ငွေကြေးတောင်းခံမှုများရှိပါက တိုင်ကြားနိုင်ကြောင်း တိုင်းဒေသကြီး အခွန်ဦးစီးဌာနမှ သတင်းထုတ်ပြန်သည်။ ယင်းကြေညာချက်မှာ “ပြည်တွင်းအခွန်ဦးစီးဌာနသည် ပြည်သူများထံမှ ကောက်ခံရရှိသော အခွန်ငွေဖြင့် နိုင်ငံတော် ကာကွယ်ရေး လုံခြုံရေး၊ တရားဥပဒေစိုးမိုးရေးနှင့် အုပ်ချုပ်ရေးဆိုင်ရာ ဝန်ဆောင်မှုများ ဆောင်ရွက်ပေးသည့်အပြင် ပညာရေး၊ ကျန်းမာရေး၊ လမ်းပန်းဆက်သွယ်ရေး စသည့် လုပ်ငန်းများနှင့် အများပြည်သူအကျိုးပြု လုပ်ငန်းများတွင် သုံးစွဲလျက်ရှိကြောင်း၊ အခွန်ပေးဆောင်ခြင်းသည် နိုင်ငံသားတစ်ယောက်အနေဖြင့် အနိမ့်ဆုံး တာဝန်ထမ်းဆောင်ခြင်းဖြစ်သောကြောင့် ဂုဏ်သိက္ခာရှိရုံသာမက အများအကျိုးအတွက် ဆောင်ရွက်ရမည့် လုပ်ငန်းများအတွက် မိမိဝင်ငွေ၏ တစ်စိတ်တစ်ဒေသဖြင့် မွန်မြတ်သောလုပ်ငန်းကို ဆောင်ရွက်ခြင်းဖြစ်ကြောင်း ဖော်ပြပါရှိသည်။ မန္တလေးမြို့ပေါ် မြေအရောင်းအဝယ်စာချုပ်များ အခွန်ငွေမှန်မှန်ကန်ကန် ပေးသွင်းရေးအတွက် ကွင်းဆင်းစစ်ဆေးပြီး မိမိဝန်ထမ်းများ လာဘ်ယူမှုများမရှိရေးတို့အတွက်လည်း တိုင်းဒေသကြီး အခွန်ဦးစီးဌာနက ကြီးကြပ်ဆောင်ရွက်လျက်ရှိကြောင်း ၂၀၁၂ ခုနှစ် ဖေဖော်ဝါရီ ၉ ရက်နေ့ထုတ်7Day News ဂျာနယ်တွင် ဖော်ပြထားပါသည်။Myanmar Express\nအာဆီယံအတွင်းရေးမှူးချုပ် ဒေါက်တာဆူရင်ပစ်ဆူဝမ် မြန်မာနိုင်ငံသို့ လာရောက်မည်\nအာဆီယံ အတွင်းရေးမှူးချုပ်ဖြစ်သူ ဒေါက်တာဆူရင်ပစ်ဆူဝမ်သည် မြန်မာနိုင်ငံသို့ လာရောက်မည်ဖြစ်ကြောင်း အာဆီယံ အတွင်းရေးမှူးချုပ်ရုံး၏ သတင်းထုတ်ပြန်ချက်အရ သိရှိရပါသည်။ နိုင်ငံခြားရေးဝန်ကြီးဌာန ပြည်ထောင်စုဝန်ကြီး ဦးဝဏ္ဏမောင်လွင်၏ ဖိတ်ကြားချက်အရ ဖေဖော်ဝါရီ ၂၀ ရက်နေ့မှ၂၁ ရက်နေ့အထိ နှစ်ရက်အကြာ အထူးလေ့လာရေး အလည်အပတ် ခရီးစဉ်အဖြစ် လာရောက်မည်ဖြစ်ကြောင်းလည်း အဆိုပါထုတ်ပြန်ချက်တွင် ပါရှိပါသည်။ ဒေါက်တာဆူရင်ပစ်ဆူဝမ်မှာ မြန်မာနိုင်ငံကို အာဆီယံ အလှည့်ကျဥက္ကဋ္ဌအဖြစ် လာမည့် ၂၀၁၄ ခုနှစ်တွင် ခန့်အပ်ခြင်းခံရရန် အတွက် ထောက်ခံ အားပေးခဲ့သူတစ်ဦးလည်း ဖြစ်သည်။ ၎င်း၏ခရီးစဉ်အတွင်း မြန်မာအစိုးရအဖွဲ့ အကြီးအကဲများနှင့် တွေ့ဆုံရန် ရှိပြီး လက်ရှိ မြန်မာနိုင်ငံ၏ ပြုပြင်ပြောင်းလဲမှုများနှင့် နိုင်ငံရေးအခြေအနေ ဖြစ်ပေါ်တိုးတက်မှုများကို လေ့လာသွားမည် ဖြစ်ကြောင်း သိရသည်။ ထို့အပြင် ၂၀၁၄ ခုနှစ်၌ အာဆီယံ အလှည့်ကျဥက္ကဋ္ဌ တာဝန်ကို ရယူရန်အတွက် လိုအပ်သည့် လုပ်ငန်းပိုင်းဆိုင်ရာများနှင့် လိုအပ်ချက်များကိုလည်း မြန်မာအစိုးရ တာဝန်ရှိသူများနှင့် တွေ့ဆုံဆွေးနွေးသွားမည် ဖြစ်ကြောင်းလည်း သိရသည်။ ဒေါက်တာဆူရင်ပစ်ဆူဝမ် အနေဖြင့် မြန်မာအစိုးရနှင့် မြန်မာပြည်သူများထံမှ နိုင်ငံဖွံ့ဖြိုး တိုးတက်ရေးနှင့် ပတ်သက်ပြီး အစီအမံများ ရေရှည်ရည်မှန်းချက်များကိုလည်း တိုက်ရိုက်ကြားသိ လေ့လာခွင့် ရလိုကြောင်း အထက်ပါ သတင်းထုတ်ပြန်ချက်တွင် ပါရှိပါသည်။ ၎င်းမှာ မြန်မာနိုင်ငံသို့ နာဂစ်ဆိုင်ကလုန်းမုန်တိုင်း တိုက်ခတ်မှုဖြစ်စဉ် ဖြစ်ပွားပြီး နောက်ပိုင်း ၂၀၀၈ ခုနှစ်ကလည်း လာရောက်ခဲ့ဖူးကြောင်း သိရှိရပါသည်။ နိုင်ငံခြားရေးဝန်ကြီးဌာန ပြည်ထောင်စုဝန်ကြီး ဦးဝဏ္ဏမောင်လွင်က ၎င်းအား နာဂစ်အလွန် မြန်မာနိုင်ငံ၏ ပြောင်းလဲတည်ဆောက်မှုများကို ကြည့်ရှုလေ့လာရန်အတွက် ဖိတ်ခေါ်ထားကြောင်းMyanmar Express\nပွင့်ဖြူမြို့တွင် မိလ္လာကန်အတွင်း ရေဆိုးထုတ်ရင်း လေးဦးသေဆုံး\nFrom : ခေတ်လူငယ်မကွေးတိုင်းဒေသကြီး ပွင့်ဖြူမြို့နယ် မဲဇလီကျေးရွာအုပ်စု လယ်မကျေးရွာ၌ လွန်ခဲ့သော (၁၀)နှစ်ခန့်က အသုံးပြုခဲ့သော အကျယ်(၄) တောင်အနက်( ၁၀) တောင်ခန့်ရှိ မိလ္လာကန်မှ ရေဆိုးထုတ်ရန်အတွက် မိလ္လာကန်အတွင်း ဆင်းသက်သွားကြရာမှ ကန်အတွင်း ရှိဓာတ်ငွေ့များနှင့် အနံ့ဆိုးများကြောင့် အောက်စီဂျင်ပြတ်လပ်ကာ ပြန်တက်မလာနိုင်တော့ဘဲ မေ့မြောသွားခဲ့ပြီး ပတ်ဝန်းကျင်မှ ဝိုင်းဝန်းဆယ်တင်ကြသော်လည်း ဆေးရုံအသွား လမ်းခရီးနှင့် ဆေးရုံတွင် စုစုပေါင်းလေးဦး သေဆုံးသွားကြရသည့် ဖြစ်စဉ်တစ်ရပ်ဖြစ်ပွားခဲ့သည်။ ဖေဖော်ဝါရီ ၇ ရက် ညနေ ၃ နာရီ ၂၅ မိနစ်တွင် လယ်မကျေးရွာနေ ဦးတင်ငွေ (၄၆ နှစ်၊ အဘ ဦးမှုံ)သည် လွန်ခဲ့သော (၁၀) နှစ်ခန့်က စတင်အသုံးပြုခဲ့သော မိလ္လာကန်မှ ရေဆိုးထုတ်ရန်အတွက် အဖော်ငါးဦးနှင့်အတူ မိလ္လာကန်အတွင်း ဆင်းသွားခဲ့သည်။ ထိုသို့ ဆင်းသွားစဉ် ကန်အတွင်းရှိ ဓာတ်ငွေ့များနှင့် ပြင်းထန်သော အနံ့ဆိုးများကြောင့် အောက်ဆီဂျင်ပြတ်လပ်ကာ ပြန်တက်မလာနိုင်တော့ဘဲ မေ့မြောသွားခဲ့ကြသဖြင့် ပတ်ဝန်းကျင်ရွာသားများမှ ဝိုင်းဝန်း ယ်တင်ခဲ့ပြီး ပွင့်ဖြူမြို့နယ် ဆးရုံသို့ ပို့ဆောင်စဉ် လမ်းခရီး၌ ဦးမောင်ဝင်းဆိုသူမှာ ညနေ ၄ နာရီ ၄၅ မိနစ်ခန့်တွင် သေဆုံးသွားခဲ့သည်။ ကျန်သူများအနက် အိမ်ရှင်ဦးတင်ငွေ၊ ချမ်းငြိမ်းဌေးနှင့် ကျော်မြိုင်တို့သုံးဦးမှာ ဆေးရုံရောက်ပြီး ကုသမှု ခံယူနေစဉ်မှာပင် ညနေ ၅ နာရီခွဲခန့်တွင် ထပ်မံသေဆုံးသွားခဲ့သည်။ ကျန်နှစ်ဦးဖြစ်သည့် အောင်ကိုနှင့် အေးလွင်တို့မှာမူ ဆေးရုံတွင် ကုသမှုဆက်လက်ခံယူနေဆဲဖြစ်သည်။ မိလ္လာကန်အတွင်း လူများဆင်းသက်ရာမှ ပြန်တက်မလာနိုင်ဘဲ မူးလဲမေ့မြောသေဆုံးကြရမှုများမှာ မကြာခဏ ကြားသိနေရသော ဖြစ်စဉ်များဖြစ်သော်လည်း သတိမမူနိုင်ကြသည့်အတွက် ဆက်ကာဆက်ကာ ဖြစ်ပွားလျက်ရှိသည်။ မိလ္လာကန်ထွက် ဘိုင်အိုဂက်စ်များမှာ လူတို့အတွက် ပြင်းထန်သည့် အဆိပ်အတောက် ဓာတ်ငွေ့ဖြစ်ပေရာ လေဝင်လေထွက် အားနည်းပြီး အနံ့ဆိုးများရှိနေသည့် နေရာများ၊ အထူးသဖြင့် မိလ္လာကန်များအတွင်းသို့ဆင်း၍ လိုရာလုပ်ငန်း ဆောင်ရွက်ခြင်းများအား သတိတရားဖြင့် ဆင်ခြင်ဆောင်ရွက်ကြရန် သက်ဆိုင်ရာက သတိပေးနှိုးဆော်ထားကြောင်း ၂၀၁၂ ခုနှစ် ဖေဖော်ဝါရီ ၉ ရက်နေ့ထုတ် မြဝတီ သတင်းစာတွင် ဖော်ပြထားပါသည်။ Myanmar Express\nFrom : ခေတ်လူငယ်အမေရိကန်၏ မြန်မာအပေါ် အရေးယူပိတ်ဆို့မှုတစ်ခုကို ဖေဖော်ဝါရီလ ၇ ရက်နေ့တွင် ရုပ်သိမ်းပေးလိုက်ကြောင်း သိရသည်။ အမေရိကန် ပိတ်ဆို့အရေးယူမှု အများအပြားရှိသည့်အနက် အမေရိကန် အစိုးရ၏ လူကုန်ကူးမှု တိုက်ဖျက်ရေး ဥပဒေအရ မြန်မာနိုင်ငံအပေါ် အမေရိကန် ထောက်ပံ့မှုရှိသော အဖွဲ့အစည်းများဆီမှ ငွေကြေးကူညီ ထောက်ပံ့ချေးငှားခြင်းလုပ်၍ မရအောင် ပိတ်ဆို့ထားသော ဥပဒေဖြစ်သည်။ ယင်းသို့ ရုပ်သိမ်းပေးမှုကြောင့် မြန်မာနိုင်ငံအနေဖြင့် ကမ္ဘာ့ဘဏ်နှင့် နိုင်ငံတကာ ဘဏ္ဍာရေးအဖွဲ့များဆီမှ ငွေကြေးအကူအညီ ရယူနိုင်မည့် အခွင့်အလမ်းများ ပေါ်ထွက်လာမည် ဖြစ်သည်။ ယခု ပိတ်ဆို့အရေးယူမှု ရုပ်သိမ်းခြင်းကို ဖေဖော်ဝါရီလ ၇ ရက်နေ့တွင် အမေရိကန်နိုင်ငံခြားရေးဝန်ကြီး မစ္စစ်ကလင်တန် လက်မှတ်ရေးထိုးလိမ့်မည်ဟု အေပီသတင်းတွင် ဖော်ပြထားသည်။ မြန်မာနိုင်ငံအပေါ် အမေရိကန်၏ တခြားပိတ်ဆို့မှုများ ဆက်လက် တည်ရှိနေဆဲဖြစ်ကြောင်း ၂၀၁၂ ခုနှစ် ဖေဖော်ဝါရီလ ၉ ရက်နေ့ထုတ် Popular News ဂျာနယ်တွင် ဖော်ပြထားပါသည်။Myanmar Express\nနိုင်ငံခြားငွေများ ဘဏ်စာရင်းပြောင်းနည်းဖြင့် ရောင်းဝယ်နိုင်ပြီ\nFrom : ခေတ်လူငယ်မြန်မာနိုင်ငံတော် ဗဟိုဘဏ်သည် ပုဂ္ဂလိကဘဏ် (၁၁)ဘဏ်ကို (၂၅.၁၁.၂၀၁၁) ရက်တွင် နိုင်ငံခြားငွေ ရောင်းဝယ် ဖောက်ကားခွင့် လိုင်စင် (Authorized Dealer License) ထုတ်ပေးပြီး နိုင်ငံခြားဘဏ်လုပ်ငန်းများ ဆောင်ရွက်နိုင်စေရန် ခွင့်ပြုခဲ့သည်။ ယခုအခါ ၄င်းဘဏ်များသည် ပြည်ပဘဏ်များနှင့် အဆက်အသွယ် ဘဏ်ထူထောင်ခြင်း၊ နိုင်ငံတကာသုံး ဘဏ်လုပ်ငန်းကွန်ရက် (SWIFT) စနစ်အတွင်းသို့ ဝင်ရောက်ချိတ်ဆက်နိုင်ရန် ဆောင်ရွက်ခြင်း၊ နိုင်ငံခြားငွေဖြင့် သတ်မှတ်သည့် မတည်ငွေရင်းများကို ထည့်ဝင်ခြင်းနှင့် ဝန်ထမ်းများအား လေ့ကျင်ခြင်း စသည်တို့ကို ဆောင်ရွက်လျက်ရှိသည်။ နိုင်ငံခြားငွေ ရောင်းဝယ်ဖောက်ကားခွင့်လိုင်စင် ထုတ်ပေးထားသည့် ပုဂ္ဂလိကဘဏ်များမှာ သမဝါယမဘဏ်လီမိတက်၊ မြဝတီဘဏ်လီမိတက်၊ မြန်မာအရှေ့တိုင်းဘဏ်လီမိတက်၊ မြန်မာ့စက်မှုလက်မှုဖွံ့ဖြိုးရေးဘဏ်လီမိတက်၊ အင်းဝဘဏ်လီမိတက်၊ ထွန်းဖောင်ဒေးရှင်းဘဏ်လီမိတက်၊ အာရှစိမ်းလန်းမှု ဖွံ့ဖြိုးရေးဘဏ်လီမိတက်၊ မြန်မာ့ရှေ့ဆောင်ဘဏ်လီမိတက်၊ ယူနိုက်တက်အမရာဘဏ်လီမိတက်နှင့် ဧရာဝတီဘဏ်လီမိတက်တို့ ဖြစ်သည်။ ပြည်တွင်းရှိ ပို့ကုန်သွင်းကုန် လုပ်ငန်းရှင်များနှင့် ကုမ္ပဏီများ၊ အဖွဲ့အစည်းများ၊ ဟိုတယ်များ၊ ခရီးသွားလုပ်ငန်းများ၊ လေကြောင်းလိုင်းများ၊ တစ်ဦးချင်း နိုင်ငံခြားငွေစာရင်း ပိုင်ရှင်များအနေဖြင့် မိမိတို့စာရင်းရှိ နိုင်ငံခြားငွေများကို ဘဏ်စာရင်းပြောင်းနည်း (Account Transfer) ဖြင့် ရောင်းဝယ်လိုပါက အထက်ပါဘဏ်များသို့ (၉.၂.၂၀၁၂) ရက်မှစ၍ ဆက်သွယ်ရောင်းဝယ်နိုင်ပြီဖြစ်ကြောင်းနှင့် အသေးစိတ် သိရှိလိုပါက သက်ဆိုင်ရာ ဘဏ်များတွင် ဆက်သွယ်စုံစမ်းနိုင်ကြောင်း ၂၀၁၂ ခုနှစ် ဖေဖော်ဝါရီလ ၈ ရက်နေ့ထုတ် မြဝတီ သတင်းစာတွင် ဖော်ပြထားပါသည်။Myanmar Express\nFrom : ခင်မောင်ညို (ဘောဂဗေဒ) မြန်မာ့ စီးပွားရေး အ၀န်းအ၀ိုင်းမှာ အပြည်ပြည်ဆိုင်ရာ ငွေကြေးရန်ပုံငွေအဖွဲ့ ပြဌာန်းချက် အမှတ်၎ ကိုယ်စားလှယ်အဖွဲ့ လာရောက်တဲ့သတင်းဟ လှုပ်လှုပ်ရှားရှား ရှိတဲ့သတင်းတစ်ခု ဖြစ်ပါတယ်။ ဒီအဖွဲ့ကို မီရီလ် ကာရာဆူလူ Meral Karasulu (Deputy Division Chief',Asia and Pacific Department ,International Monetary Fund) ခေါင်းဆောင်ပြီး ၂၀၁၂ခုနစ်၊ ဇန်န၀ါရီလ၊ ၉ရက်နေ့ကနေ ၂၅ရက်နေ့အထိ လာရောက်ခဲ့ရမှာ ခရီးစဉ်အပြီး ဇန်န၀ါရီလ ၂၅ရက်နေ့ နေ့စွဲနဲ့ ကျေညာချက် တစ်စောင် ထုတ်ခဲ့ပါတယ်။ ဇန်န၀ါရီ ၂၅ရက်နေ့၊ နေ့လည် ၃နာရီအချိန်၊ ရန်ကင်း ဘဏ်သင်တန်းကျောင်းမှာ ဟောပြောပွဲတစ်ခု လုပ်ခဲ့ပါတယ်။ ဟောပြောပွဲမှာ နိုင်ငံတော်သမ္မတကြီးရဲ့ စီးပွားရေးအကြံပေး ဒေါက်တာဦးမြင့်က သဘာပတိအဖြစ် ဆောင်ရွက်ခဲ့ပါတယ်။ပထမဆုံး သဘာပတိရဲ့ နိဂုံးချုပ် မိန့်ခွန်းကို ကောက်နှုတ်ဖော်ပြချင်ပါတယ်။ ဦးမြင့်က "အပြည်ပြည်ဆိုင်ရာ ငွေကြေးရန်ပုံငွေအဖွဲ့လို အဖွဲ့မျိုးက မြန်မာနိုင်ငံအပေါ် အခုလို အပြုသဘော ရှုမြင်တာ ကြားသိရတဲ့အတွက် ကျေနပ်စရာလို့ မြင်ပါတယ်။" အဖွဲ့ခေါင်းဆောင်ရဲ့ တင်ပြဆွေးနွေးချက်တွေထဲက ပထမဆုံး စိတ်ဝင်စားစရာကောင်းတဲ့ အကြောင်းအရာကတော့ အလားအလာကောင်းတွေ ရှိနေတဲ့ မြန်မာနိုင်ငံ စဉ်ဆက်မပြတ် စီးပွားရေး တိုးတက်မှု၊ အားလုံး သက်ဆိုင် အကျုံးဝင်တဲ့ စီးပွားရေး တိုးတက်မှု၊ ရရှိဖို့အတွက်၊ နိုင်ငံအဆင့် စီးပွားရေး တည်ငြိမ်မှု (Macroeconomic stability) နဲ့ စရပါမယ်။ အခုလဲ ဖလှယ်နှုန်း တစ်မျိုးထဲ ဖြစ်ဖို့၊ နိုင်ငံခြားနဲ့ ပတ်သက်တဲ့ အကန့်အသတ်တွေကို ပယ်ဖျက်ဖို့ စတင်လုပ်နေတာကို အပြည်ပြည်ဆိုင်ရာ ငွေကြေးရန်ပုံငွေအဖွဲ့က အသိအမှတ်ပြုပါတယ်။ ၂၀၁၁-၁၂ ဘဏာရေးနှစ်မှာ မြန်မာနိုင်ငံရဲ့ အမှန်တကယ် တိုင်းပြည်ဝင်ငွေ ၅.၅ရာခိုင်နှုန်း တက်ပြီး ၂၀၁၂-၁၃မှာတေ့ ၆ရာခိုင်နှုန်းအထိ တက်မယ်။ ချေးငွေတွေ တိုးပွားတာရယ်၊ စီးပွားရေးလုပ်ငန်းတွေရဲ့ ယုံကြည်စိတ်ချမှုတွေ တိုးပွားလာတာရယ်ကြောင့် ပို့ကုန်နဲ့ ရင်းနှီးမြှုပ်နှံမှုတွေ မြင့်မားလာနိုင်တယ်လို့ တွက်ဆထားပါတယ်။ ငွေဖောင်းပွမှုနှုန်းက ၂၀၁၁-၁၂မှ ၄.၂ရာခိုင်နှုန်း ရှိရာက နောင်နှစ်မှာ ၅.၈ရာခိုင်နှုန်းအထိ တက်မယ်လို့ မျှော်လင့်ပါတယ်။ စားနပ်ရိက္ခာ ဈေးနှုန်းတွေ ဈေးကျတာ ရပ်ပြီလို့ တွက်ပါတယ်။ ၂၀၀၉-၁၀ ဘဏာရေးနှစ် အဆုံးကတည်းက မြန်မာကျပ်ငွေဟာ ၃၂ရာခိုင်နှုန်း အထိ တန်ဖိုး တိုးတက်လာခဲ့ပါတယ်။ မြန်မာနိုင်ငံထဲကို နိုင်ငံခြားက ငွေကြေး အမြောက်အများ ၀င်လာပြီး ပြန်ထွက်ဖို့ကျတော့ အချုပ်အချယ်၊ အတားအဆီးတွေ ရှိနေလို့ ဖြစ်တယ်လို့ သုံးသပ်ထားပါတယ်။ တကယ်တော့ ၂၀၀၈ခုနစ် ကမ္ဘာ ဘဏာရေးအကြပ်အတည်းဟာ မြန်မာနိုင်ငံကို အနည်းငယ်သာ ထိခိုက်မှု ရှိစေခဲ့သလို ဒေသတွင်းမှာ ၀ယ်လိုအား ကျဆင်းတာဟာ မြန်မာနိုင်ငံကို အနည်းငယ်ပဲ ထိခိုက်နိုင်ပါတယ်။ ရှေ့တန်းရောက်နေတဲ့ နိုင်ငံတွေနဲ့ မြန်မာနိုင်ငံက အဆက်အသွယ် အနည်းငယ်ပဲ ရှိပါတယ်။ ဒါပေမယ့် မြန်မာနိုင်ငံရဲ့ ငွေလဲလှယ်နှုန်း တန်ဖိုး ဆက်တက်နေရင် မြန်မာပို့ကုန်တွေရဲ့ ယှဉ်ပြိုင်နိုင်စွမ်းကို ထိခိုက်နိုင်ပါတယ်။ တစ်ဖက်မှတော့ နိုင်ငံခြား တိုက်ရိုက်ရင်းနှီးမြှုပ်နှံမှုတွေကို ဖြေလျှော့ပေးတာ ပုဂ္ဂလိကကဏ ချေးငွေတွေ တိုးလာတာ နိုင်ငံခြားငွေနဲ့ အချုပ်အချယ်တွေ ဖယ်ရှားပြီး ဖလှယ်နှုန်းတစ်ခုတည်း ဖြစ်အောင် လုပ်ပေးမယ် ဆိုရင်တော့ တိုးတက်မှု ရနိုင်ပါတယ်တဲ့။အလွန်တရာ ရှုပ်ထွေးတဲ့ နိုင်ငံခြားငွေလဲလှယ်နှုန်း ပြုပြင်ဖို့ကို ဦးစားပေး ဆောင်ရွက်ရမှာပါ။ ပို့ကုန်ပထမ (Export first) မူဝါဒကိုလဲ ပယ်ဖျက်ရပါမယ်။ တချို့ကန့်သတ်ချက်တွေကို ချက်ချင်းဖယ်ရှားနိုင်ပါတယ်။ ဥပမာ ဘယ်စာရင်းနဲ့ပဲဖြစ်ဖြစ် သွင်းကုန်တင်သွင်းခွင့်ပြုတာ၊ သွင်းကုန်လိုင်စင် လွယ်အောင် လုပ်ပေးတာ၊ နိုင်ငံခြားငွေလဲကောင်တတွေမှ လဲခွင့်ရအောင် လုပ်ပေးတာမျိုးတွေပါ။တကယ်တော့ ငွေလဲလှယ်နှုန်း တစ်မျိုးတည်း ဖြစ်အောင် လုပ်ဖို့ဆိုတာ နိုင်ငံအဆင့် စီးပွားရေး စီမံခန့်ခွဲမှုတွေ အားလုံး တိုးတက်မှုအပေါ်မှာ မူတည်နေပါတယ်။ ဈေးနှုန်းတည်ငြိမ်မှုကို အာရုံစိုက်တဲ့ ငွေကြေးမူဝါဒကို ချမှတ်ပေးရပါမယ်။မကြာမီက ဘဏ်အတိုးနှုန်းတွေ ချပေးခဲ့တာကို ကြိုဆိုပေမယ့် ထပ်ချနိုင်မယ် မထင်ပါဘူး။ ထပ်ချရင် ဘဏ်မှာ မစုကြတေ့ဘဲ အိမ်ယာမြေလို ဈေးကစားနိုင်တဲ့ နေရတွေ ရောက်သွားမှာ စိုးရိမ်ရပါတယ်။ ဒါကြောင့် ရင်းနှီးမြှုပ်နှံမှုတွေကို အားပေးချင်ရင် အတိုးထပ်မချဘဲ ပုဂ္ဂလိကအတွက် အဟန့်အတားတွေ ဖယ်ပေးဖို့၊ ဘဏ်လုပ်ငန်းတွေ တိုးတက်အောင် လုပ်ပေးဖို့အတွက် အကြံပေးတာ တွေ့ရပါတယ်။ အတိုးနှုန်းကို ဈေးကွက်က သတ်မှတ်တဲ့နှုန်း ဖြစ်စေဖို့၊ ငွေတိုက်စာချုပ်တွေလို လက်လီ လက်ကား တွင်တွင်ကျယ်ကျယ် ရောင်းချဖို့ တိုက်တွန်းထားတာကိုလဲ တွေ့ရပါတယ်။ ပုဂ္ဂလိက ဘဏ်တွေက အစိုးရရဲ့ ငွေတိုက်စာချုပ်တွေ ရောင်းကြပေါ့။၂၀၁၂-၁၃ ဘတ်ဂျက်ကို လွှတ်တော်မှာ ဆွေးနွေးကမယ့် ကိစ္စဟာ အသုံးစရိတ် ဦးစားပေးပုံ ပြန်လည် သတ်မှတ်ဖို့နဲ့ မြင်သာထင်သာဖို့ အတွက် သမိုင်းဝင် အခွင့်အလမ်းတစ်ရပ်ပါ။ အရင်နှစ်က လိုငွေထက် ၁ရာခိုင်နှုန်း လျော့လို့ လိုငွေ ၄.၆ရာခိုင်နှုန်း ရှိနိုင်တဲ့ကြားက ပညာရေးနဲ့ ကျန်းမာရေးအတွက် တိုးသုံးဖို့ အစိုးရရဲ့ အစီအစဉ်ကိုလဲ အပြည်ပြည်ဆိုင်ရာ ငွေကြေးရန်ပုံငွေအဖွဲ့က ကြိုဆိုပါတယ်။ ငွေလဲလှယ်နှုန်း ပြောင်းဖို့ ကြိုးစားနေတဲ့အချိန်မှ ဥာဏ်ပညာရှိတဲ့ ဘဏာရေးမူဝါဒတွေနဲ့ နိုင်ငံအဆင့် စီးပွားရေး တည်ငြိမ်မှု ရှိအောင် ဆောင်ရွက်နိုင်မှ ဖြစ်ပါတယ်။ ဈေးကွက်က သတ်မှတ်တဲ့ ငွေလဲလှယ်နှုန်းဟာ သွင်းကုန်ကို အားကိုးနေရတဲ့ နိုင်ငံပိုင် လုပ်ငန်းတွေ ဘယ်လောက် အရှုံးပြနေသလဲဆိုတကို ပေါ်လွင်သွားစေပါတယ်။ ဒါပေမယ့် ရွှေနဲ့ ဇောတိက ရေနံစီမံကိန်းက ဓါတ်ငွေ့တွေ ထွက်လာရင် ဘဏာရေးအခြေအနေ ကောင်းလာနိုင်ပါတယ်။ ရလာတဲ့ ၀င်ငွေတွေကို လူ့စွမ်းအား အရင်းအမြစ်တွေနဲ့ အခြေခံအဆောက်အအုံတွေ တည်ဆောက်ဖို့ သုံးနိုင်ပါတယ်။ မြန်မာနိုင်ငံ သိသိသာသာ တိုးတက်ဖို့ အတွက်က ဘဏာတော် အရင်းအမြစ်တွေ ထပ်မံရရှိဖို့ လိုအပ်ပါတယ်။ အထူးသဖြင့် သဘာဝ သယံဇာတတွေက ရတာ မဟုတ်၊ တခြား အရင်းအမြစ်တွေက ရမှသာ ဈေးအတက်အကျကြောင့် တန်ဖိုးအတက်အကျတွေဖြစ်၊ ကုန်ခမ်းသွားတော့ အရင်းအမြစ် မရှိတာမျိုးတွေကို ရှောင်ရှားနိုင်ပါမယ်။ ဘဏာငွေ တိုးပွားအောင် လုပ်ရာမှာ ဆင်းရဲသားတွေကို ကကွယ်စောင့်ရှောက်ဖို့အတွက် သွယ်ဝိုက်အခွန်ထက် တိုက်ရိုက်အခွန်ကို ဦးစားပေး ကောက်ရပါမယ်။ အခု မြန်မာအစိုးရက ဆောင်ရွက်နေတဲ့ အခွန်နဲ့ ပတ်သက်တဲ့ ပြုပြင်ပြောင်းလဲမှုတွေကို ကြိုဆိုထောက်ခံပြီး အခွန်အခြေခံ ကျယ်ပြန့်အောင် လုပ်ဖို့နဲ့ အခွန်ရှောင်တာ လျော့ဖို့လဲ တိုက်တွန်းထားပါတယ်။နိုင်ငံပိုင်လုပ်ငန်းတွေကို ထောက်ပံ့တာ တဖြည်းဖြည်းချင်း လျော့ချဖို့၊ ဒီလိုနဲ့ ထိခိုက်အလွယ်ဆုံး ဆင်းရဲသားတွေကို ကာကွယ်စောင့်ရှောက်ဖို့ အကြံပြုထားပြီး ပုဂ္ဂလိကပိုင်အဖြစ် ထပ်မံအသွင်ပြောင်းဖို့ နိုင်ငံပိုင်လုပ်ငန်းတွေကို စီးပွားရေးဆန်ဆန် လည်ပတ်ရေးတို့ဟာ ပုဂ္ဂလိကက ဦးဆောင်တဲ့ တိုးတက်မှုကို ရရှိရေးအတွက် အခြေခံကျပါတယ်လို့ ဆိုပါတယ်။ ကျယ်ကျယ်ပြန့်ပြန် တိုးတက်ဖို့ဆိုရင် ဘဏ်စနစ်ကို ခေတ်မီတိုးတက်အောင် လုပ်ရမှာပါ။ အပ်ငွေနဲ့ အရင်းအချိုး သတ်မှတ်ထားတာ တဖြည်းဖြည်းချင်း လျော့ချပြီး အပေါင်ထားရမှာ သီးနှံအပါအ၀င် အမျိုးအမည်တွေ တိုးချဲ့ဖို့လဲ အကြံပြုထားပါတယ်။ ကျေးလက်ဒေသတွေမှာ ဘဏ်ကွန်ယက်တွေ၊ ဘဏ်ခွဲတွေ တိုးချဲ့ဖို့လဲ တိုက်တွန်းထားပါတယ်။ ဘဏ်အချင်းချင်း ဈေးနှုန်းပြိုင် (အတိုးနှုန်းပြိုင်)ပြီး ပြိုင်ဆိုင်မှုကို အားပေးစေချင်တယ်။ အပ်ငွေပေါ် အတိုးပေးတာကို လွတ်လွတ်လပ်လပ် သတ်မှတ်ခွင့်ပြုပြီးတဲ့နောက်မှာ ချေးငွေတွေ အပေါ် ကိုယ့်ဘဏ်နဲ့ ကိုယ် သတ်မှတ်စေချင်တယ်။ နိုင်ငံပိုင်ဘဏ်နဲ့ ပုဂ္ဂလိကဘဏ်လဲ တန်းတူ သဘောထားရမယ်။ စည်းကမ်းထိန်းချုပ်ရာ၊ ကြီးကြပ်ရာမှာ အတူတူပဲ ဆက်ဆံရမယ်။ ဒါမှ ပြိုင်ဆိုင်မှုတွေ မြင့်မားလာမယ်လို့ ဆိုပါတယ်။ ဈေးကွက်က သတ်မှတ်တဲ့ နိုင်ငံခြား ငွေဖလှယ်နှုန်း အဖြစ် ပြောင်းရာမှာ ဘဏ်တွေကို ထိန်းချုပ်မှုနဲ့ ကြီးကြပ်ကွပ်ကဲမှုဟာ အရေးကြီးပါတယ်။ နိုင်ငံခြားဘဏ်တွေနဲ့ ဖက်စပ်လုပ်ခွင့်ပြုရင် နည်းပညာ လွှဲပြောင်းရယူမှု မြန်ဆန်ပြီး ၂၀၁၅မှာ အာဆီယံ ဘဏ်လုပ်ငန်းတွေ ပေါင်းစည်းဖို့ ကြိုတင်ပြင်ဆင်ရာ ရောက်မယ်။ စိုက်ပျိုးရေးကဏမှာ ထုတ်လုပ်မှု စွမ်းအားမြင့်မားဖို့နဲ့ လူနေမှုဘ၀ မြင့်မားဖို့ ချေးငွေတွေ ပိုပေးဖို့ လိုပါတယ်။ ပုဂ္ဂလိကဘဏ်တွေကလဲ ချေးစေချင်ပါတယ်။ လယ်မြေလို အပေါင်ထားပြီး ငွေချေးသင့်တယ်။ ဒါပေမယ့် ချေးငွေတစ်ခုတည်းနဲ့ ကျေးလက်ဒေသ တိုးတက်ပြီး ဆင်းရဲလျော့ကျအောင် လုပ်နိုင်မှာ မဟုတ်ဘူး။ ရပ်ရွာအခြေပြု ဖွံဖြိုးရေးလုပ်ငန်းတွေ အပါအ၀င် ကျေးလက်အခြေခံ အဆောက်အအုံတွေမှာ ရင်းနှီးမြှုပ်နှံဖို့၊ ပညာရေးနဲ့ ကျန်းမာရေးအတွက် ပိုသုံးဖို့ အကြံပြုထားပါတယ်။ ပြင်ပ အလွတ်ဈေးကွက်မှ လုပ်ဆောင်နေတာတွေ လျော့ချဖို့နဲ့ ဈေးနှုန်းကျဆင်းစေဖို့ ဓါတ်ဆီနဲ့ စားသုံးဆီဈေးကွက်မှာ လုပ်သလို ပြိုင်ဆိုင်မှု တိုးလာတာကို ထောက်ခံအားပေးထားပါတယ်။ လိုင်စင်ထုတ်ပေးတာ မြင်သာထင်သာ ရှိစေချင်ပါတယ်။စွမ်းအင်ကဏမှာလိုပဲ ကမ္ဘာလှည့်ခရီးသွားလုပ်ငန်းလို ကဏတွေမှာလဲ ပုဂ္ဂလိက နိုင်ငံခြား ရင်းနှီးမြှုပ်နှံမှု သိသိသာသာ တိုးစေချင်တယ်။ ပစ္စည်းအမယ် တစ်ခု၊ နှစ်ခုကိုပဲ အားကိုးနေရတဲ့ ဘ၀ကနေ ပို့ကုန်အမယ်တွေ များလာစေချင်တယ်။ နိုင်ငံခြားငွေနဲ့ ပတ်သက်တဲ့ အဟန့်အတားတွေ ဖယ်ရှားပေးရင် နိုင်ငံခြား တိုက်ရိုက် ရင်းနှီးမြှုပ်နှံမှုတွေ တိုးပွားလာနိုင်တယ်။ အထူးစီးပွားရေးဇုန်တွေ တိုးပွားလာနိုင်တယ်။ အထူးစီးပွားရေးဇုန်တွေဟာ လမ်းပန်းဆက်သွယ်ရေးတွေ ချို့တဲ့နေတာကို အဆင်ပြေပြီး နိုင်ငံခြား ရင်းနှီးမြှုပ်နှံမှုတွေကို တိုးပွားစေနိုင်တယ်။ ဒါပေမယ့် ပုဂ္ဂလိကကဏ ဖွံ့ဖြိုးတိုးတက်ဖို့ဆိုရင် လုပ်သာကိုင်သာ ရှိတဲ့ စီးပွားရေးဝန်းကျင် ဖြစ်အာင် ကြိုးစားအားထုတ်ရမယ်။ စီးပွားရေးလုပ်ငန်းလုပ်ဖို့ ကုန်ကျတဲ့စရိတ်တွေ လျော့အောင် လုပ်နိုင်ရင် အငယ်စား၊ အလတ်စားလုပ်ငန်းလေးတွေ ပေါ်ပေါက်ရှင်သန်နိုင်မယ်လို့ အပြည်ပြည်ဆိုင်ရာ ငွေကြေးရန်ပုံငွေအဖွဲ့က အကြံပြုခဲ့ပါတယ်။ Myanmar Express\nကျန်ရှိ ယုံကြည်ချက်အကျဉ်းသားများ စိစစ်၍ ထပ်မံလွှတ်ပေးမည်ဟု ပြည်သူ့လွှတ်တော်ဥက္ကဋ္ဌ ပြောကြား\nFrom : ခေတ်လူငယ်ကျန်ရှိနေသေးသည့် အကျဉ်းသားများအား ထပ်မံစိစစ်လွှတ်ပေးမည်ဖြစ်ကြောင်း ပြည်သူ့လွှတ်တော်ဥက္ကဋ္ဌ သူရဦးရွှေမန်းက ဖေဖော်ဝါရီ ၂ ရက်နေ့တွင် မစ္စတာကွင်တားနားနှင့် တွေ့ဆုံစဉ် ပြောကြားခဲ့သည်။ “ပြီးခဲ့တဲ့အပတ်က NLD ဘက်က စာရင်းပေးထားတဲ့အထဲက ကျန်နေသေးတယ်လို့ပြောတယ်။ ကျန်နေသေးတဲ့သူက အခြားပြစ်မှုဆိုင်ရာ ဥပဒေအရ အရေးယူခံထားရတဲ့သူတွေပါ။ ဒါပေမဲ့ ထပ်ပြီးတော့ ကျန်နေသေးတယ်ဆိုရင် သက်ဆိုင်ရာက စိစစ်ပြီး ဆောင်ရွက်ပေးပါလိမ့်မယ်”ဟု ၄င်းက ပြောကြားခဲ့သည်။ ယုံကြည်ချက်ကြောင့် အကျဉ်းကျခံထားရသူများကို NLD မှ စာရင်းပေးသွင်းရာတွင် လူဦးရေ ၄၀၆ ဦးရှိပြီး ဇန်န၀ါရီ ၁၃ ရက်နေ့တွင် လွတ်ငြိမ်းချမ်းသာခွင့်ရရှိသူဦးရေမှာ အဆိုပါစာရင်းမှ ၃၀၂ ဦးပါဝင်ကြောင်း ၂၀၁၂ ခုနှစ် ဖေဖော်ဝါရီ ၉ ရက်နေ့ထုတ် Popular News ဂျာနယ်တွင် ဖော်ပြထားပါသည်။Myanmar Express\nသူရဦးရွှေမန်း၏ နိုင်ငံ့ဝန်ထမ်းများလစာတိုးပေးရေးအဆို အသံဖိုင်\nပြည်ထောင်စုအဆင့် ငြိမ်းချမ်းရေးဆွေးနွေးရေးအဖွဲ့နှင့် KNU/KNLA ငြိမ်းချမ်းရေးကောင်စီတို့ တွေ့ဆုံဆွေးနွေးပြီး သဘောတူလက်မှတ်ရေးထိုး\nFrom : ခေတ်လူငယ်ပြည်ထောင်စုအဆင့် ငြိမ်းချမ်းရေးဆွေးနွေးရေးအဖွဲ့ခေါင်းဆောင် တောင်သာမြို့နယ် ပြည်သူ့လွှတ်တော် ကိုယ်စားလှယ် ဦးအောင်သောင်း၊ ဒုတိယအဖွဲ့ခေါင်းဆောင် မြစ်ကြီးနားမြို့နယ် ပြည်သူ့လွှတ်တော်ကိုယ်စားလှယ် ဦးသိန်းဇော်နှင့် အဖွဲ့ဝင်များကြီးကြပ်၍ ကရင်ပြည်နယ် ငြိမ်းချမ်းရေးဆွေးနွေးရေးအဖွဲ့နှင့် KNU/KNLA ငြိမ်းချမ်းရေးကောင်စီဥက္ကဋ္ဌ ဦးစောဌေးမောင်(ခ) ဦးထိန်မောင် ဦးဆောင်သော ငြိမ်းချမ်းရေး ဖော်ဆောင်ရေးအဖွဲ့တို့သည် ဖေဖော်ဝါရီ ၇ ရက် နံနက် ၉ နာရီတွင် နေပြည်တော်၌ တွေ့ဆုံဆွေးနွေးပွဲ ပြုလုပ်ခဲ့ကြပြီး နှစ်ဦးနှစ်ဖက် သဘောတူညီချက် (၇)ချက်ကို လက်မှတ်ရေးထိုးခဲ့ကြကာ အပြန်အလှန် လဲလှယ်ကြသည်။ တွေ့ဆုံဆွေးနွေးပွဲအပြီးတွင် နိုင်ငံတော် သမ္မတက ပေးအပ်သော ငြိမ်းချမ်းရေးလက်ဆောင်အဖြစ် ဆန်အိတ် ၅၀၀ ကိုလည်းကောင်း၊ SkyNet ရုပ်သံဖမ်းစက်အစုံ ၂၀ ကိုလည်းကောင်း၊ အမှတ်တရ လက်ဆောင်များကိုလည်းကောင်း ပြည်ထောင်စုအဆင့် ငြိမ်းချမ်းရေးဆွေးနွေးရေး အဖွဲ့ခေါင်းဆောင် ဦးအောင်သောင်း၊ ဒုတိယအဖွဲ့ခေါင်းဆောင် ဦးသိန်းဇော်နှင့် အဖွဲ့ဝင်များက ပေးအပ်ကြရာ KNU/KNLA ငြိမ်းချမ်းရေးကောင်စီဥက္ကဋ္ဌ ဦးစောဌေးမောင်နှင့် အဖွဲ့ဝင်များက လက်ခံရယူခဲ့ကြကြောင်း ၂၀၁၂ ခုနှစ် ဖေဖော်ဝါရီ ၈ ရက်နေ့ထုတ် မြ၀တီ သတင်းစာတွင် ဖော်ပြထားပါသည်။ Myanmar Express\nဗိုလ်ချုပ်ကြီးဟောင်း ဦးသိန်းစိန် အစိုးရအဖွဲ့ရဲ့ ဒီမိုကရေစီအသွင်ကူးပြောင်းရေးလုပ်ငန်းစဉ်ကိုလေ့လာ ကြည့်လိုက်ရင် အစိုးရအဖွဲ့သက်တမ်း (၁၀)လအတွင်း ထင်သာမြင်သာရှိတဲ့ အဓိကအချက်(၃)ချက် ရှိနေပါတယ်။ ဒီ(၃)ချက်ကတော့ ဒေါ်စုကြည်နဲ့ သမ္မတကြီးတို့ တွေ့ဆုံပြီး ပါတီနိုင်ငံရေးလှုပ်ရှားမှုများ ပွင့်လင်းမှုရှိလာခြင်း၊ ယခင်ထောက်လှမ်းရေးဟောင်းများအပါအ၀င် အကျဉ်းသားများလွှတ်ပေးခြင်းနဲ့ တိုင်းရင်းသားလက်နက်ကိုင် များနှင့် ငြိမ်းချမ်းရေးဆွေးနွေပွဲများ ပြုလုပ်နေခြင်းတို့ဖြစ်ပါတယ်။ အထက်ပါ(၃)ချက်အနက် ပါတီနိုင်ငံရေး လှုပ်ရှားမှုများ ပွင့်လင်းမှုရှိလာခြင်းနဲ့ အကျဉ်းသားများ လွှတ်ပေး ခြင်းဟာဆက်စပ်နေပြီး တိုးတက်ဖြစ်ပေါ်မှုတွေကို အမေရိကန်အပါအ၀င် နိုင်ငံတကာကအသိအမှတ်ပြုနေကြပါ တယ်။ ယခင်ကစစ်အစိုးရကိုဆန့်ကျင်ခဲ့ကြတဲ့ ပြည်တွင်း/ပြည်ပ လူပုဂ္ဂိုလ်၊ အဖွဲ့အစည်းအသီးသီးကဒီမိုကရေစီရေး လှုပ်ရှားမှုမှာ အဓိကတောင်းဆိုခဲ့တဲ့အချက်များဖြစ်ပါတယ်။ ဒီ အချက်(၂)ချက်ကို မထင်မှတ်လောက်အောင် ဦးသိန်းစိန်က လိုက်ရောမှုပြုခဲ့ပြီးနောက်မှာ ဒီမိုကရေစီရေး လှုပ်ရှားမှုများကို ဦးဆောင်နေပါတယ်ဆိုတဲ့ ပုဂ္ဂိုလ်ကြီး/ ငယ်၊ အဖွဲ့အစည်းပေါင်းစုံရဲ့ တောင်းဆိုချက်ကတော့ တိုင်းရင်းသားလက်နက်ကိုင်များနဲ့ ငြိမ်းချမ်းရေး ဆွေးနွေးပွဲ များအောင်မြင်ပြီး တစ်ပြည်လုံးအတိုင်းအတာဖြင့် ထာဝရငြိမ်းချမ်းရေးပဲဖြစ်လာပါတယ်။ဒီအချက်ကတော့နိုင်ငံတော်ဖွံ့ဖြိုးတိုးတက်ရေးအတွက် အမှန်တကယ် လိုအပ်နေသလို ပြည်သူအားလုံးက လိုလားတောင့်တနေတဲ့ ဆန္ဒအမှန်လည်း ဖြစ်ပါတယ်။ အထူးသဖြင့် နှစ်ပေါင်းများစွာ စစ်ဘေးစစ်ဒဏ် သင့်နေတဲ့ နယ်စွန်နယ်ဖျားက တိုင်းရင်းသားတွေနဲ့ ဒီစစ်ပွဲတွေမှာ ရင်ဆိုင်တိုက်ခိုက်နေရတဲ့ ဘက်နှစ်ဖက် စလုံးက စစ်သားတွေရဲ့ အလိုချင်ဆုံး၊ အဖြစ်ချင်ဆုံး အရာပဲဖြစ်မယ်လို့ ထင်ပါတယ်။ ဒါကြောင့်လည်း သမ္မတကြီးက သူ့ရဲဒီမိုကရေစီ အသွင်ကူးပြောင်းရေး လုပ်ငန်းစဉ်မှာ ပြည်တွင်း/ ပြည်ပက အာရုံစိုက်လာနေတဲ့ ထာဝရငြိမ်းချမ်းရေး လုပ်ငန်းစဉ်ကို လိုက်လျောမှုများစွာနဲ့ အကောင် အထည်ဖော်လျက်ရှိပါတယ်။ ညင်သာပျော့ပြောင်းစွာနဲ့ နိုင်ငံရေးဖြေလျော့မှုများ လုပ်နေသလို သဘောထား ကြီးကြီးနဲ့ စစ်ရေးအရှိန်မမြင့်တက်အောင် လက်နက်ကိုင်အဖွဲ့အစည်းအားလုံးနဲ့ထိတွေ့ဆက်ဆံနေတာ မြင်တွေ့ နေရပါတယ်။ တည်ငြိမ်အေးချမ်းတဲ့ ဒီမိုကရေစီနိုင်ငံတော်ဖြစ်ဖို့ နိုင်ငံရေးနဲ့ စစ်ရေးဆက်စပ်နေတာကြောင့် စစ်ရေး အရှိန်လျော့ပြီး နိုင်ငံရေးအရ တည်ငြိမ်မှုရှိဖို့အတွက် တပ်မတော်ရဲ့အခန်းကဏ္ဍက အလွန်အရေးကြီးလာပါတယ်။မြန်မာနိုင်ငံရဲ့ ပကတိလိုအပ်ချက်အရ တပ်မတော်ဟာ အနာဂတ်နိုင်ငံရေး ဦးဆောင်မှုအခန်းကဏ္ဍမှာ ပါဝင်ရမယ် ဆိုတဲ့အချက်ဟာ လက်ရှိကာလမှာ မှန်ကန်နေဆဲဖြစ်တယ်လို့ နိုင်ငံတကာနိုင်ငံရေးလေ့လာသူများက ထောက်ပြပြောဆိုလျှက်ရှိပါတယ်။ နိုင်ငံရေးကဏ္ဍမှာ ဖွဲ့စည်းပုံအခြေခံဥပဒေရဲ့ ခွင့်ပြုချက်အရ တပ်မတော်သား ကိုယ်စားလှယ်တွေဟာလွှတ်တော်မှာ(၂၅)%ပါဝင်ရခြင်းအကြောင်းအရင်းကဒီမိုကရေစီနိုင်ငံတော်သစ်မှာပြည်သူ များတည်ငြိမ်အေးချမ်းရေး အတွက်ဖြစ်တယ်လို့ တပ်မတော်သားလွှတ်တော်ကိုယ်စားလှယ်တွေက ပြောပါတယ်။ အလားတူပဲ စစ်ရေးကဏ္ဍမှာလည်း နိုင်ငံတော်အေးချမ်းသာယာရေးအတွက် တိုင်းရင်းသားလက်နက်ကိုင် အဖွဲ့အစည်းများနဲ့ ငြိမ်းချမ်းရေးလုပ်တဲ့နေရာမှာ ပြည်နယ်အဆင့် သဘောတူညီချက်ရယူပြီး ပြည်ထောင်စုအဆင့် သဘောတူလက်မှတ်ရေးထိုးထားတဲ့ဒေသတွေမှာ တပ်မတော်စစ်ကြောင်းတွေက နှစ်ဘက်ငြိမ်းချမ်းရေးအဖွဲ့များရဲ့ သဘောတူညီချက်အတိုင်း အပစ်အခတ်များရပ်ဆဲထားပြီး တည်ငြိမ်အေးချမ်းရေးကိုဆောင်ရွက်ပေးတယ်လို့ ဆိုပါ တယ်။ဒါ့အပြင်သမ္မတကြီးက ခုခံတိုက်ခိုက်ခြင်းကလွဲပြီး ထိုးစစ်ဆင်တိုက်ခိုက်ခြင်းမလုပ်ဖို့ အမိန့်ပေးထား လို့ တပ်မတော်အနေဖြင့် “တစ်နိုင်ငံလုံးအတွင်းတွင် ပစ်ခတ်တိုက်ခိုက်မှုရှောင်ရှားပြီး လုံခြုံရေးနှင့်ကာကွယ် ရေးအတွက် ပုံမှန်တပ်လဲလှယ်ခြင်း၊ အဆိုပါလှုပ်ရှားဆောင်ရွက်ရာမှာ အုပ်ချုပ်မှုကိစ္စများ ဆောင်ရွက်ခြင်း၊ မိမိကိုယ်ကို ကာကွယ်ရန်အတွက်သာ လုပ်ဆောင်နေခြင်းမျိုးသာ ဆောင်ရွက်လျှက်ရှိကြောင်း” ဗိုလ်ချုပ်ကြီး မင်းအောင်လှိုင် က ဇန်န၀ါရီလ(၃၀) ရက်နေ့က တောင်ငူမြို့မှာ ပြောကြားခဲ့တယ်လို့ သိရှိရပါတယ်။ဒီလိုပြောကြားချက်ကိုကြည့်ခြင်းအားဖြင့် တပ်မတော်ကာကွယ်ရေး ဦးစီးချုပ် ဗိုလ်ချုပ်ကြီးမင်းအောင်လှိုင်က သမ္မတကြီး ဦးသိန်းစိန်ရဲ့ အမိန့်ကို လိုက်နာကြောင်းနဲ့ တပ်မတော်ဟာလည်း ကြံ့ဖွံ့အစိုးရ အပေါ်သစ္စာစောင့်သိနေတယ်ဆိုတာ နိုင်ငံတကာကို အချက်ပြ လိုက်တာ ဖြစ်နိုင်ပါတယ်။ ဒါအပြင် ဗိုလ်ချုပ်ကြီး မင်းအောင်လှိုင်ဟာ ဇန်န၀ါရီလ ဆန်းက ထိုင်းနိုင်ငံချစ်ကြည်ရေး ခရီးစဉ်အတွင်း ထိုင်းဝန်ကြီးချုပ်နဲ့ တွေဆုံစဉ်မှာ “မြန်မာအစိုးရသစ်အနေဖြင့် ဖြေလျော့မှုများစွာဖြင့် ဒီမိုကရေစီစနစ် အောင်မြင်အောင် ဖော်ဆောင်လျှက်ရှိကြောင်း၊ နောက်ကြောင်း ပြန်လှည့်ရန် မရှိပါကြောင်း” ပြောဆိုပြီး တပ်မတော်ရဲ့ နိုင်ငံရေးရပ်တည်ချက်ကို အတိအလင်း ထုတ်ဖော်ပြသခဲ့ပါတယ်။ စောင့်ကြည့်လေ့လာသူများရဲ့အဆိုအရ ဗိုလ်ချုပ်ကြီး မင်းအောင်လှိုင်ဟာ ပြောရင်ပြောတဲ့အတိုင်း လုပ်တတ်သူဖြစ်ပြီး ငယ်စဉ်က ရုံး ၊ ဌာနကြီးများမှာ တာဝန်ထမ်းဆောင်ခဲ့ခြင်းမရှိပေမယ့် တပ်မမှူး၊ တိုင်းမှူး၊ ကစထမှူး တာဝန်ယူ ချိန်မှာ သူကိုယ်တိုင် စစ်စည်းကမ်းကို တိကျစွာလိုက်နာပြီး လက်အောက်ကိုလည်း တင်းတင်းကြပ်ကြပ်၊ ပြတ်ပြတ် သားသား အရေးယူကြောင်း၊ နောက်လိုက်ကောင်းဖြစ်မှ ခေါင်းဆောင်ကောင်းဖြစ်မယ် ဆိုတဲ့ခံယူချက်နဲ့ အမိန့်နာခံ တတ်မှုကြောင့် ဦးသန်းရွှေ စိတ်ကြိုက်ရွေးချယ် တာဝန်ပေးအပ်ခံရသူဖြစ်တယ်လို့ ဆိုပါတယ်။ ဒါပေမယ့်လဲ ဦးသန်းရွှေရဲ့ လောင်းရိပ်အောက်မှာမရှိကြောင်း တပ်မတော်ကာကွယ်ရေးဦးစီးချုပ် ရာထူးရပြီး မကြာမီမှာ ထိပ်တန်း ဗိုလ်ချုပ်(၂)ဦးနဲ့ တိုင်းမှူး(၁)ဦးတို့ကို စစ်စည်းကမ်းမလိုက်နာမှုဖြင့် အရေးယူခဲ့တာကိုလည်း တွေ့ရှိရပါတယ်။နေပြည်တော်စစ်ရုံး အသိုင်းအ၀န်းကလာတဲ့ သတင်းများအရ ပြီးခဲ့တဲ့လေးလပတ်အစည်းအဝေးမှာ ဗိုလ်ချုပ်ကြီး မင်းအောင်လှိုင်က တိုင်းမှူး၊ တပ်မမှူးတွေကို အလုပ်တာဝန်ကျေပွှန်မှုကို သစ္စာရှိမှုနဲ့ သက်သေပြဖို့ လိုကြောင်း၊ အမျိုးသားရေးတာဝန်ကို တပ်မတော်မှထမ်းဆောင်ရာမှာ နိုင်ငံတော်အစိုးရရဲ့ မူဝါဒအတိုင်းလုပ်ရမှာ ဖြစ်ကြောင်းနဲ့ ထာဝရငြိမ်းချမ်းရေးရဖို့ အပစ်ရပ်စဲရေးကိစ္စများမှာ အထက်ကအမိန့်ကို တိကျစွာလိုက်နာရန် လိုကြောင်း သတိပေးမှာကြားခဲ့တယ်လို့သိရပါတယ်။ဒီလိုမှာကြားချက်ကို ကြည့်ခြင်းအားဖြင့် တပ်ချုပ်ကြီးရဲ့ ပင်ကိုယ်သဘောသဘာဝအရ သစ္စာရှိရှိ အမိန့် နာခံတတ်သူဖြစ်လို့ လက်တလောကာလမှာ ဗိုလ်ချုပ်ကြီးဟောင်း ဦးသိန်းစိန်အနေနဲ့ တပ်မတော်အပေါ် သြဇာ သက်ရောက်မှုရှိနေဦးမှာ ဖြစ်တယ်လို့ နိုင်ငံရေးအကဲခတ်တွေက ယူဆကြပါတယ်။ဒါ့အပြင်ကြံ့ဖွံ့အစိုးရအဖွဲ့အတွင်း သဘောထားတင်းမာသူအုပ်စု (Hard Liner)နဲ့ သဘောထား ပျော့ပြောင်းသူ အုပ်စု (Solf Liner) ဆိုပြီး အကွဲအပြဲဇာတ်လမ်းမှာ တပ်မတော်အနေနဲ့ ဘယ်ဖက်မှာရှိလဲဆိုတာ အကဲဖြတ်ရခက် နေတယ်လို့လည်းဆိုပါတယ်။ ဒါပေမဲ့လည်း အချို့မီဒီယာများကတော့ သမ္မတကြီး ဦးသိန်းစိန်နဲ့ တပ်ချုပ်ကြီး ဗိုလ်ချုပ်ကြီးမင်းအောင်လှိုင်တို့ကို ပါဝါတွေနှိုင်းယှဉ်ပြပြီး တပ်မတော်နှင့် အစိုးရအဖွဲ့အကြား သဘောထားကွဲလွဲမှုတွေဖြစ်ပြီး ငြိမ်းချမ်းရေးဆွေးနွေးပွဲများ နှောင့်နှေးကြန့်ကြာအောင် ရေးသားဖော်ပြနေတာလဲ တွေ့ရှိရပါတယ်။ယနေ့အထိလဲ ကချင်ပြည်နယ်အတွင်းမှာ နေ့စဉ်တိုက်ပွဲများဖြစ်နေဆဲမို့ သမ္မတကြီးရဲ့အမိန့်ကို တပ်မတော်ကမလိုက်နာဘူးလား၊ ဘက်နှစ်ဖက်စလုံးက ငြိမ်းချမ်းရေးဆွေးနွေးနေတဲ့အဖွဲ့တွေရဲ့ တာဝန်ခံမှု အပိုင်းက ဘယ်လောက်ထိမြေပြင်ကို သြဇာသက်ရောက်မှုရှိလဲဆိုတာမေးစရာဖြစ်လာပါတယ်။ စစ်ရေးအကဲခတ်များရဲ အဆိုအရ တပ်မတော်က သမ္မတအမိန့်ကိုလိုက်နာရန် ပျက်ကွက်တာမဟုတ်ဘဲ သမ္မတထုတ်ပြန်တဲ့ အမိန့်မှာကိုက ခုခံတိုက်ခိုက်ခြင်း မှအပထိုးစစ်ဆင် တိုက်ခိုက်ခြင်းရပ်စဲရန်လို့ ဖော်ပြထား ကြောင်း၊ ကချင်ဒေသက မြင်တွေ့ကြားသိချက်များအရ သမ္မတရဲ့အမိန့်ထုတ်ပြန်ပြီးနောက်မှာ အစိုးရစစ်တပ်က စခန်းသိမ်းတိုက်ပွဲတွေ ပြုလုပ်ခြင်းမရှိပဲ သူတို့ရဲ့ အဓိက မဟာဗျူဟာ လမ်းကြောင်းတွေ အပေါ်မှာသာ လမ်းကြောင်းရှင်း တိုက်ပွဲတွေဖြစ်နေကြောင်းနဲ့ ဒီနေ့အထိ တိုက်ပွဲများဖြစ်နေရတဲ့ အကြောင်းအရင်းက နှစ်ဖက် တွေ့ဆုံဆွေးနွေးပွဲတွေမှာ အပြန်အလှန်ယုံကြည်မှုမရ သေးလို့ဖြစ်ကြောင်း၊ နိုင်ငံရေးအရ တွေ့ဆုံဆွေးနွေးချိန်မှာ ပမာဏငြိမ်းချမ်းရေး၊ ထာဝရငြိမ်းချမ်းရေး၊ စစ်မှန်သော ပြည်တွင်းငြိမ်းချမ်းရေး၊ အပစ်အခတ်ရပ်စဲရေး မည်သို့ပင်စကားလုံးတွေ သုံးနှုန်းစေကာမူ နောက်ကွယ်မှာ ညှိနှိုင်းလို့မရတဲ့ နိုင်ငံရေး အယူအဆနဲ့ ရယူလိုတဲ့ အခွင့်အရေးများရှိနေရင် စစ်ရေးအရှိန် လျော့ကျနိုင်ဖွယ်မရှိဘူးလို့ ဝေဖန်ပြောကြားလျက် ရှိပါတယ်။ ပြည်သူတွေလိုလားတဲ့ ထာဝရငြိမ်းချမ်းရေးရရှိဖို့ နိုင်ငံရေးသမားတွေရဲ့ စကားလုံးလှပဖို့ထက် စစ်ရေး သမားတွေရဲ့ လက်နက်များက ယမ်းခိုး၊ ယမ်းငွေ့များမထွက်ဖို့လိုပါတယ်။ ဒါကြောင့် အပြန်အလှန်ယုံကြည်မှုရှိပြီး နှစ်ဘက်စလုံးက ရိုးသားပွင့်လင်းစွာ စဉ်ဆက်မပြတ်ဆွေးနွေးပွဲများလုပ်ဆောင်သင့်ပါကြောင်း အကြံပြုပါရစေ။ (ဆောင်းပါးရှင် တိမ်လွှာ) Myanmar Express\nကျပ်သုံးသိန်းအောက် GSM ဖုန်း ဓာတ်ပုံများပါ ပို့နိုင်မည်\nမြန်မာ့ဆက်သွယ်ရေး လုပ်ငန်းနှင့် ပုဂ္ဂလိက ကုမ္ပဏီ ၂၃ ခုတို့ ပူးပေါင်းကာလာမည့် မတ်လတွင် ထုတ်လုပ်ရောင်းချမည့် ကျပ်သုံးသိန်းအောက် GSMဖုန်းများတွင် ဓာတ်ပုံများ ပို့ခြင်း၊ အသံများပို့ခြင်း၊ ဗီဒီယိုဖြင့်အပြန်အလှန် စကားပြောခြင်းစသည့် စနစ်များ ပါဝင်မည်ဖြစ်ကြောင်း ဆက်သွယ်ရေးညွှန်ကြားမှု ဦးစီးဌာန ညွှန်ကြားရေးမှူးချုပ် ဦးခင်မောင်သက်က ပြောကြားသည်။ယင်းစနစ်ကို MMS (Multimedia Messaging Service) ဟု ခေါ်ပြီးနိုင်ငံတကာတွင် အသုံးပြုနေပြီဖြစ်ရာ ယခု တန်ဖိုးနည်းဖုန်းများရောင်းချပြီး ခြောက်လကြာအတွင်း အသုံးပြုနိုင်မည် ဖြစ်ကြောင်း ၎င်းကဆက်လက်ပြောကြားသည်။ ယင်းစနစ် အသုံးပြုနိုင်ရန် လတ်တလော အချက်အလက်များလွှဲပြောင်းပေးနေသည့် Microwave စနစ်ဖြင့် မလုံလောက်သဖြင့်ဖိုက်ဘာကေဘယ်လ်ဖြင့် ပြုလုပ်နိုင်ရန် ကြိုးပမ်းလျက် ရှိကြောင်းမြန်မာ့ဆက်သွယ်ရေး လုပ်ငန်း ဖိုက်ဘာဆက်ကြောင်း ဆိုင်ရာ အဝေးဆက်သွယ်ရေးဌာန အင်ဂျင်နီယာချုပ် ဦးဌေးဝင်းက ပြောကြားသည်။ “ဓာတ်ပုံတွေပါပို့လို့ရမယ် ဆိုတော့ ကောင်းတာပေါ့။ အချင်းချင်း ဆက်သွယ်ရတာပိုအဆင်ပြေတာပေါ့” ဟု Mobile Developer သင်တန်း တက်ရောက်နေသူ တစ်ဦးကပြောဆိုသည်။Myanmar Express\nကုလသမဂ္ဂ ထိပ်တန်းအရာရှိကြီးများပါဝင်သော နိုင်ငံတော်အဆင့် အလုပ်ရုံဆွေးနွေးပွဲ နေပြည်တော်တွင် ကျင်းပမည်\nFrom : ခေတ်လူငယ်ကုလသမဂ္ဂမှ ထိပ်တန်းအရာရှိများစွာပါဝင်သော စီးပွားရေး၊ ကျန်းမာရေးနှင့် ပညာရေးဆိုင်ရာ နိုင်ငံတော်အဆင့် အလုပ်ရုံဆွေးနွေးပွဲကြီးတစ်ခုကို ဖေဖော်ဝါရီ ၁၃ ရက်တွင် နေပြည်တော်ရှိ MICC (Myanmar International Convention Center) တွင် ကျင်းပသွားရန်ရှိကြောင်း မြန်မာနိုင်ငံဆိုင်ရာ ကုလသမဂ္ဂရုံးမှ သိရသည်။ ယင်းအလုပ်ရုံဆွေးနွေးပွဲအတွက် UN မှ တာဝန်ရှိသူများက ပြည်တွင်းရှိ အဝေးပြေးကားဝန်ဆောင်မှု လုပ်ငန်းစုကြီးများထံတွင် အဆင့်မြင့်ကားကြီးများ လိုက်လံငှားရမ်းမှုများ ရှိခဲ့သည်ဟု သိရသည်။ “ဖေဖော်ဝါရီလ ၁၂ ရက်အတွက် ကားကြီးတွေ လာပြီးငှားနေတယ်။ အသက် အာမခံကိစ္စတွေရော၊ အာမခံမျိုးစုံအတွက်ပါ စုံစမ်းကြတာ” ဟု JJ Express မှ တာဝန်ရှိသူတစ်ဦးက ပြောကြားသည်။ “လာမည့် ၁၃ ရက်က နေ ၁၆ ရက်အထိ အလုပ်ရုံဆွေးနွေးပွဲကြီး တစ်ခုရှိတယ်။ နေပြည်တော် MICC မှာ လုပ်မှာ။ UN က အရာရှိကြီး တွေလာကြမယ်” ဟု UN ၏ အရာရှိတစ်ဦးဖြစ်ခဲ့ဖူးသူ ပါမောက္ခ ဒေါက်တာတင်မြင့်ဦးက ပြောကြားသည်။ “ဘန်ကီမွန်း ပါ မပါတော့ မသိဘူး။ UN ရဲ့ အကြီးအကဲတွေ ပါလာမယ်လို့ပြောတယ်။ စာတမ်းဖတ်ပွဲက သုံးရက်၊ အလုပ်ရုံဆွေးနွေးပွဲက တစ်ရက်ကြာမယ်။ မြန်မာနိုင်ငံဘက်က အစိုးရဝန်ကြီးဌာန တာဝန်ရှိသူတွေနဲ့ နိုင်ငံရဲ့ထိပ်တန်းပုဂ္ဂိုလ်တွေပါ လာမယ်။ ဆရာကိုယ်တိုင်လည်း Workshop တစ်ခုကို ဦးဆောင်ပြီး လုပ်ပေးရဦးမယ်” ဟု UN ၏ မြန်မာနိုင်ငံ ဆိုင်ရာ အကြီးတန်းအကြံပေးအရာရှိ ပါမောက္ခ ဒေါက်တာ အောင်ထွန်းသက်က ပြောကြားခဲ့ကြောင်း ၂၀၁၂ ခုနှစ် ဖေဖော်ဝါရီ ၉ ရက်နေ့ထုတ် ပြည်မြန်မာ ဂျာနယ်တွင် ဖော်ပြထာပါသည်။Myanmar Express\nကဗျာရဲ့ နာမည်က “သာသည့်မြေ..သို့ ” ပါ။ ဖတ်ဖူးတဲ့ လူတွေလည်းရှိမှာပါ...ပြန်ဖတ်ရတာပေါ့...မဖတ်ဖူးသေးတဲ့ သူငယ်ချင်းတွေလည်း ဖတ်ဖူးပြီးသားဖြစ်သွားတာပေါ့.. “သာသည့်မြေ..သို့” အလှထူးပါဘိ မြဖူးပြာအငုံနဲ့ လွှာရုံမှာ ညှာစုံကျင်းရော့ထင် ဖြူဝင်းငွေမှုန်လွှာတို့ လေယူရာ ရနံ့ညှင်း သင်းပျံ့ ခဲ့ သူခြံမှာ..။ ငါ့ခြံကြည့်ပြန်တော့ မချိပူပွေပြာခဲ မြေပြာမှာ နေစာတောင်မတင့်နိုင်ဘု ကြည်စရာ နီဝါတွေလည်းမပွင့်လေတော့... စိမ်းရင့်ရောင် နွယ်ခြုံဖုတ်တွေက ရှုပ်ထွေးကာ လိမ်ခွေယှက်.. အားပျက်စရာ..။ သူ့စခန်း သာဆန်းရဂုံသွင်မို့.. ငါလှမ်းကာခိုဝင်လို့.. ပြာငွေစင်ကြိုင်ပျံ့ ရှားပါတဲ့ ပွင့်ငုံဆင် ပင်တွေကြားမှလ လျှောက်သွားကာ ပျော်လိုလှပါဘိ မြရောင်စို သည်မြေခင်းရယ်နဲ့ ညှင်းလေခို သစ်ညိုရိပ်မှာဖြင့် လျောင်းအိပ်လို့ တကိုယ်သာ ရွှင်ပါချင် စိတ်ထဲ..။ သို့လည်းလေ မသင့်လျော်ပေဘု ငါ့ခြံမြေ ဥယျာဉ်နန်းဟာလည်း လှလေသည် သာစခန်းပေပေါ့ စိတ်ပန်းကို သည်လိုဖြေလို့ကျက်သရေ တက်နေဝင့်အောင်လ ငါ့ခြံမြေ အခြေမြင့်ချင်ငဲ့ သူ့မြေမှာ ဖြူပြာပွင့်ရင်ဖြင့် ငါ့မြေမှာ နီဝါတင့်ရမပေါ့ အခွင့်အခါမျှော်လို့ဥယျာဉ်တော် သာယာရေးကိုလ ရှုမြင်မျှော် ခါခါတွေးပါလို့.. မနှေးပင် အားအင်ထုတ်လို့ရယ်.. ပေါင်းနှုတ်ဖို့ခဲ..။ (ငွေတာရီ) ဆရာမကတော့ ခြံကလေးနှစ်ခြံအကြောင်း ရေးတာပါ..ဒါပေမယ့် ကျွန်တော်တို့ အများကြီးတွေးယူလို့ရပါတယ်...လူတွေ တော်တော်များများ သူများနိုင်ငံဆိုရင် အထင်ကြီးတတ်ကြပါတယ်..မင်းရော အထင်မကြီးဘူးလားးလို့ မေးရင် ကျွန်တော်လည်း အထင်ကြီးပါတယ်..တဆက်တည်း သူများနိုင်ငံကို အထင်ကြီးပြီး ကိုယ်နိုင်ငံကို အထင်သေးတာတော့ မဟုတ်သေးဘူးလို့ ကျွန်တော်ထင်ပါတယ်..တစ်ချို့လူတွေ က သူများတိုင်းတပါးမှတိုင်းတပါး ကိုယ့်နိုင်ငံက ဘာဆို ဘာမှမကောင်းတော့တဲ့ ပုံစံနဲ့ အဲလောက်ကြီး အစွန်းရောက်သသွားတာတော့ မကောင်းဘူးပေါ့ အခုကျွန်တော် တို့နိုင်ငံက နိုင်ငံတော် သစ်ကြီးဆီ သို့ ဦးတည်နေပြီလို့ ပြောလို့ရတဲ့ အနေအထားရောက်နေပါပြီ.အဲဒီအချိန်မှာ ကျွန်တော်တို့ နိင်ငံသားတွေကလည်း အခန်းကဏ္ဍ တစ်ခုက အရေးပါလာပြီ...အုပ်ချုပ်သူကြီး ဘယ်လောက်ကောင်းကောင်း ကိုယ်နိုင့်ငံသားတွေကမှ ကိုယ့်နိုင်ငံကို အထင်မကြီး တန်ဖိုးမထားကြရင် အဲဒီနိုင်ငံက ဘယ်တော့မှ မတိုးတက်ပါဘူး..ဗိုလ်ချုပ်အောင်ဆန်း အဓိက မှာသွားတာကလည်း နိုင်ငံသားတွေ အလုပ်လုပ်ဖို့၊ ကြိုးစားကြဖို့ပါဘဲ..အခု ကျွန်တော်တို့တစ်တွေ နိုင်င့ခြားမှာ ကျွန်လာခံနေကြတယ်ဆိုတာ..ကိုယ့်နိုင်ငံကို အထင်သေးလို့ မဟုတ်ပါဘူး..ကျွန်တော်ထင်တယ်.ဒီကိုရောက်နေကျတဲ့.တော်တော်များများ လူငယ်တွေက မြန်မာပြည်မှာ ဟိုမရောက် ဒီမရောက် လူတွေပါ..ကျွန်တော်တို့သာ ပညာထွန်းထွန်းပေါက်ပေါက် ဖြစ်ခဲ့မယ်ဆိုရင် အခုလို့ သူများနိုင်ငံကို အောက်ကျနောက်ကျ လာပြီး အလုပ်လုပ်နေစရာ မလိုပါဘူး..မြန်မာပြည်မှာ ကျွန်တော်တို့အရွယ်တွေ လစာ ကျွန်တော်တို့ နီးပါးရနေတဲ့ လူငယ်တွေ အအများကြီးပါ ဆရာမရဲ့ ကဗျာထဲက လို ပေါင်းနှုတ်ဖို့ မခဲနိုင်ကြရင်တောင် ကိုယ်နိုင်ငံကို အထင်မသေးကြဖို့..အမေကျော်ပြီး ဒွေးတော် မလွမ်းမိကြစေဖို့..အမေကျော် ဒွေးတော်လွမ်းကာ စင်္ကာပူ၊ ဂျပန် သို့ထွက်သွားကြသူ မြန်မာပြည်ပေါက် နိုင်ငံခြားသားများကျွန်တော် သိသလောက်လေး ကောင်းကင်က မောင်နမတွေ ကို ကဗျာလေး လက်ဆောင်ပေးရင်းနဲ့ အသိပေးတာပါ..နောက်ဆုံးအနေနဲ့ ကျွန်တော်တို့ နိုင်ငံတော်ကြီး တိုးတက်ဖို့ ကျွန်တော်တို့ ပြည်သူ(လူငယ်) တွေ အနေနဲ့ ဘာတွေ လိုအပ်သလဲ ဆိုတာ ဆရာဇော်ဂျီရဲ့ “အို..တက်လူတို့ ” ဆိုတဲ့ ကဗျာရဲ့ နောက်ဆုံးအပိုဒ်လေးကို ရေးပြီး ကျွန်တော်ရဲ့ စာကို အဆုံးသတ်ပါရစေ...ရေတတ်လို့တော့ မဟုတ်ပါဘူး..အမှားးပါရင်ခွင့်လွတ်စေချင်ပါတယ်...ကောင်းကင်မောင်နှမများကို ထာဝရ လေးစားလျက်.. ....“ အဟောင်းပျက်လျှင် အသစ်ပြင်လော့.. အမြင်ကျယ်၍ ပညာမွေ့ လော့ ကနေ့လူငယ် နောင်ဝယ်လူကြီး သင်လည်းတစ်ဦး သားထူးသားမြတ် ဖြစ်အပ်ရာသည် စိတ်ကရည်၍ ငိုမည်မတ သခါင်္ရ ဟု စိတ်ကမစော လောလောဆယ်ဆယ် ဒုက္ခနယ်ကို ကယ်တင်နိုင်ကြပါစေသတည်း..။ (ဇော်ဂျီ) အားလုံးကို ကျေးဇူးတင်ပါတယ်ခင်ဗျာ.... Myanmar Express\nFrom : popular စိတ်ကြွပီကေကျွေးပြီး ဝတ်လစ်စလစ်ပုံများ ရိုက်ယူကာ ငွေခြိမ်းခြောက်ရယူသည့် အသက် ၂ဝ အရွယ် အမျိုးသမီးတစ်ဦးကို ရဲက ပုဒ်မ ၃၈၆ ဖြင့် ဖမ်းဆီးလိုက် ပြီဖြစ်ကြောင်း ပြည်မြို့ အမှတ် ၂ ရဲစခန်းမှ သိရသည်။ ပြည်မြို့ရှိကွန်ပျူတာ တက္ကသိုလ် ကျောင်းသူ တစ်ဦးကို ယောက်ျားစိတ်ပေါက်နေ သူ အမျိုးသမီးတစ်ဦးက ပီကေကျွေးကာ အင်္ကျီချွတ်ပြီး ဝတ်လစ် စလစ်ပုံ ရိုက် ယူခြင်းဖြစ်ပြီး ၄င်းဓာတ်ပုံများကို အင်တာနက်ပေါ်တင်မည်ဟု ခြိမ်းခြောက် ပြီးငွေအကြိမ်ကြိမ် တောင်းခံ ခဲ့ရာ စုစုပေါင်း ကျပ်သိန်း ၅ဝဝ ခန့် ပေးခဲ့ရကြောင်း တရား လိုနှင့် နီးစပ်သူတစ်ဦးကပြောသည်။ ”အစ ကတော့ မသိ ဘူးပေါ့၊ နောက်မှ သူက အဒေါ်ကို ဖွင့်ပြော လိုက်တော့ဖြစ်ရပ်အကုန်းလုံးသိကြ ရတယ်၊ဒါနဲ့ရဲစခန်းကို သြဂုတ်လ ၂၃ ရက်နေ့ က တိုင်ကြားလိုက် ရတယ်” ဟု ၄င်းက တယ်လီဖုန်း ဖြင့် ဆက်သွယ်ပြောသည်။ ယင်း ကိစ္စနှင့်ပတ်သက်၍ ပေါ်ပြူလာနယူးစ် ဂျာနယ်မှ ပြည်မြို့ ရှိ အမှတ် ၂ ရဲစခန်းသို့ ဆက် သွယ် မေးမြန်းခဲ့ရာ တာဝန်ရှိသူတစ်ဦးက ”ဒီအမှုဖြစ်တာ ဟုတ်ပါတယ်၊ တရားခံလို့ ယူဆရတဲ့ သူကိုလည်း ဖမ်းမိထားပါတယ်၊ တရားရုံးကို အမြန်ဆုံးတင်ပို့နိုင်ဖို့အတွက် စီစဉ်နေပါ တယ်”ဟု ပြန်လည် ဖြေကြားခဲ့သည်။ ရန်ကုန်မြို့ စမ်းချောင်းနေ တရားခံဟု ယူဆရသူ အမျိုးသမီး ငယ်က ခြိမ်းခြောက်၍ ရယူထား သော ငွေစုစုပေါင်း သိန်း ၅ဝ နှင့် ရန်ကုန်ရိုးမဘဏ်မှမထုတ်ရသေး သည့် ငွေကျပ် ၄၆ သိန်းတို့ အပါအဝင် ခြိမ်းခြောက် ၍ ရထား သောငွေဖြင့် ပင်ဝယ်ယူထားသည့် လတ်ဝတ်ရတနာ ကျပ်သိန်း ၈ဝ ခန့်တို့ကိုတရား လို ကျောင်းသူ ၏ မှတ်ပုံတင်နှင့်အတူ သိမ်းဆည်း ရမိ ခဲ့ကြောင်းကို ပြည်မြို့အမှတ် (၂) ရဲစခန်းမှ စခန်းမှူးဦးဇော်လွင်နှင့် အမှုစစ်ရဲအုပ်ဦးဇော်လှိုင်ထွန်း တို့ထံမှ သိရသည်။”ပြည်မြို့က နွေဦးကံ့ကော် အဆောင်မှာ ဖမ်းမိတယ်။ သူနဲ့အ တူလက်ကိုင်ဖုန်းကိုပါ သိမ်းဆည်းမိ ပါတယ်။ အဲဒီအထဲမှာ အခြားမိန်း ကလေးတွေရဲ့ ဝတ်လစ်စလစ်ပုံ တွေကိုပါ တွေ့ခဲ့ရပါတယ်” ဟု ပဲခူးတိုင်းဒေသကြီးမှ ရဲအုပ်ဦးစိုးမင်း ကပြောသည်။ တရားလို ကွန်ပျူတာတက္က သိုလ်ကျောင်းသူသည် ၂ဝ၁ဝ ပြည့် နှစ်သြဂုတ်လ ၁ဝ ရက်နေ့မှစ၍ ၂ဝ၁၁ ခုနှစ်အထိ စုစုပေါင်းငွေသိန်း ၅ဝဝ ခန့်ကို တရားခံဟုယူဆရသူ ထံအကြိမ် ကြိမ်ပေးအပ်ခဲ့ရကြောင်း ထိုငွေများကို ပြည်မြို့ရှိ ရိုးမဘဏ်မှ ရန်ကုန်သို့လွှဲပြောင်းခဲ့ရသည့်အပြင် မှတ်ပုံတင်ကိုပါ ပေးထားခဲ့ရကြောင်း အိမ်ရှိမီး ခံသေတ္တာအတွင်းမှ စိန်နှင့် ရွှေများအကုန်လုံးကို SURE ကား ဖြင့်ခိုးထုတ်ယူခဲ့ရန် အကြပ်ကိုင် ခြိမ်းခြောက်လာသဖြင့် ဖွင့်ပြောမှ အလုံးစုံသိခဲ့ရပြီး ရဲစခန်းသို့တိုင် ကြားခဲ့ရကြောင်း တရားလိုနှင့်နီးစပ် သူကပြော သည်။ တရားလိုနှင့် တရားခံဟုယူ ဆရသူ အမျိုးသမီးတို့သည် ၂ဝ၁ဝ မတ်လတွင် မိတ်ဆွေဖြစ်ခဲ့ကြပြီး ၂ဝ၁ဝ ဇူလိုင်လတွင် တရားခံဟုယူ ဆရသူ အမျိုးသမီးသည် ပြည်မြို့သို့ ရောက်ရှိလာကာ အိမ်ငှားနေထိုင် ပြီးနောက် အဆိုပါ အိမ်၌တရားလို အားစိတ်ကိုမေ့မြောစေသော ပီကေ ကျွေးကာ အဝတ် များချွတ်၍ဓါတ်ပုံ ရိုက်ယူခဲ့သည်။ထို့နောက် ဓာတ်ပုံကို အင်တာနက်တင် မည်ဟုခြိမ်းခြောက် ကာငွေညှစ်ခဲ့သည်ဟု တရားလိုနှင့် နီးစပ်သူကပြောသည်။ တရားလွှတ်တော်ရှေ့နေ ဦးကိုနီမှ အဆိုပါအမှုဖြစ်စဉ်နှင့်ပတ် သက်၍ ”ဒါက မကောင်းတဲ့လုပ်ရပ် တစ်ခုပဲ။ ပိုဆိုးတာက ဓာတ်ပုံပြပြီး ငွေခြိမ်းခြောက်တာ ဆိုတော့ တော်တော်အောက်တန်း ကျတယ် မိန်းကလေးတစ်ယောက် ဘဝလမ်း ဆုံးသွားနိုင်တဲ့ အမှုတစ်ခုဖြစ်တဲ့ အတွက်နောက်လူတွေ ဆက်မ လုပ်နိုင်အောင် ထိရောက်တဲ့ ပြစ်ဒဏ်ချ မှတ်သင့်တယ်”ဟု ပြောသည်။ Myanmar Express


မြောက်ကိုရီးယားပြည်သူ ၂၈၀ ကျော် နယ်စပ်ဖြတ်ကျော်ပြီး တောင်ကိုရီးယားနိုင်ငံသို့ တရားဝင် ရောက်ရှိလာ - သစ်ထူးလွင် (နေ့စဉ်သတင်း) '; summ = summary_img; } var summary = imgtag + '\nမြောက်ကိုရီးယားပြည်သူ ၂၈၀ ကျော် နယ်စပ်ဖြတ်ကျော်ပြီး တောင်ကိုရီးယားနိုင်ငံသို့ တရားဝင် ရောက်ရှိလာ\nဆိုးလ်၊ ဖေဖော်ဝါရီ ၇ ။\nမြောက်ကိုရီးယား ပြည်သူ ၂၈၀ ကျော် ဟာ တောင် -မြောက် နှစ် နိုင်ငံ နယ် စပ်ကို ဖြတ်ကျော်ပြီး ဒီနေ့ (ဖေဖော်ဝါရီလ ၇ ရက်) နေ့မှာ တောင်ကိုရီးယားနိုင်ငံထဲကို တရားဝင်ရောက်ရှိလာခဲ့တယ်လို့ ရိုက်တာသတင်းမှာဖော်ပြပါတယ်။\nဖေဖော်ဝါရီလ ၉ ရက်နေ့၊ တောင်ကိုရီးယားနိုင်ငံ Pyeongchang. မြို့မှာ ကျင်းပမယ့် ဆောင်းရာသီအိုလံပစ်ပြိုင်အားကစားပြိုင်ပွဲ ၀င် တောင်-မြောက်ကိုရီး ယားနိုင်ငံက အားကစားသမားတွေကို အားပေးဖို့ရောက်ရှိလာတာဖြစ်တယ်လို့ဆိုပါတယ်။\nဒီအဖွဲ့ထဲမှာ မြောက်ကိုရီးယား အားကစားဝန်ကြီး Kim Il-guk, နဲ့ တိုက်ကွမ်ဒို သရုပ်ပြအားကစားသမား ၂၆ ဦး၊ သတင်းသမား ၂၁ ဦး ၊ မြောက်ကိုရီးယားအိုလံပစ်ကော်မတီဝင် လေးဦး တို့လည်းပါဝင်ပါတယ်။\nဒီအဖွဲ့ဟာ ဘတ်စ်ကား နဲ့ နယ်စပ်ဖြတ်ကျော်ပြီး တောင်ကိုရီးယားမြို့တော် ဆိုးလ်ကိုရောက်ရှိလာတာပါ။ လိုအပ်တဲ့ လုံခြုံရေုးဆိုင်ရာ ကိစ္စတွေကိုဆောင်ရွက်ပြီး ရင် အားကစားပွဲကျင်းပမယ့် Pyeongchang. မြို့ကိုဆက်လက်ထွက်ခွာမှာဖြစ်တယ်လို့ တောင်ကိုရီးယားနိုင်ငံက နှစ်နိုင်ငံပေါင်းစည်ရေးဝန်ကြီး ဌာနမှ တာဝန်ရှိသူတစ်ဦးက ပြောပါတယ်။\nအိုလံပစ်ပြိုင်ပွဲ ဖွင့်ပွဲ အခမ်းအနား မှာ သီဆိုဖျော်ဖြေမယ့် မြောက်ကိုရီးယား တေးဂီတအဖွဲ့ လည်းတောင်ကိုရီးယားကိုမနေ့ (ဖေဖော်ဝါရီလ ၆ ) ရက်နေ့က ရောက်ရှိလာခဲ့ပါတယ်။\nကားမောင်းပြိုင်ပွဲ ကျင်းပမယ့် Inje Speedium မှာ အလုပ်လုပ်နေတဲ့ အလုပ်သမားတွေကတော့ မြောက်ကိုရီးယားအဖွဲ့တွေ မလာခင်ကတည်း က “ ငါ တို့ ဟာ တစ် နိုင်ငံ တည်း သားတွေပါ “ “ကြိုဆိုပါတယ် “ ဆိုတဲ့ ဆိုင်းဘုတ်တွေနဲ့ကြိုဆိုခဲ့ကြတယ်လို့ဆိုပါတယ်။\nPyeongchang. ဆောင်းရာသီ အိုလံပစ် ပွဲတော်ကို ဖေဖော်ဝါရီလ ၉ ရက်ကနေ ၂၅ ရက်နေ့ထိ ကျင်းပမှာဖြစ်ပြီး နိုင်ငံ ပေါင်း ၉၂ နိုင်ငံက အားကစားသမားစုစုပေါင်း ၂၉၅၂ ဦး ၀င်ရောက် ယှဉ်ပြိုင် မှာဖြစ်ပါတယ်။\nThe Asia Heart News (facebook)


Tor et le web\nComment télécharge Tor Browsr ?\n၁။ တစ်ခုသောတရားမည်သည် အဘယ်နည်း? သတ္တဝါဟူသမျှတို့သည် အကြောင်း "အာဟာရ"လျှင် တည်ရာရှိကုန်၏။ ၂။ နှစ်ခုသောတရားမည်သည် အဘယ်နည်း? နာမ်နှင့် ရုပ်တည်း။ ၃။ သုံးခုသောတရားမည်သည် အဘယ်နည်း? ဝေဒနာသုံးပါးတို့တည်း။ ၄။ လေးခုသောတရားမည်သည် အဘယ်နည်း? အရိယာတို့၏ အမှန်တရား သစ္စာလေးပါးတို့တည်း။ ၅။ ငါးခုသောတရားမည်သည် အဘယ်နည်း? (စွဲလမ်းမှု) ဥပါဒါနက္ခန္ဓာငါးပါးတို့တည်း။ ၆။ ခြောက်ခုသောတရားမည်သည် အဘယ်နည်း? အတွင်း အဇ္ဈတ္တိက အာယတနခြောက်ပါးတို့တည်း။ ၇။ ခုနစ်ခုသောတရားမည်သည် အဘယ်နည်း? ဗောဇ္ဈင်ခုနစ်ပါးတို့တည်း။ ၈။ ရှစ်ခုသောတရားမည်သည် အဘယ်နည်း? အင်္ဂါရှစ်ပါးရှိသော အရိယမဂ်တည်း။ ၉။ ကိုးခုသောတရားမည်သည် အဘယ်နည်း? သတ္တဝါတို့၏ တည်နေရာ "သတ္တာဝါသ" ကိုးပါးတို့တည်း။ ၁၀။ ဆယ်ခုသောတရားမည်သည် အဘယ်နည်း? အင်္ဂါဆယ်ပါးတို့နှင့် ပြည့်စုံသူကို " ရဟန္တာ "ဟု ဆိုအပ်၏။\nComment naviguer anonymement sur l'Internet ? Voilà une vaste question quiatravaillé tant d'internautes. Si cette opération était difficile de par le passé, elle est aujourd'hui extrêment simple.Il suffit en effet de s'approprier le logiciel Tor. Gratuit, son installation se fait en quelques clics et vous permet de sufer sur le web de manière anonyme.\nဓမ္မပဒအဋ္ဌကထာ ကဏ္ဍနှစ်ခု စာမျက်နှာ (၁၈၁) ကို ဆောင်းပါး နှစ်ပုဒ်ဖြင့် သိစရာအချက်များကို ရေးပြီး ခဲ့ပါပြီ။ ဤစိတ္တကဏ္ဍတွင် စာမျက်နှာ (၃၀)၊ ဂါထာပေါင်း (၁၁) ခု၊ ၀တ္ထုပေါင်း (၉) ခုဖြင့် ရဟန်းတော်များ အကြောင်း၊ လူသားတစ်ဦး အကြောင်းတို့ကို ဖေါ်ပြထားပါသည်။ ရဟန်းတော်များ အကြောင်းကို ဖေါ်ပြရာတွင် အလုပ်အကျွှေး ရဟန်းတော် တစ်ပါး၊ အမည်မသိ ရဟန်းတော် တစ်ပါး၊ သာသနာ့ဘောင်တွင် ငြီးငွေ့သွားသော ရဟန်းတော် တစ်ပါး၊ သံဃရက္ခိတ မထေရ်ကြီး၏ တူတော် ရဟန်း တစ်ပါး၊ စိတ်အလိုသို့ လိုက်သော ရဟန်းတော် တစ်ပါး၊ ရဟန်းတော်ငါးရာ၊ ခန္ဓာကိုယ် ပုပ်စော်နံသော ဂိလာန ရဟန်းတော် တစ်ပါး၊ သောရေယျ သူဋ္ဌေးသား ဘ၀မှ ရဟန်းပြု လာသော ရဟန်းတော် တစ်ပါး အကြောင်းနှင့် လူသားတစ်ဦးဖြစ်သော နွားကျောင်းသား နန္ဒလုလင် အကြောင်းတို့ ဖြစ်ပါသည်။ စိတ္တကဏ္ဍအကြောင်း မရေးမီ ငယ်ငယ်ကကြားခဲ့ဖူးသော ဆရာတော်ကြီးတစ်ပါး၏ အကြောင်းကို သတိရမိပါသည်။ တစ်ချို့ ဆရာတော်များသည် စာပေပရိယတ် တတ်ကြွမ်းကြပါသော်လည်း တရား ဟောရမှာကို ၀န်လေးတတ် ကြပါသည်။ မဖြစ်မနေဟောကြရပြီ ဆိုသော်လည်း တိုတိုသာ ဟောတတ် ကြပါသည်။ လူတွေကလည်း အရှင်ဘုရား တရားကောင်းလိုက်တာဟု ချီးမွမ်းတတ်ကြပါသည်၊ ဘယ်လိုကောင်းတာလဲဟု မေးသောအခါ တရားကတိုလို့ပါဘုရား ဟုလျောက်ထားတတ် ကြပါသည်။ ယနေ့ခေတ် လူသားများသည် အချိန်ဆင်းရဲ ကြပါသည်။ အထူးသဖြင့် နိုင်ငံခြားတွင် ရောက်နေကြသော သူများဖြစ်ပါသည်။ တရားကို တိုတိုဟောမှ အဆင်ပြေပါသည်။ သီလပေး ရေစက်ချ အပါဝင် တစ်နာရီခန့် တရားဟောသည်ကို အချိန်ကြာသည်ဟု သတ်မှတ်သူများ ရှိပါသည်။ အကုန်ခံ ထားသည့် ငွေနှင့် လုပ်အားတို့ကို ကြည့်ပြီး သိစေချင်သည်များကို ပြောပြသော်လည်း နာယူလိုစိတ် နည်းပါးကြပါသည်။ လူအများသည် ရုပ်၏ အစာဖြစ်သော လှူရမှာကို မနှမြောကြပါသော်လည်း စိတ်၏ အစာဖြစ်သော တရားကို မသိချင်ကြပါ။ သို့အတွက် ဗုဒ္ဓဘာသာအကြောင်းက တစ်ဦးဦးက မေးလာခဲ့သော် ဘုန်းကြီးများထံသို့ တွန်းပို့ တတ်ကြပါသည်။


ပညာရေးမှာ ထူးချွန်တဲ့သားကြောင့် ဂုဏ်ယူမဆုံးဖြစ်နေတဲ့ ဝိုင်းချစ်ရဲ့ ပီတိ | Duwun\nအဌမတန်းမှာ ထူးချွန်ဆု ရရှိပါတယ်တဲ့။\nလူရွှင်တော် ဝိုင်းချစ်တစ်ယောက် ပညာရေးမှာ ထူးချွန်လှတဲ့ သားဖြစ်သူကြောင့် ဝမ်းသာဂုဏ်ယူလို့ နေပါတယ်. သူကတော့ လက်ရှိမှာ ချစ်ရတဲ့ ဇနီးချောနဲ့ အတူ သားသမီး ၃ ယောက်ပိုင်ဆိုင်ထားတဲ့ ဖေဖေ ဖြစ်ပါတယ်.\nလူရွှင်တော် ဝိုင်းချစ်ရဲ့ သားဖြစ်သူ မောင်လင်းပြည့်ဖြိုးကတော့ အဌမတန်းကို A အဆင့် ထူးချွန်ဆု ရရှိခဲ့တယ်လို့ သိရပါတယ်. ဝိုင်းချစ်ကတော့ သားကြီး အတွက် ဝမ်းသာဂုဏ်ယူမဆုံးဖြစ်လို့ နေပါတယ်.\n'' ဒီနေ့ ကျွန်တော့်သားကြီး ဆုယူပါတယ်'' ဆိုပြီးတော့ ဇန်နဝါရီလ ၈ ရက်နေ့ နေ့လည် ၁၂ နာရီခွဲက သူ့ရဲ့ ဖေ့စ်ဘွတ်အကောင့်မှာ ရေးသားခဲ့ပါတယ်. အဲ့ဒီနောက် သားဖြစ်သူရဲ့ ဆုတံဆိပ်တွေနဲ့ အတူ မိသားစု ဓာတ်ပုံလေးတွေကို အမှတ်တရ တင်ခဲ့ပါတယ်. အဲ့ဒီနောက် ပရိသတ်တွေကလည်း Comment ကနေ တဆင့် ဂုဏ်ပြုစကားပြောခဲ့ပါသေးတယ်.\nလူရွှင်တော် ဝိုင်းချစ်ဟာ လက်ရှိမှာတော့ အင်ပါယာ ဆိုတဲ့ လူရွှင်တော်အဖွဲ့ နဲ့ အတူ ဇာတ်သဘင်ပွဲတွေမှာ ဖျော်ဖြေနေတာကို တွေ့ရပါတယ်. သူ့ကိုတော့ ဗီဒီယို ဇာတ်ကားတွေမှာလည်း ဟာသသရုပ်ဆောင် တစ်ယောက်အနေနဲ့ တွေ့မြင်နိုင်ပါတယ်. ဝိုင်းချစ်က ပရိသတ်အခိုင်အမာနဲ့ရပ်တည်နေတဲ့ ဟာသသရုပ်ဆောင် ကောင်းတစ်ယောက်လည်းဖြစ်ပါတယ်.\nဝိုင်းချစ်ဟာ ချစ်စရာကောင်းတဲ့ သားသမီး ၃ ယောက်ကို ပိုင်ဆိုင်ထားတာဖြစ်ပါတယ်. သားကြီးရဲ့ နာမည်ကိုတော့ အိမ်ခေါ်နာမည် Lucky လို့ နာမည်ပေးထားပါတယ်. သားလတ်ကိုတော့ Happy လို့ နာမည်ပေးထားတာဖြစ်ပြီး သမီး အငယ်ဆုံးလေး နာမည်ကိုတော့ Snow လို့ နာမည်ပေးထားတာ ဖြစ်ပါတယ်. ဝိုင်းချစ်ရဲ့ ဇနီးချော နာမည်ကတော့ မသက်သက်ဇော်လို့ ခေါ်ပါတယ်.\nဝိုင်းချစ်ရဲ့ ဇနီး မသက်သက်ဇော်ဟာ အရင်တုန်းက ဇာတ်သဘင်ပွဲတွေမှာ ဖျော်ဖြေလေ့ရှိတဲ့ မင်းသမီး တစ်ဦးဖြစ်ပါတယ်. ဇနီးဖြစ်သူကို ချစ်လည်းချစ် သဝန်လည်း တိုတာကြောင့် ဝိုင်းချစ်က အိမ်ထောင်ကျပြီးတဲ့ နောက်မှာတော့ မကခိုင်းတော့ဘူးလို့ မီဒီယာအင်တာဗျူးတွေမှာ ဖြေဆိုထားတာ တွေ့ရပါတယ်. ရိုက်ကူးရေး၊ အငြိမ့်ပွဲတွေ မရှိတဲ့အချိန်ဆို မိသားစုနဲ့ပဲ အိမ်မှာ နွေးနွေးထွေးထွေး နေတယ်လို့ သိရပါတယ်.


သူမချစ်တဲ့ ပရိတ်သတ်တွေဆီကို ချစ်စရာကောင်းတဲ့ ဗီဒီယိုလေးနဲ့တကွ ပြန်လည် ဝင်ရောက်လာခဲ့တဲ့ မင်းသမီးချော ပပဝင်းခင်... - Celebrity Corner\nCelebrity Corner | 16/01/2022 | Myanmar Celebrity | No Comments\nပရိသတ်ကြီးရေ…..မင်းသမီးချော ပပဝင်းခင်ကိုတော့ မှတ်မိကြအုံးမယ် ထင်ပါတယ်နော်. သူမကတော့အရင်က ဗီစီဒီခေတ်မှာတုန်းကတော့ သီချင်းတွေနဲ့ ဗီဒီယိုဇာတ်ကားတွေမှာ ကျရာနေရာကနေပြီးတော့ သရုပ်ဆောင်ခဲ့တာကြောင့် ပရိသတ်တွေကချစ်ခင်နေခဲ့ကြတာဖြစ်ပါတယ်နော်..\nသူမကတော့ ချစ်စရာအပြုံးလေးတွေနဲ့ ပရိသတ်တွေကို ဆွဲဆောင်နေခဲ့ပြီးနောက် အနုပညာလောကထဲကနေ ပျောက်ကွယ်သွားခဲ့ပြန်ပါတယ်နော်.. ဒီရက်ပိုင်းလေးမှာတော့ ပပဝင်းခင်က သူမရဲ့ ချစ်စရာကောင်းတဲ့ ဗီဒီယိုဖိုင်လေးတင်ပြီးတော့ ပရိသတ်တွေဆီကို ပြန်လာခဲ့ပြန်ပါတယ်…\nသူမကိုချစ်တဲ့ ပရိသတ်တွေကတော့ မမြင်တာကြာတဲ့ သူမကို ပြန်လည်တွေ့လိုက်ရလို့ အရမ်းကိုပျော်ရွင်နေကြပြီး ချစ်စရာကောမန့်လေးတွေရေးသားထားခဲ့ကြပါတယ်။ ပပဝင်းခင်ကိုချစ်ကြတဲ့ ပရိသတ်ကြီးလည်း ချစ်စရာကောင်းတဲ့ ဗီဒီယိုလေးကို ကြည့်ပြီး အားပေးစကားလေး ရေးပေးခဲ့ကြပါအုံးနော်..\nသူမခဈြတဲ့ ပရိတျသတျတှဆေီကို ခဈြစရာကောငျးတဲ့ ဗီဒီယိုလေးနဲ့တကှ ပွနျလညျ ဝငျရောကျလာခဲ့တဲ့ မငျးသမီးခြော ပပဝငျးခငျ…\nပရိသတျကွီးရေ…..မငျးသမီးခြော ပပဝငျးခငျကိုတော့ မှတျမိကွအုံးမယျ ထငျပါတယျနျော. သူမကတော့အရငျက ဗီစီဒီခတျေမှာတုနျးကတော့ သီခငျြးတှနေဲ့ ဗီဒီယိုဇာတျကားတှမှော ကရြာနရောကနပွေီးတော့ သရုပျဆောငျခဲ့တာကွောငျ့ ပရိသတျတှကေခဈြခငျနခေဲ့ကွတာဖွဈပါတယျနျော..\nသူမကိုခဈြတဲ့ ပရိသတျတှကေတော့ မမွငျတာကွာတဲ့ သူမကို ပွနျလညျတှလေို့ကျရလို့ အရမျးကိုပြျောရှငျနကွေပွီး ခဈြစရာကောမနျ့လေးတှရေေးသားထားခဲ့ကွပါတယျ။ ပပဝငျးခငျကိုခဈြကွတဲ့ ပရိသတျကွီးလညျး ခဈြစရာကောငျးတဲ့ ဗီဒီယိုလေးကို ကွညျ့ပွီး အားပေးစကားလေး ရေးပေးခဲ့ကွပါအုံးနျော..


YEYINTNGE(CANADA): Thursday, July 28\nCanadian Ambassador presented Honorary Doctorate Law degrees to Aung San Suu Kyi\nFrom left to right: Jennifer May (political councillor), Ron Hoffmann (Ambassador) and Daw Aung San Suu Kyi\nInformation Release by Canadian Friends of Burma – July 28, 2011\nOttawa - Canadian Ambassador to Burma, Ron Hoffmann, presented two honorary doctorate law degrees to the Burmese democracy leader Daw Aung San Suu Kyi on behalf of two universities in Canada – shortly beforeameeting with Burma’s new President Thein Sein taking place in Naypyidaw. The two accolades delivered by the ambassador two weeks ago in Rangoon are from Carleton university of Ottawa and Memorial University of Newfoundland.\nAung San Suu Kyi accepts honorary degree from Carleton University\n28 July 2011 Yeyintnge's diary.doc\n28 July 2011 Yeyintnge's diary.pdf\n28 July 2011 Yeyintnge's Diary\nစီးပွားရေးပိတ်ဆို့မှုကို ကန့်ကွက်ရန် လိပ်ပြာမလုံဖြစ်ရသည်ဟုဆို\nPublished on July 28, 2011 by နေသွင် ·\nစီး ပွားရေးပိတ်ဆို့မှုကို ကန့်ကွက်ဖို့ လိပ်ပြာမလုံ ဖြစ်ရတယ်လို့ မတူကွဲပြားခြင်းနှင့် ငြိမ်းချမ်းရေးပါတီက ထုတ်ဖော်ပြောဆိုလိုက်ပါတယ်။\nမနေ့က နေပြည်တော်မှာ ပြည်ထောင်စု ရွေးကောက်ပွဲကော်မရှင်ဥက္ကဋ္ဌက ရွေးကောက်ပွဲဝင်ပါတီတွေကို ဖိတ်ခေါ်ပြီး စီးပွားရေးပိတ်ဆို့မှု ကန့်ကွက်ကြဖို့ တိုက်တွန်းတဲ့အပေါ်မှာ တုံ့ပြန်လိုက်တာပါ။\nမတူကွဲပြား ခြင်းနှင့် ငြိမ်းချမ်းရေးပါတီရဲ့ ဥက္ကဋ္ဌ ဦးနေမျိုးဝေက သူ့အနေနဲ့ အရင်တုန်းက နိုင်ငံတကာရဲ့ စီးပွားရေးပိတ်ဆို့မှုကို အစဉ်တစိုက် ဆန့်ကျင်ခဲ့ပေမယ့် လက်ရှိအစိုးရရဲ့ပြည်တွင်း စီးပွားရေးပေါ်လစီမှာ ပြုပြင်ပြောင်းလဲမှုတွေ မတွေ့ရတဲ့အတွက် နောက်ထပ် ကန့်ကွက်ဖို့ လိပ်ပြာမလုံ ဖြစ်ရတယ်လို့ ပြောပါတယ်။\nဦးနေမျိုးဝေ (ဓာတ်ပုံ - ဒီဗွီဘီ)\n“ ကော်မတီဥက္ကဋ္ဌက စီးပွားရေးပိတ်ဆို့မှုတွေကို ရုပ်သိမ်းဖို့ လုပ်ပါတဲ့။ လုပ်လို့မရတော့ဘူးဗျ။ ကျနော်တို့ စွမ်းအားတွေ ကုန်သွားပြီ။ ကျနော်တို့ရဲ့ သဘောထားတွေ၊ အမြင်တွေကို ထုတ်ဖော်နိုင်တဲ့ ဧရိယာပမာဏက ကျော်လွန်သွားပြီ။ ဘယ်လိုကျော်လွန်သွားလဲဆိုတော့ စီးပွားရေးပိတ်ဆို့မှုကို ကျနော်တို့က တကြော်ကြော် တပူပူ တဆူဆူ အော်ဟစ်နေလည်း မဖြုတ်တော့ဘူးဆိုတာ ကျနော်တို့က သိသွားပြီ။ ဘာလို့ မဖြုတ်တော့လည်း ဆိုတော့ ဥပမာအားဖြင့် နိုင်ငံရေးအကျဉ်းသားတွေ မလွှတ်လို့ စီးပွားရေးပိတ်ဆို့မှု လုပ်ထားတယ်။ နိုင်ငံရေးအကျဉ်းသားတွေ လွှတ်ပေးမှ စီးပွားရေးပိတ်ဆို့မှုကို ရပ်ဆိုင်းမယ်ဆိုတာဟာ စီးပွားရေးအပေါ်မှာ နိုင်ငံရေးဆိုဒ်ကနေပြီး လွှမ်းမိုးပတ်သက်တယ်ဆိုတဲ့သဘောဗျ။ အဲသဘောလောက်ကို ပြောလို့မရတော့ဘူးဗျ အခုက။ စီးပွားရေးကို စီးပွားရေးဆန်ဆန် ကြည့်မယ်ဆိုရင် မြန်မာပြည်မှာ လျှပ်စစ်မီး အခြေအနေဘယ်လိုလဲ၊ ငွေလဲနှုန်းအခြေအနေဘယ်လိုလဲ၊ စီးပွားရေးဆိုဒ်ကပဲ ကျနော်ကြည့်မှာ၊ နိုင်ငံရေးဆိုဒ်က လုံးဝမပါဘူး။ ငွေလဲနှုန်း ပြင်ပြီးပြီလား အခုလက်ရှိနှုန်းကို။ မပြင်ရသေးရင် သဘာဝမကျဘူး။ ကျနော်တို့က အားမရှိဘူး။ လျှပ်စစ်မီးလာအောင် လုပ်ထားပြီးပြီလား။ ပြည်တွင်းမှာ မလုံလောက်ဘဲနဲ့ တရုတ်ကို ရောင်းစားဖို့ ကြံနေသေးတယ်ဆိုရင် ဒါဟာ ပြဿနာရှိနေပြီ။ ကျနော်တို့ ခေါ်လို့မရဘူး။ စီးပွားရေးသီးသန့် စဉ်းစားတဲ့လိုင်းမှာကို ကျနော်တို့က အားနည်းတယ်။ အဲတော့ စီးပွားရေးပိတ်ဆို့မှုကို ရုပ်သိမ်းပေးဖို့ ပြောဖို့ ကျနော်တို့က အားမရှိဘူး။ နောက်တခုက နိုင်ငံအတွင်းမှာ သေချာကျန်ခဲ့မယ့် မော်တော်ကားစက်ရုံကြီးတွေပဲ ချချ၊ တခုခုချမယ်ဆိုရင် မြေပိုင်ဆိုင်မှုတွေက ဘယ်လိုသဘောထားမလဲ။ လမ်းဖောက် တံတားဆောက်မယ်ဆိုရင်ရော အဲဒီမြေတွေကို သိမ်းကြ၊ ဆည်းကြ၊ လျော်ကြတဲ့ ပုံပန်းသဏ္ဌာန်တွေက အတိအကျ ရှိပြီလား အဲဒီပြဿနာတွေ။\nအဲဒီပြဿနာ တွေက စဖြစ်တာ။ စီးပွားရေးဆန်ဆန် ပြဿနာတွေ ဖြစ်လာတဲ့အခါကျတော့ အဲဒီဟာတွေ မပြင်မချင်း ကျနော်တို့က စီးပွားရေးပိတ်ဆို့မှုကို ရုပ်သိမ်းပါ၊ တို့နိုင်ငံမှာ ရင်းနှီးမြှုပ်နှံမှု လာလုပ်ပါလို့ လက်မထောင်ပြီးတော့ ခေါ်နိ်ုင်တဲ့ ကျနော်မှာ အနေအထားမရှိပါဘူး။ အဲတော့ ကျနော်ဟာ လိပ်ပြာမလုံပါဘူး။ အဲကိစ္စကို ဘယ်တော့မှ ပြောမှာမဟုတ်ပါဘူးလို့ ကျနော်ပြောတာပါ။ ”\nဒါ့အပြင် တိုင်းရင်းသားဒေသတွေမှာ စစ်ပွဲတွေ ဆက်ရှိတာဟာ စီးပွားရေးပိတ်ဆို့မှုကို ကန့်ကွက်ဖို့ လိပ်ပြာမလုံဖြစ်ရတယ်လို့ ဦးနေမျိုးဝေက ဆိုပါတယ်။\nမြန်မာပြည်မှာ စစ်အစိုးရလက်ထက်က လူ့အခွင့်အရေးချိုးဖောက်မှုတွေကို ဒဏ်ခတ်တဲ့အနေနဲ့ အထူးသဖြင့် အမေရိကန်နဲ့ ဥရောပသမဂ္ဂ အဖွဲ့ဝင်နိုင်ငံတွေက စီးပွားရေး ပိတ်ဆို့ထားတာပါ။\nအစိုး ရသစ်တက်လာတဲ့နောက်ပိုင်း ပြီးခဲ့တဲ့ ဇန်နဝါရီလမှာ ဖလုံ-စပေါ်၊ ရှမ်း၊ ချင်း၊ ရခိုင်၊ မွန်၊ တိုင်းရင်းသား ၅ ပါတီက စီးပွားရေးပိတ်ဆို့မှုကို ရုပ်သိမ်းပေးဖို့ ပူးပေါင်းတောင်းဆိုခဲ့ကြပါတယ်။\nမနေ့တုန်းက ကော်မရှင်ဥက္ကဋ္ဌနဲ့ တွေ့တဲ့အစည်းအဝေးမှာတော့ တိုင်းရင်းသားညီနောင် ၅ ပါတီက တိုင်းရင်းသားဒေသတွေမှာဖြစ်ပွားနေတဲ့ စစ်ပွဲတွေကို ရပ်စဲဖို့၊ ပြည်တွင်းငြိမ်းချမ်းရေးအတွက် ကြားဝင်စေ့စပ်ပေးနိုင်မည့် တတိယပုဂ္ဂိုလ် (Third Person) အဖြစ် ဆောင်ရွက်ပေးဖို့ အသင်ရှိတဲ့အကြောင်း ရွေးကောက်ပွဲကော်မရှင်ထံ အသိပေးခဲ့ပါတယ်။\nစီးပွးရေး ပိတ်ဆို့မှုနဲ့ပတ်သက်လို့ ပြီးခဲ့တဲ့မေလတုန်းကတော့ အမေရိကန်သမ္မတ အိုဘားမားက မြန်မာပြည်မှာ အမေရိကန် ရင်းနှီးမြှုပ်နှံမှုတွေကို ကန့်သတ်တဲ့ ဥပဒေကို တနှစ်သက်တမ်း တိုးခဲ့သလို၊ အမေရိကန် အောက်လွှတ်တော်ကလည်း ၂၀၀၃ ခုနှစ်က ချမှတ်ထားတဲ့ မြန်မာ့ကျောက်မျက်တွေနဲ့ ပို့ကုန်တွေပိတ်ပင်တာ၊ အစိုးရခေါင်းဆောင်တွေကို ပြည်ဝင်ခွင့် ဗီဇာပိတ်ပင်တဲ့ ဥပဒေကို ပြီးခဲ့တဲ့ တပတ်ကပဲ နောက်တနှစ် ထပ်မံသက်တမ်းတိုးခဲ့ပါတယ်။\nဒေါ်အောင်ဆန်း စုကြည် ခေါင်းဆာင်တဲ့ အမျိုးသားဒီမိုကရေစီအဖွဲ့ချုပ်ကတော့ စီးပွားရေးပိတ်ဆို့မှုရုပ်သိမ်းမှုမတိုင်ခင်မှာ အဖမ်းခံထားရတဲ့ နိုင်ငံရေးအကျဉ်းသားတွေ လွတ်မြောက်ဖို့နဲ့ နိုင်ငံရေး ပြုပြင်ပြောင်းလဲမှုတွေလုပ်ဖို့ လိုအပ်တယ်လို့ ဖေဖော်ဝါရီလ အတွင်းမှာ သဘောထားထုတ်ပြန်ထားပါတယ်။\nမြန်မာအစိုးရရဲ့  ဂငယ်ကွေ့ (U-Turn) ပေါ်လစီ ဘယ်ဦးတည်မလဲ\nဗုဒ္ဓဟူး, 27 ဇူလိုင် 2011\nဒီတပတ် မြန်မာ့မျက်မှောက်ရေးရာ သတင်းသုံးသပ်ချက်မှာ အမျိုးသားဒီမိုကရေစီအဖွဲ့ချုပ် ခေါင်းဆောင်များဖြစ်ကြတဲ့ ဦးအောင်ရွှေ နဲ့ ဒေါ်အောင်ဆန်းစုကြည် တို့ကို နိုင်ငံရေးမလုပ်ဖို့ တားမြစ်ချက်ထုတ်ပြန်ပြီး မကြာခင်မှာပဲ လက်ရှိ အစိုးရကိုယ်စားလှယ်ဝန်ကြီး ဦးအောင်ကြည် က ဒေါ်အောင်ဆန်းစုကြည်နဲ့ တွေ့ဆုံဆွေးနွေးခဲ့ပါတယ်။ ဦးသိန်းစိန် အစိုးရဟာ ဒီလို ရုတ်တရက်ကြီး ဂငယ်ကွေ့ ကွေ့သွားတာဟာ ဘာသဘောလဲ။ ဘာရည်ရွယ်ချက်လဲဆိုတာကို သိရှိနိုင်ဖို့ မြန်မာ့နိုင်ငံရေးသုံးသပ်သူ ဦးဌေးအောင်၊ ရှစ်လေးလုံးမျိုးဆက် ကိုတိုးကျော်လှိုင်တို့ကို ဦးကျော်ဇံသာ က ဆက်သွယ်မေးမြန်း ဆွေးနွေးသုံးသပ် တင်ပြထားပါတယ်။\nဦးကျော်ဇံသာ ။ ။ ကိုတိုးကျော်လှိုင် ကို စပြီး မေးချင်ပါတယ်။ အခု တွေ့ဆုံမှုဟာ ဘယ်လောက်အထိ ထူးခြားတယ်လို့ ဆိုနိုင်ပါသလဲ။\nကိုတိုးကျော်လှိုင် ။ ။ ဒီ တွေ့ဆုံဆွေးနွေးမှုက ဆယ်ကြိမ်မြောက်လို့ ဆိုပေမယ့် အစိုးရဖွဲ့သစ် လက်ထက်မှာ ပထမဦးဆုံးအကြိမ် တွေ့ဆုံခြင်း ဖြစ်ပါတယ်။ နောက်ပြီးတော့ ဒီ တွေ့ဆုံဆွေးနွေးမှုနဲ့ ပတ်သက်ပြီး အန်တီကိုယ်တိုင် ကျေနပ်မှုရှိပါတယ်။ အရင်အကြိမ်တွေနဲ့ မတူပါဘူးလို့ ဆိုထားတာလည်း ရှိပါတယ်။ ဒီ တွေ့ဆုံဆွေးနွေးမှုဟာ အရွေ့ တွေအားလုံးရဲ့  အစလို့ မြင်ပါတယ်။ တိုးတက်မှုအများကြီး ရှိပါတယ်လို့ မြင်ပါတယ်။\nဦးကျော်ဇံသာ ။ ။ ဦးဌေးအောင် ဘယ်လိုမြင်ပါသလဲ။ တကယ့် ထူးခြားတဲ့ တွေ့ဆုံမှုလို့ မြင်ပါသလား။\nဦးဌေးအောင် ။ ။ အခုလက်ရှိ အရပ်ဝတ်အစိုးရအနေနဲ့ အရင် အစိုးရတွေလက်ထက်မှာ လုပ်ခဲ့သလို ဟန်ဆောင်တာမျိုး မဟုတ်ဘဲနဲ့ တကယ်စစ်မှန်တဲ့ အမျိုးသားပြန်လည် ရင်ကြားစေ့ရေးကို ရှေ့ ရှုပြီး လုပ်မယ်ဆိုရင်တော့ မြန်မာပြည်သူတွေအများစု မျှော်လင့်နေတဲ့ တွေ့ဆုံမှုမျိုး ဖြစ်မယ်လို့ ကျနော်ထင်ပါတယ်။ ဒါမှမဟုတ်ဘဲနဲ့ အရင်စစ်အစိုးရ လက်ထက်တွေတုန်းကလို အချိန်ဆွဲတာမျိုး။ ဒါမှမဟုတ် ပြည်တွင်းပြည်ပကို လှိမ်ညာဖို့အတွက် ဟန်ဆောင်လုပ်တာမျိုးဆိုရင်တော့ အခုရလဒ်က အမျိုးသားရင်ကြားစေ့ရေးကို မဖြစ်စေဘဲနဲ့ တဖတ်နဲ့တဖတ် သံသယတွေ ပိုပြီတော့ ကြီးပြီတော့ ဝေးကွာသွားနိုင်တဲ့ အနေအထားကို ဦးတည်နိုင်တယ်လို့ ထင်ပါတယ်။\nဦးကျော်ဇံသာ ။ ။ ဦးဌေးအောင် ပြောတဲ့အထဲမှာ အစိုးရဖက်က စေတနာအမှန်နဲ့ လုပ်မယ်ဆိုရင်တော့ဆိုတဲ့ condition ထည့်ထားတယ်။ အဲဒီ အခြေအနေကော ဖြစ်နိုင်သလား။ စေတနာမှန်နဲ့ လုပ်မယ်မလုပ်ဘူးဆိုတာကို ဘယ်လိုတွက်လို့ရပါသလဲ။\nဦးဌေးအောင် ။ ။ ဒါကတော့ သူတို့အနေနဲ့ သံသယရဲ့  အကျိုးကို ခံစားရမယ်လို့ ထင်ပါတယ်။ ဘာဖြစ်လို့လည်းဆိုတော့ သူတို့အနေနဲ့ ဒီစစ်အစိုးရလက်ထက်မှာ တာဝန်ယူစဉ်တုန်းကလည်း ၂၀၀၁ ခုနှစ်မှ စတင်တွေ့ဆုံလာခဲ့တယ်။ ဘာမှ ထူးခြားတဲ့ရလဒ်တွေကို မရရှိခဲ့ဘူး။ နောက်တခုက တိုင်းရင်းသားအရေးအခင်းတွေကို ကြည့်မယ်ဆိုရင် တိုင်းရင်းသားတွေနဲ့ အပစ်အခတ် ရပ်စဲရေးမှာ ဂတိကဝတ်တွေမျိုးစုံ ပေးခဲ့ပေမယ့် နောက်ဆုံးမှာ ဂတိကဝတ်တွေကို လွယ်လွယ်ကူကူ ဖျက်ပြီးတော့ လုပ်လာတဲ့အတွက်ကြောင့် ဒါက အမျိုးသားပြန်လည်သင့်မြတ်ရေးက ဝေးကွာသွားပြီး ဒီနေ့ တိုက်ပွဲတွေ ပြန်ဖြစ်လာတဲ့ အနေအထားရှိတယ်။ အဲဒီတော့ ကျနော်တို့ကတော့ ဘာပဲဖြစ်ဖြစ် မပြေးသော်လည်း ကန်ရာရှိ ဆိုတဲ့အတိုင်း ဒီ စစ်အစိုးရရဲ့  လုပ်ရပ်တွေအပေါ် ကြည့်ပြီတော့ အများစုကတော့ သံသယတွေ ရှိနေမယ်လို့ ထင်ပါတယ်။\nဦးကျော်ဇံသာ ။ ။ ကိုတိုးကျော်လှိုင် အခု အစိုးရကိုယ်စားလှယ် ဝန်ကြီးဦးအောင်ကြည် က ဒေါ်အောင်ဆန်းစုကြည် ကို လာမတွေ့ခင် ပြီးခဲ့တဲ့ နှစ်ပတ်လောက်ကပဲ နိုင်ငံရေးမလုပ်ရဘူးလို့ ဒေါ်အောင်ဆန်းစုကြည် နဲ့ ဦးအောင်ရွှေ တို့ကို စာထုတ်ပြီး အကြောင်းကြားခဲ့ရတယ်ဆိုတာကို သိရပါတယ်။ ဆိုတော့ အစိုးရရဲ့  လုပ်ရပ်က သိပ်ပြီးတော့ ရုတ်တရက်ကြီး ဘာကြောင့်မို့ ပြောင်းလဲသွားသလဲ။ ဒီလိုတွေ့ဖို့ ဘာကြောင့် ဆုံးဖြတ်လာရတယ် ထင်ပါသလဲ။\nကိုတိုးကျော်လှိုင် ။ ။ တခု ကျနော်ပြောနိုင်တာကတော့ အစိုးရဘက်ကရော၊ အတိုက်အခံ ဒီမိုကရေစီအင်အားစုတွေဘက်ကရော ထိပ်တိုက်ရင်ဆိုင်ရေးကို အမြဲတမ်းတော့ ရွေးချယ်လို့တော့ မရဘူး။ အစိုးရဘက်ကတော့ တောက်လျှောက် တွေ့ဆုံဆွေးနွေးပွဲတွေကို နိုင်ငံရေးအရ အသုံးချခဲ့တာတွေတော့ ရှိပါတယ်။ သိသာထင်ရှားတဲ့၊ မြင်သာထင်ရှားတဲ့ အကျိုးရလဒ် တစုံတရာ မရရှိခဲ့ဘဲနဲ့ အချိန်ဆွဲခဲ့တာမျိုး၊ အချိန်ဆွဲခဲ့သလို ဖြစ်တာမျိုးတွေလည်း ရှိပါတယ်။ ဒါပေမဲ့ အခုလက်ရှိ အနေအထားကတော့ ဒီ အစိုးရသစ်လက်ထက်မှာ ပထမဦးဆုံးအကြိမ် တွေ့ဆုံတယ်။ နောက်ပြီး ပူးတွဲကြေညာချက်ထုတ်တယ်၊ ဘာညာဆိုတာက အရင်တုန်းကဆိုရင် မရှိခဲ့တဲ့ အစဉ်အလာဖြစ်တဲ့အတွက်ကြောင့် ကျနော်တို့က ဒါကိုတော့ ကြိုဆိုရလိမ့်မယ်လို့ ကျနော်ထင်ပါတယ်။\nဦးကျော်ဇံသာ ။ ။ ကျနော်သိချင်တာက နည်းနည်းမျက်စိလည်စရာပါ - သုံးသပ်တဲ့ လူတွေအနေနဲ့။ တလောလုံးကမှ နိုင်ငံရေးမလုပ်နဲ့ ဘာညာဟန့်တားခဲ့တယ်။ ဘာညာလုပ်ခဲ့တယ်။ အခုကြတော့ ရုတ်တရက်ကြီး သူတို့ကပဲ နိုင်ငံရေးသမားကြီးအဖြစ် အသိအမှတ်ပြုလိုက်တဲ့ သဘောပေါ့။ ဘာကြောင့် ပြောင်းလဲသွားသလဲ။\nကိုတိုးကျော်လှိုင် ။ ။ ဒီလိုပေါ့ ရက်ပိုင်းတွေအတွင်းကတော့ တရားမဝင်တော့ အန်အယ်လ်ဒီရုံးမှာ နိုင်ငံရေးလှုပ်ရှားမှုတွေကို ဆက်လက်ပြုလုပ်နေတယ်။ ဘာညာဆိုတာမျိုးတော့ ထွက်လာပါတယ်။ ဒါ ပြည်ထဲရေးဝန်ကြီးဌာနကနေလည်း တရားဝင် အကြောင်းကြားစာတွေ ပေးပို့ခဲ့တာ ရှိပါတယ်။ အဲဒီတော့ ဒီအခြေအနေကနေပြီးတော့ ရုတ်ချည်း ချိုးကွေ့သွားတဲ့ အခြေအနေကို ကြည့်လို့ရှိရင် အစိုးရသစ်ဘက်မှာလည်း တစုံတရာ သူတို့ ပူးပေါင်းဆောင်ရွက်မှဖြစ်မယ်ဆိုတဲ့ အနေအထားမျိုး ဖြစ်မယ်လို့ ကျနော်ကတော့ ယူဆပါတယ်။ တဖတ်နဲ့တဖတ် သံသယထားနေတာကတော့ သိပ်ပြီးတော့ အကျိုးမများလှဘူးလို့ မြင်ပါတယ်။\nဦးကျော်ဇံသာ ။ ။ ဦးဌေးအောင်ရဲ့  အမြင်ကို ပြောပါ။ ဘယ်လိုကြောင့် အစိုးရ ဒီလိုတကွေ့ ပြန်လှည့်သွားရသလဲ။ U-Turn လုပ်သလို ဖြစ်နေတာပေါ့။ သူတို့ပဲ နိုင်ငံရေးမလုပ်နဲ့ဆိုပြီး အခု သူတို့ကပဲ လက်ခံတွေ့ဆုံတယ်ဆိုတော့ နိုင်ငံရေးခေါင်းဆောင်အဖြစ် အသိအမှတ်ပြုလိုက်တဲ့သဘော တွေ့နေရတယ်လို့ ကျနော်ထင်ပါတယ်။\nဦးဌေးအောင် ။ ။ ဟုတ်ပါတယ်။ အခုဟာက ဦးသိန်းစိန် ခေါင်းဆောင်တဲ့ အရပ်ဝတ်အစိုးရ တက်လာပြီးနောက် ရက် (၁၀၀) ပတ်ဝန်းကျင်ကာလကို ရောက်လာတဲ့အချိန်မှာ အန်အယ်လ်ဒီ အဖွဲ့ချုပ်အပေါ်မှာ သူတို့ သိသိသာသာ ဖိနှိပ်ချုပ်ချယ်မှုတွေ ပြန်လုပ်လာတဲ့ အနေအထားရှိပါတယ်။ ဥပမာအားဖြင့် ဒီအဖွဲ့ဟာ ဥပဒေအကြောင်းအရ တရားမဝင်အဖွဲ့ ဖြစ်တယ်။ ဒါကြောင့်မို့ ဆိုင်ဘုတ်တွေ ဖြုတ်ချပေးရမယ်လို့ သူတို့ဘက်က ကန့်သတ်လာတာမျိုး ရှိသလို။ တချို့  အန်အယ်လ်ဒီ အောက်ခြေအဖွဲ့ လှုပ်ရှားမှုတွေကို နှောက်ယှက်ပေးလာတဲ့ အနေအထားတွေ ရှိပါတယ်။ အဲဒါကနေ အခုလို ရက်ပိုင်းအတွင်းမှာ ကပ်ပြီးတော့ ဂငယ်ကွေ့ ကွေ့သွားတဲ့ အကြောင်းတရားတွေကတော့ အများကြီး ရှိနိုင်ပါတယ်။ ဒါ ဘာကြောင့်လည်းဆိုလို့ရှိရင် အစိုးရခေါင်းဆောင်တွေရဲ့  လုပ်ရပ်တွေကို ကျနော်တို့ ပြန်သုံးသပ်ကြည့်တဲ့အခါကြတော့ ၁၉၉၀ ရွေးကောက်ပွဲအပြီးမှာ အန်အယ်လ်ဒီ ပါတီက အပြတ်အသတ် အနိုင်ရရှိသွားခဲ့တဲ့အခါကြတော့ စစ်အစိုးရက တိုင်းရင်းသားတွေနဲ့ အပစ်အခတ်ရပ်ဆဲရေး။ တနည်းအားဖြင့်ဆိုရင် တိုင်းရင်းသားတွေနဲ့ သူတို့က ဆက်ဆံရေးပြေလည်အောင်၊ လက်နက်ကိုင်အဖွဲ့များနဲ့ ဆက်ဆံရေးပြေလည်အောင် သူတို့က ကြိုးစားခဲ့တာရှိတယ်။ ဆိုတာကတော့ ပြည်တွင်းနဲ့ နယ်စပ် နှစ်ဖက်အန္တရာယ်တွေနဲ့ ကြုံလာတဲ့အခါမှာ သူတို့က တဖတ်ကို ခဏငြိမ်းချမ်းထားပြီးတော့ တခြားတဖက်ကို ဖိနှိပ်ချေမှုန်းတာမျိုး လုပ်လေ့လုပ်ထ ရှိပါတယ်။ တဖက်ကို ရေမှုတ်တဖက် မီးစာတဖက် ဆက်ဆံတဲ့ပုံစံမျိုးတွေ လုပ်ခဲ့တဲ့ သာဓကတွေရှိတယ်။ အလားတူပဲ ဒီနေ့အချိန်မှာကြတော့ ဒီဘက်က ပြည်တွင်းမှာ အန်အယ်လ်ဒီကလည်း လှုပ်ရှားလာတယ်။ လူထုကလည်း သောင်းသောင်းဖျဖျ ကြိုဆိုထောက်ခံလာတယ်။ တချိန်တည်းမှာ နယ်စပ်မှာရှိတဲ့ တိုင်းရင်းသားလက်နက်ကိုင် အဖွဲ့အစည်းတွေနဲ့ တိုက်ပွဲတွေ ပြန်ဖြစ်လာတယ်။ အဲဒီလို ဘက်ပေါင်းစုံကနေ အကြပ်အတည်းတွေ တွေ့လာတဲ့အခါတိုင်းမှာ အုပ်ချုပ်တဲ့ လူတန်းစားတွေ အနေနဲ့ တဖက်ကို ပြန်ပြီးတော့ ချဉ်းကပ်ပြတာမျိုး၊ တဖက်နဲ့ ပြန်ပေါင်းပြတာမျိုး အမြဲလုပ်လေ့လုပ်ထရှိတာ။ အခုလို အနေအထားမှာဆိုရင် အန်အယ်လ်ဒီ နဲ့ တွေ့ဆုံပြတာကလည်း တိုင်းရင်းသားတွေနဲ့ အန်အယ်လ်ဒီကြားမှာ သံသယတွေဖြစ်လာမယ့် အနေအထားမျိုးတွေကို ဖန်တီးဖို့ ရည်ရွယ်ချက်တွေလည်း ရှိကောင်းရှိနိုင်မယ်။ နောက်တခုက နိုင်ငံတကာရဲ့  ဖိအားတွေကိုလည်း ပြေလည်အောင်၊ လျော့သွားအောင် ကြိုစားပြတာမျိုးလည်း ဖြစ်ကောင်းဖြစ်နိုင်ပါတယ်။\nဦးကျော်ဇံသာ ။ ။ နောက်တခုက အာဆီယံ ဥက္ကဋ္ဌရာထူး လိုချင်တဲ့အတွက် နိုင်ငံတကာရဲ့  ကန့်ကွက်မှု လျော့ပေါ့သွားအောင် လုပ်တယ်ဆိုတဲ့ အယူအဆလည်း တချို့ က တွေးကြပါတယ်။ အဲဒါကော ဖြစ်နိုင်ပါသလား။\nဦးဌေးအောင် ။ ။ ဒါကလည်း တချက်အနေနဲ့တော့ ပါပါတယ်။ သူ့အနေနဲ့ကတော့ အာဆီယံဥက္ကဋ္ဌ ဖြစ်ရေးမဖြစ်ရေးက သူ့အတွက် ဒီလောက်အထိ အရေးကြီးတဲ့ပြဿနာမျိုးတော့ မဟုတ်ပါဘူး။ သူ့အနေနဲ့ နိုင်ငံတကာရဲ့  sanction တွေ လျော့ကျသွားအောင်၊ နောက်တခုက သူတို့ကို တရားဝင် အသိအမှတ်ပြုလာအောင် ဒါမျိုးတွေကို အများကြီး ကြိုးစားနေတဲ့ အနေအထား ရှိပါတယ်။\nဦးကျော်ဇံသာ ။ ။ ကိုတိုးကျော်လှိုင် ခင်များ အခု ဒေါ်အောင်ဆန်းစုကြည် မကြာခင်က ပုဂံကို ဘုရားဖူးထွက်တယ်။ ဒေါ်အောင်ဆန်းစုကြည် က ထိန်းသိမ်းခံရပြီး လွတ်လာတဲ့နောက်မှာ နိုင်ငံတကာမှာ အရှိန်အဝါ သိပ်မြှင့်မားလာတယ်။ သိပ်သြဇာကြီးလာတယ်ဆိုတာတော့ ငြင်းချက်ထုတ်စရာ မရှိပါဘူး။ လူတိုင်း လက်ခံကြပါတယ်။ ဒါပေမဲ့ ပြည်တွင်းမှာလည်း အခု ပုဂံကို ဘုရားဖူးသွားပြလိုက်တာ လူထုရဲ့  အင်အားက သူ့နောက်မှာရှိနေတယ်ဆိုတာကို သိသာမြင်သာသွားတယ်လို့ ပြည်တွင်းက တချို့ သုံးသပ်တာကို ကြားသိရပါတယ်။ အဲဒီ ခရီးစဉ်ရဲ့  လူထုထောက်ခံမှုဟာ နိုင်ငံရေးခရီးစဉ် မဟုတ်သောလည်း လူထုက သူ့ဘက်က ရှိနေတယ်ဆိုတဲ့ ကိစ္စမျိုး ပေါ်လွှင်ခဲ့တယ်လို့ ကြားရပါတယ်။ အဲဒီအကြောင်း ပြောပါ။ ဘယ်လောက်များ လူတွေက ရှိနေတယ်ဆိုတာ။\nကိုတိုးကျော်လှိုင် ။ ။ ဒီလိုဗျ ပုဂံခရီးစဉ်ကတော့ အန်တီတို့ မိသားစုခရီးစဉ်လေး သွားကြတယ်ပေါ့။ သို့သော်လည်း လူထုကိုလည်း ဒေသဆိုင်ရာတွေက တားမြစ်တာတွေ ရှိတဲ့ကြားထဲက လူထုထောက်ခံမှုက တော်တော်လေး မြှင့်မားပါတယ်။ ဒီအတွက်ကြောင့်လည်း အစိုးရက ဒီအချက်အလက်တွေကို ထည့်ပြီးတော့ စဉ်းစားတယ်လို့လည်း ကျနော်ယူဆပါတယ်။ နောက်တချက်က တွေ့ဆုံဆွေးနွေးရေး၊ ပူးပေါင်းဆောင်ရွက်ရေး ကိစ္စတွေမှာတော့ ပူးပေါင်းဆောင်ရွက်ရေးကိစ္စတွေနဲ့ ပတ်သက်လို့ အသေးစိတ် အချက်အလက်တွေတော့ မသိရသေးပါဘူး။ သို့သော်လည်း ကျနော်တို့က ပူးပေါင်းဆောင်ရွက်ရေးမှာ ရှေ့ ဆက်ညှိနှိုင်းရမယ့် အသေးစိတ်ကိစ္စတွေလည်း အများကြီးရှိမယ်လို့ ထင်ပါတယ်။ ဒါပေမဲ့လို့ တောက်လျှောက်မှာတော့ နိုင်ငံရေးအရ အမြဲ အသုံးချခဲ့တာ ဖြစ်နေတဲ့အခါကြတော့ အာဆီယံဥက္ကဋ္ဌရာထူးကိစ္စ၊ ဘာညာကတော့ သိပ်ပြီးတော့ မလိုဘူး။ ဘာဖြစ်လို့လည်းဆိုတော့ အာဆီယံက ကျနော်တို့ ဒီမိုကရေစီအင်အားစုဘက်ကို နိုင်ငံရေးအရ အာဆီယံက သိပ်ပြီးတော့ လေးလေးနက်နက် မရှိဘူးဆိုတော့ အာဆီယံဥက္ကဋ္ဌရာထူးက သူဘာသာ အချိန်တန်ရင် ဖြစ်သွားမှာ။ အဲဒီဟာတွေကြောင့်တော့ မဟုတ်ပါဘူး။ သို့သော် တခြား ဂငယ်ကွေ့လိုမျိုး ရုတ်တရက်ကြီး ချိုးကွေ့လိုက်တဲ့ အနေအထားပေါ်မှာတော့ ကျနော်တို့က အဲဒီအပေါ်မှာ စဉ်းစားစရာတွေ ပေါ်လာတာပေါ့။ ဒီအပိုင်းအတွင်းမှာ အန်အယ်လ်ဒီ ဗဟိုအလုပ်အမှုဆောင် ကော်မတီကလည်း တွေ့ဆုံဆွေးနွေးရေးနဲ့ ပတ်သက်ပြီး ထောက်ခံတဲ့ ကြေညာချက်ထုတ်ဖို့ ဘာညာရှိတယ်ဆိုတော့ ဒီဟာက လောလောဆယ် အနေအထားမှာတော့ ဘာပဲဖြစ်ဖြစ် အမျိုးသားပြန်လည်သင့်မြတ်ရေး လမ်းကြောင်းပေါ်လို့ ယူဆရတဲ့ လမ်းကြောင်းတခုပေါ်မှာ လက်ရှိ အစိုးရအဖွဲ့နဲ့ အတိုက်အခံခေါင်းဆောင် လူထုခေါင်းဆောင်တို့ တွေ့ဆုံဖြစ်တယ်ဆိုတာ ကောင်းတဲ့အနေအထားပါ။ အန်တီရဲ့  လူထုထောက်ခံမှုဆိုတာကိုလည်း အစိုးရအဖွဲ့သစ်က သူတို့ နှုတ်ကတော့ ထုတ်ပြောချင်မှာတော့ ပြောမယ်။ သို့သော်လည်း တစုံတရာအားဖြင့် အသိအမှတ်ပြုတဲ့သဘောလို့ ယူဆပါတယ်။\nဦးကျော်ဇံသာ ။ ။ နောက်ဆုံးမေးချင်တာက အရှေ့ ကို အကောင်းမြင်ကြည့်ပေါ့။ အကောင်းမမြင်ရတာလည်း ကြာပြီဆိုတော့။ ဒီဖြစ်ရပ်ကနေ ကျနော်တို့ ဘယ်အထိ ရှေ့ ကို တိုးသွားနိုင်မယ်လို့ ထင်ပါသလဲ။\nဦးဌေးအောင် ။ ။ ကျနော်တို့လည်း အကောင်းမြင်ချင်ပါတယ်။ စစ်အစိုးရက စိတ်ကောင်းစေတနာမှန်တဲ့ တွေ့ဆုံတာမျိုး ဖြစ်စေချင်တဲ့ ဆန္ဒရှိပါတယ်။ ဒါပေမဲ့ ကျနော်တို့ အချက်အလက်တွေအရ အခုလို ရုတ်တရက်ကြီး ပြောင်းလဲတယ်ဆိုတဲ့အပေါ်မှာ သံသယ ဖြစ်စရာတွေက အများကြီး ထပ်ဝင်လာတာကို တွေ့ရတယ်။ အဲဒီတော့ သူ့အနေနဲ့ ရှေ့ မှာဖြစ်လာမယ့် ပြဿနာတွေကို သူက ကြိုပြီးတော့ တွေးပြီးတော့ ပြင်ဆင်တယ်လို့ ထင်ပါတယ်။ ဘာဖြစ်လို့လည်းဆိုတော့ ဒေါ်အောင်ဆန်းစုကြည် ကို ပြည်သူလူထုက ထောက်ခံတဲ့ဟာကလည်း လျော့ကျမသွားတဲ့အပြင် ပိုတိုးလာတဲ့ အချက်အလက်တွေကလည်း အများကြီး ရှိပါတယ်။ ပုဂံခရီးစဉ်သာ မကဘူး။ သူ့အိမ်ရှေ့ မှာ သူစလွတ်လာတဲ့နေ့မှာ စုဝေးခဲ့တဲ့ လူထုတို့။ နောက် သူ့မိန့်ခွန်းပြောတဲ့အခါမှာ အဖွဲ့ချုပ်ရုံးရှေ့ မှာ စုရုံးခဲ့တဲ့ လူထုတွေကို ကြည့်ရင် သိပ်သိသာပါတယ်။ အဲဒီတော့ အခုအချိန်မှာပေါ့ လက်ရှိ အရပ်ဝတ် အစိုးရအနေနဲ့ စိတ်ပူနေတာက ဒေါ်အောင်ဆန်းစုကြည် ခေါင်းဆောင်တဲ့ ပြည်တွင်းက လူထုတိုက်ပွဲနဲ့ နယ်စပ်တွေမှာ ဖြစ်ပေါ်နေတဲ့ တိုင်းရင်းသားတွေရဲ့  လက်နက်ကိုင်တိုက်ပွဲတွေ ပေါင်းစပ်သွားမယ့်အရေးကို သူတို့အနေနဲ့ စိုးရိမ်နေတယ်လို့ ထင်ပါတယ်။ ဒါကြောင့်မို့ သူက တဖက်ကို ရင်ဆိုင်နေရတဲ့အချိန်မှာ၊ ဖိနှိပ်ချေမှုန်းနေရတဲ့အချိန်မှာ တဖက်ကို အချိန်ဆွဲနေတာမျိုး၊ ချော့ပေါင်းတာမျိုး ဖြစ်မှာကို ကျနော်တို့က စိုးရိမ်ပါတယ်။\nဦးကျော်ဇံသာ ။ ။ ကိုတိုးကျော်လှိုင် ကို နောက်ဆုံးမေးချင်တာက ဦးသိန်းစိန် အစိုးရက အမျိုးသားပြန်လည်သင့်မြတ်ရေးကို ဦးတည်ချင်တယ်။ အကြောင်းအမျိုးမျိုးကြောင့် သူတို့ရဲ့  အခက်အခဲကြောင့်ဖြစ်စေ၊ ဘာကြောင့်ဖြစ်စေ တိုင်းပြည်အတွက် ဒါသာလျင် ထွက်ပေါက်ဖြစ်တယ်လို့မြင်ပြီး လုပ်တယ်ထားအုံးတော့ သူတို့ရဲ့  နောက်ကွယ်မှာ သူတို့ရဲ့  လုပ်ရပ်ကို ခွင့်မပြုနိုင်တဲ့ အာဏာပိုင်တယောက်ယောက်၊ အာဏာရှင်တယောက်ယောက် မရှိနေနိုင်ဘူးလား။ အဲဒီ လွှမ်းမိုးမှု၊ လောင်ရိပ်အောက်က လွတ်ပြီလို့ ထင်ပါသလား။\nကိုတိုးကျော်လှိုင် ။ ။ အဲဒါတော့ ပြောရခက်တယ့် အဖြေတခုပါပဲ။ ကျနော်တို့ ဒီကိစ္စနဲ့ ပတ်သက်ပြီးတော့ ကျနော်တို့ကျယ်ကျယ်ပြန့်ပြန့် ဆွေးနွေးကြည့်တဲ့အခါမှာ အဖြေအမျိုးမျိုး တွေ့ရပါတယ်။ အခု ခေတ္တသဘော အန်တီနဲ့ ပြေလည်မှု ယူပြီးတဲ့အခါကြတော့ ကချင်ကိစ္စ၊ ရှမ်းလက်နက်ကိုင်ကိစ္စ၊ တိုက်ပွဲတွေ ဖြစ်နေတဲ့ကိစ္စတွေကို သူတို့ အပြီးအပြတ်ရှင်းလင်းဖို့ ရှိတယ်ဆိုတဲ့ သဘောထားမျိုးတွေလည်း ထွက်နေတာ ရှိပါတယ်။ သို့သော်လည်း အစိုးရသစ်လက်ထက် ပထမဦးဆုံးအကြိမ် တွေ့ဆုံမှုမှာ ဘယ်လိုပဲ ညှိနှိုင်းထားသည်ဖြစ်စေ အစိုးရဘက်ကနေ တချို့  မတော်မတရား လုပ်လာတဲ့ကိစ္စတွေ ရှိလာတယ်ဆိုရင်တော့ အန်တီက ပွင့်ပွင့်လင်းလင်းပဲ အစိုးရကို ရင်ဆိုင်သွားမှာပါ။ ဒါကိုတော့ ယုံကြည်ပါတယ်။\nဒေါ်အောင်ဆန်း စုကြည်၏ အိတ်ဖွင့်ပေးစာ\nCanadian Ambassador presented Honorary Doctorate L...\nစီးပွားရေးပိတ်ဆို့မှုကို ကန့်ကွက်ရန် လိပ်ပြာမလ...\nမြန်မာအစိုးရရဲ့  ဂငယ်ကွေ့ (U-Turn) ပေါ်လစီ ဘယ်ဦးတည...


နေလင်းအောင်: အမုန်းတရားအတွက် နှလုံးသားကို ဝန်မပိပါစေနဲ့\nအမုန်းတရားအတွက် နှလုံးသားကို ဝန်မပိပါစေနဲ့\nမူလတန်းပြ ဆရာမတစ်ဦးဟာ အတန်းထဲက ပြဿနာတစ်ရပ်ကို ဖြေရှင်းရန် ကလေးတွေနဲ့ ကစားပွဲတစ်ပွဲ ကစားဖို့ ဆုံးဖြတ်လိုက်ပါတယ်။ နောက်တစ်နေ့မှာ ဆရာမက ပလတ်စတစ်အိတ်နဲ့ အာလူးအချို့ထည့်ပြီး ယူဆောင်လာခဲ့ဖို့ တပည့်တွေကို စေခိုင်းလိုက်ပါတယ်။ အာလူတစ်လုံးစီမှာ ကိုယ်မုန်းတဲ့လူတစ်ဦးနာမည် ရေးထားရပါမယ်တဲ့။ ဒီတော့ ပလတ်စတစ်အိတ်ထဲမှာ ကလေးတွေထည့်ထားတဲ့ အာလူးအရေအတွက်ဟာ သူတို့မုန်းတီးနေတဲ့ လူအရေအတွက်အပေါ် မူတည်နေပါတယ်။\nကစားမည့်နေ့ ရောက်တဲ့အခါ ကလေးတစ်ဦးစီဟာ သူတို့မုန်းတဲ့ သူတွေရဲ့ နာမည်ရေးထားတဲ့ အာလူးတွေကို ယူဆောင်လာကြပါတယ်။ အချို့ကလေးတွေက အာလူးနှစ်လုံး၊ အချို့ကတော့ သုံးလုံး ယူဆောင်လာကြပါတယ်။ ငါးလုံးအထိ ယူဆောင်လာတဲ့ ကလေးအချို့လည်း ရှိပါတယ်။\nဆရာမက တစ်ပတ်အကြာ သွားလေရာနေရာတိုင်း (အိမ်သာထဲပင်မကျန်) အာလူးတွေထည့်ထားတဲ့ ပလတ်စတစ်အိတ်ကို သယ်ဆောင်သွားဖို့ တပည့်တွေကို စေခိုင်းလိုက်ပါတယ်။ တစ်နေ့ပြီးတစ်နေ့ ကုန်ဆုံးလာတဲ့အခါ တပည့်တွေဟာ သူတို့သယ်ဆောင်လာရတဲ့ အာလူးပုပ်တွေကနေ ထွက်ပေါ်လာတဲ့ မနှစ်မြို့ဖွယ် အနံ့အသက်တွေကြောင့် စတင်ညည်းညူလာတော့တယ်။\nအာလူးငါးလုံးအထိ သယ်ဆောင်ရတဲ့ကလေးတွေကတော့ အာလူးအိတ်တွေရဲ့ ပိုပြီးလေးတဲ့ အလေးချိန်ကို စတင်ခံစားလာရတယ်။ တစ်ပတ်အကြာမှာ ဆရာမက ကစားပွဲပြီးဆုံးကြောင်း ပြောလိုက်တဲ့အချိန်မှသာ ကလေးတွေဟာ စိတ်သက်သာရာ ရသွားကြတယ်။ ဆရာမက ကလေးတွေကို မေးလိုက်ပါတယ်။\n“တပည့်တို့ တစ်ပတ်အကြာ အာလူးတွေ သယ်ဆောင်သွားရတော့ ဘယ်လိုခံစားရသလဲ။”\nတပည့်တွေဟာ စိတ်မချမ်းမြေ့စွာနဲ့ သူတို့ခံစားနေရတဲ့ ဒုက္ခဝေဒနာတွေကို စတင်ညည်းညူ ပြောဆိုကြပါတယ်။ သူတို့ဟာ သွားလေရာအရပ်တိုင်း အာလူးတွေရဲ့ အလေးချိန်ရော၊ မကောင်းတဲ့ အနံ့အသက်တွေရော ခံစားကြရပါတယ်တဲ့။\nအဲဒီနောက် ဆရာမက ကစားပွဲနောက်ကွယ်မှာ ကွယ်ဝှက်ထားတဲ့ အဓိပ္ပါယ်ကို စတင်ရှင်းပြပါတယ်။ “ဒါဟာ တပည့်တို့မုန်းနေတဲ့ လူတွေကို နှလုံးသားထဲ သယ်ဆောင်သွားတာမျိုးနဲ့ တူညီလွန်းလှပါတယ်။ တပည့်တို့မုန်းတဲ့ လူတွေရဲ့ အနံ့အသက်တွေဟာ တပည့်တို့ရဲ့ နှလုံးသားကို ညစ်ညမ်းစေပါတယ်။ ဒီတော့ တပည့်တို့ဟာ သွားလေရာအရပ်တိုင်း မလိုအပ်တဲ့ ဝန်ထုပ်ဝန်ပိုးတစ်ခုကို သယ်ဆောင်ရင်း အဆုံးသတ်ရတတ်ပါတယ်။\nတပည့်တို့ဟာ အာလူးပုပ်တွေရဲ့ အနံ့ကိုပင် တစ်ပတ်အကြာ သည်းမခံနိုင်ဘူးဆိုရင် တစ်ဘဝလုံး ကိုယ့်နှလုံးသားထဲမှာ သယ်ဆောင်သွားရမယ့် မုန်းတီးနေတဲ့လူတွေရဲ့ အနံ့အသက်တွေဟာ ဘယ်လောက်တောင် ဝန်ထုပ်ဝန်ပိုး ဖြစ်စေလိမ့်မယ်ဆိုတာ သဘောပေါက်မယ် ထင်ပါတယ်။”\nပုံပြင်က ပေးသော သင်ခန်းစာ\nသင့်နှလုံးသားထဲမှာ အခြားသူတွေအပေါ်ထားတဲ့ အမုန်းတရားတွေကို ဖယ်ရှားပစ်လိုက်ပါ။ အကြောင်းကတော့ သင့်ဘဝတစ်လျှောက်လုံး မလိုအပ်တဲ့ ဝန်ထုပ်ဝန်ပိုးကို မသယ်ဆောင်မိဖို့ပါ။\nအကောင်းဆုံးကတော့ အခြားသူတွေအပေါ် သည်းခံခွင့်လွှတ်တတ်တဲ့ စိတ်ထားရှိနေဖို့ပါ။ ကိုယ်မနှစ်သက်တဲ့သူတွေကိုပင် မေတ္တာထားနိုင်ပါစေ။\nမေတ္တာစစ်ဆိုတာ အပြစ်ဆိုဖွယ်မရှိတဲ့ လူတစ်ဦးကို ချစ်မြတ်နိုးတတ်ခြင်း မဟုတ်ပါဘူး။ မပြည့်စုံတဲ့လူတစ်ဦးကို နှစ်နှစ်ကာကာ ချစ်မြတ်နိုးတတ်ခြင်းပါပဲ။\nRef; Do You Hate Someone? By Unknown Author\nဝန်ခံချက်။ ။ကျွန်တော် ဘာသာပြန်ဆိုတုန်းက စာပုဒ်ဟာ အောက်မှာပေးထားတဲ့ စာပုဒ်နဲ့ အနည်းငယ်ကွဲလွဲပါတယ်။ မူရင်းပြန်ဆိုတုန်းက စာပုဒ်ကို ပြန်လိုချင်ပေမယ့် လင့်ခ်မသိတော့တော့ကြောင်း အင်တာနက်မှာ ရှာဖွေရာ ဒီစာအတိုင်း ထွက်လာပါတယ်။ ပြန်မပြင်ချင်တော့တာကြောင့် အနည်းငယ်ကွဲလွဲပါက နားလည်ပေးပါရန် ပန်ကြားအပ်ပါတယ်ခင်ဗျာ။\nA kindergarten teacher has decided to let her class playagame. The teacher told each child to bring alongaplastic bag containingafew potatoes the next day to the class.Each potato will be givenaname ofaperson that the child hates, so the number of potatoes thatachild will put in his/her plastic bag will depend on the number of people he/she hates.\nSo when the day came, every child brought some potatoes with the name of the people he/she hated. Some had2potatoes; some3while some up to5potatoes.The teacher then told the children to carry with them the potatoes in the plastic bag wherever they go (even to the toilet) for 1 week.\nGet rid of any hatred you might have for others in your heart, so that you won't have to carry around an unnecessary burden during your lifetime. Forgiving others is the best attitude to take! Love others, even if you don't love them…\nPosted by နေလင်းအောင် at 6:21 PM


ဗေဒင်ဆိုင်ရာ စာစုများ . . .: မြန်မာ ပြက္ခဒိန် အကြောင်း တစေ့တစ်စောင်း\nမြန်မာပြက္ခဒိန် 1 နှစ်တာကာလအား လေ့လာကြည့်ခြင်း\nတစ်နှစ်တာ ကာလကို လှည့်ပတ်တာနဲ့ လိုရင်းတိုရှင်း ပြောရမယ်ဆိုရင် 12ရာသီ စက်ဝန်း 360ံကို နေက တစ်ပတ်ပြည့်အောင် လှည့်ပတ်ပြီးချိန်ဟာ တစ်နှစ် ဖြစ်ပါသည် . . တစ်နည်းအားဖြင့် နေသွားနှစ်လို့လည်း ခေါ်ဆိုကြပါသည်။ လည်ပတ်ချိန်နဲ့ ပြောမယ်ဆိုရင်တော့ ကမ္ဘာက မိမိဝင်ရိုးပေါ်မှာ အကြိမ်ပေါင်း 365.25 ခန့် အနောက်မှ အရှေ့သို့ လည်ပတ်ပြီးချိန်ဟာ တစ်နှစ်ဖြစ်ပါသည်။ တနည်းအားဖြင့် ကျွန်တော်တို့ နေထွက်တာကို မြင်ရတဲ့အခေါက်ရေပေါင်း 365.25 ရက်ခန့် ရှိပြီဆိုရင် တစ်နှစ်အဖြစ် မှတ်သားနိုင်ပါသည်။ ကမ္ဘာဟာ အနောက်ကအရှေ့ကိုလည်နေတော့ ကမ္ဘာမှာ နေထိုင်ကြတဲ့ ကျွန်တော်တို့က နေကို အရှေ့ကထွက်ပြီး အနောက်က ၀င်သည်ဆိုပြီး မြင်တွေ့ရခြင်းဖြစ်ပါသည်။ အဲဒီ ကမ္ဘာတစ်ကြိမ် လည်ပတ်ချိန် (သို့မဟုတ်) အရှေ့အရပ်မှ နေတစ်ကြိမ်ထွက်ချိန်မှ နောက်တစ်ကြိမ်ထွက်ချိန်ကို ၁ ရက်လို့ သတ်မှတ်ပါသည်။ အဲဒီ ၁ရက်ကို သာဝနရက်(နေသွားရက်) လို့လည်း ခေါ်ဆို အသုံးပြုပါသည်။ ဒါဆိုရင်တော့ တစ်နှစ်နဲ့ တစ်ရက် သတ်မှတ်ပုံကို အကြမ်းအားဖြင့် သိရှိနိုင်ပြီ ဖြစ်ပါသည်။\nဒါဆို ရှေးတုန်းက အချိန်ကာလတွေကို ဘယ်လိုနည်းတွေနဲ့ တိုင်းတာကြတာလဲ . . .ဆိုတာကို ကျွန်တော်တို့ လေ့လာကြည့်ကြပါမည် . .\nမြန်မာပြက္ခဒိန်တွက်ရိုးဟာ ရှေးသူတော်စင် ရသေ့ကြီးတွေပြုစုခဲ့ကြတဲ့ တွက်ရိုးကျမ်းတွေ အပေါ်မှာ အခြေပြုထားပါသည် . . ကျွန်တော်က အခုလက်ရှိ မြန်မာပြက္ခဒိန်ကို အသုံးပြုတွက်ချက်နေတဲ့ သူရိယသိဒ္ဓါ န္တတွက်ရိုးနဲ့ပဲ ဖော်ပြသွားပါမည်။\nသူရိယသိဒ္ဓါန္တကျမ်း (အခန်း ၁၄ - ဂါထာ ၁) မှာက အချိန်ကာလကို တိုင်းတာတဲ့နည်း (၉)မျိုးကို အောက်ပါအတိုင်း ဖော်ပြထားပါသည်။ (မာန= တိုင်းတာခြင်း)\n၉။ နက္ခတ္တမာန တို့ ဖြစ်ပါသည်။\nအဲဒီတိုင်းတာနည်း (၉)မျိုးမှာ လူ့ပြည်လူ့ရွာမှာ သုံးတာက\n၉။ နက္ခတ္တမာန တွေနဲ့ပဲ အမှုကိစ္စတွေ ဆောင်ရွက်ကြသည်လို့ ဆိုပါသည်။\nကျန်တဲ့ တိုင်းတာမှုတွေက အမြဲသုံးလေ့မရှိပဲ ယုဂ် စတာတွေ တိုင်းတာတဲ့ နေရာတစ်ချို့မှာပဲ သုံးစွဲလေ့ရှိကြပါသည်။ စတုယုဂ် စသည့် ယုဂ်များအကြောင်း အောက်ပါလင့်တွင် ဖော်ပြပြီး ဖြစ်ပါသည်။\nအခန်း(၁၄) ဂါထာ(၃) ဖော်ပြထားတာတော့\n“နေ့ညဉ့်တို့၏ အတိုင်းအတာပမာဏ၊ အောက်တွင်ဖော်ပြမည့်မုခ(၈၆)ပါး၊ ဒက္ခိဏ၊ ဥတ္တရအယာဉ်နှစ်ပါး၊ သယနမိဿ၊ သာယနတူ အစရှိသော ၀ိသုဝနှစ်ပါးတို့၏ ပမာဏ၊ ၁နြွေဂိုဟ် ပြောင်းရာကာလ (သံကြရန္တီ) ဖြင့်ကောင်းစွာပြရာကာလပိုင်းကို၊ ပိုင်းခြားသတ်မှတ်ခြင်းကိစ္စဟူသမျှ၌ သောရမာနဖြင့်တိုင်းတာသိရှိရသည်။” . . . . ဟူ၍ ရေးသားဖော်ပြထားပါသည်။\nလေ့လာစသူများအဖို့ မြင်တွေ့နေကျ ခေတ်သုံးစကားလုံးတွေမဟုတ်တဲ့ ဂါထာတွေကိုဖတ်ပြီးတော့လည်း ပြက္ခဒိန်အကြောင်း ကိုလေ့လာချင်စိတ် ကုန်သွားနိုင်ပါသည်။ ပြက္ခဒိန်အကြောင်းပြောဖို့က အကိုးအကားမပါပဲ စိတ်ထဲထင်ရာ လျှောက်ရေးလို့လည်း မရပြန်တာကြောင့်ထည့်သွင်း ဖော်ပြရခြင်း ဖြစ်ပါသည်။ ကျွန်တော့်အမြင်ပြောရပါမူ ပြက္ခဒိန်အကြောင်းလေ့လာမည် ဆိုပါက နက္ခတ္တဝေါဟာရများနှင့် ပြက္ခဒိန်ဝေါဟာရများကိုလည်း အားလုံးမဟုတ်ရင်တောင် တချို့တ၀က်အား လေ့လာထားသင့်ပါသည်။ ဂါထာက ဖော်ပြတဲ့ သောရမာနဆိုတာက နေသွားလမ်းကြောင်းတစ်လျှောက် တနင်္ဂနွေဂြိုဟ် လှည့်လည်သွားလာမှုအပေါ်မူတည်ပြီး တိုင်းတာခြင်းကို ဆိုလိုပါသည်။ အလွယ်ပြောရရင် တနင်္ဂနွေဂြိုဟ် အံသာ(ဒီဂရီ) 360 ပြည့်တာ “သောရနှစ် ၁နှစ်” ဖြစ်ပါသည်။ 1 အံသာမှ 1အံသာ ကူးပြောင်းတာက “သောရရက် တစ်ရက်” လို့ သတ်မှတ်ပါသည်။ အံသာ 30 ပြည့်ရင် “သောရတစ်လ” ဖြစ်ပါသည်။ ကျွန်တော်တို့ သောရမာနကို အံသာ(ဒီဂရီ)ဖြင့် တိုင်းတာတဲ့နှစ်လို့ပဲ အလွယ်မှတ်သားနိုင်ပါသည်။\nခြုံငုံပြောရရင် ကာလပိုင်းရဲ့ ပိုင်းခြားသတ်မှတ်ခြင်းကိစ္စတွေကို ဖော်ပြတဲ့ ဒီဂါထာနံပါတ် (၃) ဟာ နေမင်းသွားလာမှု 360 ဒီဂရီပြည့်ရင် တစ်နှစ်သတ်မှတ်သည်။ 30 ဒီဂရီပြည့်ရင် 1လ လို့ခေါ်သည်လို့ စည်းကမ်းသတ်မှတ်ထားတဲ့ ဂါထာပဲဖြစ်သည်လို့ ယူဆမိပါသည်။\nဒီလိုဆိုတော့ ကျွန်တော်တို့ ဘာကြောင့် အံသာရက်တွေကို အသုံးမပြုပဲ သာဝနရက်တွေကို သုံးနေရတာပါလဲ။ ထပ်ပြီး ကျွန်တော်လေ့လာကြည့်တော့ ဂါထာ(၁၈)(၁၉)ကြောင့်လို့ ထင်မြင်မိပါသည်။\nဂါထာ (၁၈)မှာ ဖော်ပြထားတာက\nနေတစ်ကြိမ်ထွက်သည်မှ နောက်နေတစ်ထွက်သည်အထိ ကာလပမာဏသည် သာဝနရက်မည်၏။ ဤ သာဝနရက် အတိုင်းအတာ ပမာဏဖြင့် ကပ်၊ ယုဂ်၊ ဟရဂုဏ်း တို့သည် သာဝနရက်တို့ဖြင့် ပိုင်းခြားတွက်ချက် သတ်မှတ်ထားသည်။ သာဝနရက်တို့ဖြင့်သာ ယ၀နပူဇော်ရာ ကာလကို ပိုင်းခြားအပ်၏။\nမွေးဖွားခြင်း၊ သေခြင်း စသည်တို့၏ ကာလအပိုင်းအခြား၊ နေ့ အရှင်၊ လအရှင်၊ နှစ်အရှင်၊ မဓျဂြိုဟ်တို့၏ နေ့စဉ်သွားဂတိတို့ကိုလည်း သာဝနရက်ဖြင့်သာ ပိုင်းခြား သတ်မှတ်ရမည်။\nသာဝနရက်ဆိုတာက နေထွက်တစ်ကြိမ်မှ နောက်နေ့နေထွက်သည်အထိ ရေတွက်သော တစ်ရက်တာကာလ ဖြစ်ကြောင်း အထက်တွင် ဖော်ပြခဲ့ပြီး ဖြစ်ပါသည်။\nသာဝနသည် မြို့ပြကျေးရွာနေ လူများနှင့် သက်ဆိုင်သော အချိန်ကာလအတွက် သုံးစွဲသော စကားရပ်ဖြစ်သည်။ ဤကဲ့သို့ အချိန်ကာလကို သာဝနဖြင့် သတ်မှတ်သုံးစွဲခြင်းသည် အခြားသော အချိန်ကာလများနှင့် ကွဲပြားမှုကို သိသာထင်ရှား၍ အလွယ်တစ်ကူမှတ်ယူနိုင်သည်။ လက်တွေ့တွင် နေထွက်မှ နောက်တစ်ကြိမ် နေထွက်သည့် အကြားရှိကာလကို 1 ရက်ဟု သုံးစွဲရာများစွာ အဆင်ပြေသည်။ .. . စသည်ဖြင့် ရှင်းလင်း ဖော်ပြထားပါသည်။\nဒီဂါထာ(၁၉)က တနင်္ဂနွေဂြိုဟ်ဖြစ်တဲ့ နေမင်း 1 အံသာစီ ရောက်ရှိချိန်ကို မှတ်ရတာထက် နေထွက်တစ်ကြိမ်စီကို မှတ်ရတာက ပိုလွယ်ကူတဲ့အတွက် တစ်ရက်တာကာလကို သာဝနရက်နဲ့ မှတ်သားကြောင်း သိမြင်နိုင်စေပါသည်။ အားလုံးကို ပြန်သုံးသပ်ကြည့်ရင် သောရမာနအရ တစ်ရက်ကို 1 အံသာ၊ တစ်လကို 30 အံသာ၊ တစ်နှစ်ကို 360 အံသာ ဆိုပြီး သတ်မှတ်ထားပေမယ့် မှတ်သားရလွယ်ကူတဲ့ နေထွက်သာဝနအကြိမ်တွေနဲ့ပဲ တစ်ရက်၊ တစ်လ၊ တစ်နှစ် ဆိုပြီး တိုင်းတာ သတ်မှတ်ကြောင်း သိရှိနိုင်ပြီ ဖြစ်ပါသည်။ ဒါကြောင့် တစ်နှစ်မှာ 360ံအံသာရက်ရှိတဲ့ကာလတွင် သာဝနရက် အားဖြင့် 365.25ရက်ခန့် ရှိတာကိုလည်း မိမိဘာသာ တွေးယူနိုင်ပြီ ဖြစ်ပါသည်။ ဒါဆိုရင် အဲဒီ သာဝနရက်အားဖြင့် 365.25 ရက်ခန့်ဟာ မြန်မာပြက္ခဒိန်ရဲ့ တစ်နှစ်တာကာလကို ဘယ်နေ့မှာ စတင်ရေတွက်ပြီး ဘယ်နေ့မှာ ကုန်ဆုံးပါသလဲ . . .\nမြန်မာသက္ကရာဇ် နှစ်ဟောင်းကုန်ဆုံး၍ မြန်မာသက္ကရာဇ်နှစ်သစ်ကို မည်သည့်နေ့မှစတင်ရေတွက်ပါသနည်း။\nအောက်ဖော်ပြပါ အဖြေများထဲမှ အဖြေမှန်ဟု သင်ယူဆသည့် နံပါတ်များအား ရွေးချယ်ကြည့်ပါ။\n1။ တန်ခူးလဆန်း 1ရက်နေ့မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n2။ ခရစ်ပြက္ခဒိန်ရှိ ဧပြီလ 16/17 ရက်မှ မှစ၍ မြန်မာသက္ကရာဇ် နှစ်သစ်ကို အစဉ်အမြဲစတင် ရေတွက်ပါသည်။\n3။ နှစ်တစ်နှစ်၏အစမှ 354 ရက်ပြည့်သောနေ့မှစ၍ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n4။ နှစ်တစ်နှစ်၏အစမှ 384 ရက်ပြည့်သောနေ့မှစ၍ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n5။ နှစ်တစ်နှစ်အစမှ 385 ရက်ပြည့်သောနေ့မှစ၍ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n6။ သင်္ကြန်အကြိုနေ့ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n7။ သင်္ကြန်အကျနေ့ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\n8။ သင်္ကြန်အတက်နေ့ မှစ၍ မြန်မာသက္ကရာဇ် နှစ်သစ်ကို စတင် ရေတွက်ပါသည်။\nအထက်ဖော်ပြပါ အဖြေများထဲမှ နံပါတ်တစ်ခုအား သင်ရွေးချယ်မိလျှင်ပင် မြန်မာပြက္ခဒိန်၏ နှစ်သစ်စတင်ရေတွက်သောနေ့အား သင်သေချာစွာ မသိရှိသေးဟု ယူဆနိုင်ပါသည်။ အဖြေမှန်မှာ အထက်ဖော်ပြပါအချက်အားလုံးသည် မြန်မာသက္ကရာဇ် နှစ်သစ် စတင်ရေတွက်သော နေ့ရက်များ မဟုတ်ပါချေ။ အားလုံး အဖြေမှားများသာ ဖြစ်ပါသည်။ နှစ်သစ်စတင်ချိန်အား လူတော်တော်များများ ထင်ယောင်ထင်မှား ဖြစ်နေတာတွေကို ကျွန်တော် ရေးသားထားခြင်းမျှသာဖြစ်ပါသည်။ အဖြေမှန်က မြန်မာသက္ကရာဇ် နှစ်သစ်အား သင်္ကြန်အတက်နေ့ပြီး နောက်တစ်ရက်မှ စတင်ရေတွက်ပါသည်။ ပြက္ခဒိန်တွင် နှစ်ဆန်းတစ်ရက်နေ့ ဟု ဖော်ပြထားသော နေ့ဖြစ်ပါသည်။\nအင်္ဂလိပ်ပြက္ခဒိန်အရမဟုတ်ပဲ ရှေးယခင်မှ ယနေ့တိုင် မြန်မာပြက္ခဒိန်ရဲ့ သက္ကရာဇ်တစ်နှစ်တာ ကာလသည် 365.25 ခန့် (365 သို့မဟုတ် 366 ရက်) ရှိသည် ဆိုပါလျှင် သင်လက်ခံပါသလား။\nလူအများစု သက္ကရာဇ်တစ်နှစ်တာကာလကို ရောထွေးနေကြတာ ဒီအချက်လည်းပါမယ်လို့ ထင်မိပါသည် . . ဘာကို ရောထွေးနေလဲဆိုတော့ မြန်မာပြက္ခဒိန်ရဲ့ သက္ကရာဇ်တစ်နှစ်တာကာလဟာ ရိုးရိုးနှစ်မှာ ၃၅၄ ရက်၊ ၀ါငယ်ထပ်နှစ်မှာ ၃၈၄ ရက်၊ ၀ါကြီး ထပ်နှစ်မှာ ၃၈၅ ရက် ရှိသည်လို့ မှတ်ထင်နေကြ၍ ဖြစ်ပါသည် . . . ကျွန်တော့်အနေဖြင့် ထိုရက်များသည် တနင်္ဂနွေဂြိုဟ်သွားအရ သတ်မှတ်ထားတဲ့ မြန်မာသက္ကရာဇ်တစ်နှစ်တာကာလနှင့် မသက်ဆိုင်ကြောင်း တင်ပြလိုပါသည် . . .\nဘာကြောင့်လဲဆိုတော့ ရိုးရိုးနှစ် စတာတွေက တနင်္လာဂြိုဟ်အရ လပြည့်လကွယ်၊ လဆုတ်လဆန်းတွေကို ဖော်ပြတဲ့ တန်ခူးလဆန်း 1 ရက်မှ တပေါင်း လကွယ်ထိ ရေတွက်ထားသော ရက်များသာ ဖြစ်ပါသည်။ မြန်မာပြက္ခဒိန်၏ တစ်နှစ်တာကာလသည် တန်ခူးလဆန်း1ရက်မှ တပေါင်းလကွယ် 15 ရက်ထိ သတ်မှတ်ထားခြင်း မဟုတ်ကြောင်းကိုမူ ရောထွေးမှုမရှိပဲ ရှင်းရှင်းလင်းလင်း သိထားစေချင်ပါသည်။\nတစ်နှစ်တာကာလ သတ်မှတ်တာဟာ အထက်က ဖော်ပြခဲ့ပြီးသလို နေထွက်ကြိမ်ပေါင်း 365.25 ကြိမ်ကိုမြင်ရတဲ့ ရက်ပေါင်း 365.25 ခန့်သာ ဖြစ်ပါသည် . . . မြန်မာပြက္ခဒိန်ရဲ့ တစ်နှစ်တာကာလဟာ ဟိုးအရင် ကမ္ဘာသုံးအင်္ဂလိပ်ပြက္ခဒိန် မပေါ်ခင်ကတည်းက 365 ရက် (သို့) 366 ရက် ပဲသတ်မှတ်ပါသည်။ မြန်မာပြက္ခဒိန်ပညာရှင်များက မာတုလဲနှစ်၊ တော်တုလဲနှစ် လို့လည်း ခေါ်ဆို အသုံးပြုကြပါသည်။ လက်တွေ့ သိရှိလိုပါက နက္ခတ်ဗေဒင်ပညာရှင်များ အသုံးပြုသော သံဒိဋ္ဌ ပြက္ခဒိန်များတွင်ကြည့်ရှုနိုင်ပါသည်။ ထိုပြက္ခဒိန်များတွင် သာဝနရက်ခေါ် နေသွားရက်များကို သုဒ္ဓဒိန်ရက် ဟူ၍ ဖော်ပြထားလေ့ရှိပါသည်။ ထို သုဒ္ဓဒိန်ရက် 365 ရက် သို့မဟုတ် 366 ရက် ကုန်ဆုံးလျှင် မြန်မာသက္ကရာဇ် နှစ်ဟောင်းမှ နှစ်သစ်သို့ ကူးပြောင်း သည်ကို သိရှိနိုင်ပါသည်။ သံဒိဋ္ဌပြက္ခဒိန်များအား အလွယ်တစ်ကူ မရရှိနိုင်ပါကလည်း ယခု အများအသုံးပြုသောနေသော မြန်မာပြက္ခဒိန်နှင့် တွက်ကြည့်နိုင်ပါသည်။ မြန်မာ ပြက္ခဒိန်၏ နှစ်သစ်အစသည် သင်္ကြန်အတက်ရက်၏ သင်္ကြန်တက်ချိန်မှ စတင်ပါသည်။ သို့သော် ထိုနေ့ရှိ သင်္ကြန်တက်ချိန်မှ သန်းခေါင်ထိကာလသည် တစ်ရက်တာကာလ (24 နာရီ) အပြည့်မရှိသဖြင့် သင်္ကြန်အတက်နေ့၏ နောက်တစ်နေ့ကိုသာ နှစ်သစ်၏ အစနေ့ရက်အဖြစ် သတ်မှတ်ပါသည်။ ယခုအသုံးပြုနေသော ပြက္ခဒိန်များတွင် “နှစ်ဆန်းတစ်ရက်” ဟု ထည့်သွင်းဖော်ပြလေ့ရှိပါသည်။ ထိုနေ့တွင် မြန်မာသက္ကရာဇ် နှစ်သစ်စတင်ပါသည်။\nဥပမာ- မြန်မာသက္ကရာဇ် 1373 ခုနှစ်သည် သင်္ကြန်အတက်နေ့တွင် ကုန်ဆုံးပြီး နှစ်ဆန်းတစ်ရက်နေ့တွင် မြန်မာသက္ကရာဇ် 1374 ခုနှစ် စတင်ပါသည်။ ထို့ကြောင့် မြန်မာပြက္ခဒိန်၏ နှစ်ဆန်းတစ်ရက်နေ့မှ သင်္ကြန်အတက်နေ့ထိ ကာလသည် မြန်မာပြက္ခဒိန် တစ်နှစ်တာ ကာလဖြစ်ပါသည်။ ထိုနှစ်ဆန်းတစ်ရက်နေ့မှစတင်၍ တစ်ရက်၊ နှစ်ရက်စသည်ဖြင့် သင်္ကြန်အတက်နေ့ထိ ရက်များအား ရေတွက်ကြည့်ခြင်းဖြင့် မြန်မာ ပြက္ခဒိန်၏ တစ်နှစ်တာကာလသည် 365 ရက် (သို့မဟုတ်) 366 ရက် ရှိကြောင်း သိရှိနိုင်ပါလိမ့်မည်။ facebook စာမျက်နှာတစ်ခုတွင် မြန်မာပြက္ခဒိန်သည် အနောက်တိုင်း အင်္ဂလိပ်ပြက္ခဒိန်မှ ကူးချပြုစုထားခြင်းပေလားဟု ယူဆပါမိသည်လို့ ရေးထားတာတွေ တွေ့မိ၍လည်း များစွာ စိတ်မကောင်း ဖြစ်မိပါသေးသည်။ အင်္ဂလိပ်ပြက္ခဒိန်သည် ယခင်က ဇန်န၀ါရီ၊ ဖေဖော်ဝါရီလတို့ မပါဝင်ပဲ 10 လသာရှိပြီး တနင်္ဂနွေ၊ တနင်္လာ စတဲ့နေ့တွေဟာလည်း AD-123 ခန့်ရောက်ရှိမှသာ အတည်တကျ စတင်အသုံးပြုကြောင်း များကိုလည်း သိရှိထားသင့်ပါသည်။ အနောက်တိုင်း ပြက္ခဒိန်အကြောင်းအရာများကို အောက်ပါလင့်တွင် ဖတ်ရှုနိုင်ပါသည်။\nဤနေရာတွင် စကားစပ်၍ ကျွန်တော့်အမြင်တစ်ခုအား တင်ပြလိုပါသည်။ မြန်မာ ပြက္ခဒိန်ရဲ့ နှစ်ဟောင်းသက္ကရာဇ်ကုန်ဆုံး၍မှ နှစ်သစ်သက္ကရာဇ်စတင်ချိန်ကို မြန်မာပြက္ခဒိန်ရဲ့ ပထမဦးဆုံးလရဲ့ 1 ရက်နေ့ ဖြစ်ရင်ကောင်းမယ်ဆိုပြီး အကြံပြု ဆွေးနွေးတင်ပြထားတာတွေကို ရေးကြ ပြောကြတာ တွေ့မိပါသည် . . . အမှန်တစ်ကယ်လည်း ဖြစ်သင့်တဲ့ ကိစ္စတစ်ခု ဖြစ်သည်လို့ လေ့လာသူမိတ်ဆွေ များလည်း သတိထားမိပါလိမ့်မည် . . . . အင်္ဂလိပ် ပြက္ခဒိန်မှာဆို အမြဲတမ်း ဒီဇင်ဘာ 31 ရက်ညဆို Happy New Year ဆိုပြီး ကြိုဆိုကြပါသည် . . . ဇန်န၀ါရီလ 1 ရက်နေ့က အင်္ဂလိပ်ပြက္ခဒိန်ရဲ့ ပထမဦးဆုံးလရဲ့လည်းဖြစ်သည် စစဦးချင်း 1 ရက်နေ့လည်း ဖြစ်သည်ဆိုတော့ အလွန် သဘာဝကျကြောင်း တွေ့မြင်ကြရပါသည် ဟုဆိုပါသည်။\nမြန်မာ ပြက္ခဒိန်မှာတော့ နှစ်သစ်အစပြုချိန်က တန်ခူးလမှာဖြစ်လိုက်၊ ကဆုန်လမှာ ဖြစ်လိုက်ဆိုတော့ လူတိုင်းဘ၀င် မကျချင်စရာဖြစ်နေရပါသည်။\nသို့ဖြစ်လျှင် မြန်မာပြက္ခဒိန်၏ နှစ်ဟောင်းသက္ကရာဇ်မှ နှစ်သစ်သက္ကရာဇ်စတင်ရေတွက်ခြင်းသည် အမြဲတမ်း ပထမဦးဆုံးလ၏ 1ရက်နေ့တွင် စတင်ရေတွက်သည်ဆိုလျှင် သင်လက်ခံပါသလား။\nဤနေရာတွင် တင်ပြလိုသည်မှာ မြန်မာပြက္ခဒိန်သည် တနင်္ဂနွေဂြိုဟ်နှင့် တနင်္လာဂြိုဟ်တို့၏ ရွေ့လျားနှုန်း (သို့) နေလနှစ်ပါးအရ စီရင်ထားသော ပြက္ခဒိန်ဖြစ်ပါသည်။ မြန်မာပြက္ခဒိန်တွင် စန္ဒြမာသ ဟုခေါ်သော တန်ခူးလ၊ ကဆုန်လ စသည်ဖြင့် တနင်္လာဂြိုဟ်၏ တိထီရက်များ ဖြစ်သော လပြည့်လကွယ် လဆန်း လဆုတ် စသည်တို့အား ထည့်သွင်း ဖော်ပြထားပါသည်။ သူရိယမာသ ဟုခေါ်သော တနင်္ဂနွေဂြိုဟ်၏ နေသွားတစ်လတာ ကာလများကိုမူ ထည့်သွင်းထားခြင်း မရှိပါချေ။ ထို့ကြောင့် ထိုပထမဦးဆုံးလ၏ 1ရက်နေ့တွေ နှစ်သစ်စတင်ခြင်းမရှိဟူသော အလိုမကျမှုများ ရှိလာကြခြင်းဖြစ်သည်ဟု ယူဆမိပါသည်။ ကျွန်တော့် သဘောအား တင်ပြရပါမူ မြန်မာပြက္ခဒိန်၏ နှစ်ဟောင်းသက္ကရာဇ်မှ နှစ်သစ်သက္ကရာဇ်ကူးပြောင်းခြင်းသည် အမြဲတမ်း ပထမဦးဆုံးလ၏ 1ရက်နေ့တွင် ကူးပြောင်းသည်ဟု လက်ခံပါသည် ဟု ဆိုချင်ပါသည်။ အဘယ်ကြောင့်ဆိုသော် မြန်မာနေသွားအရ ပြက္ခဒိန်များတွင် နှစ်သစ်စတင်ချိန်အား “နှစ်ဆန်း 1ရက်”ဟု ရှင်းလင်းစွာ ဖော်ပြရေးသားထားပြီး ဖြစ်ပါသည်။ သံဒိဌပြက္ခဒိန်များတွင်လည်း သုဒ္ဓဒိန် (1)ရက် ဟု ဖော်ပြထားပါသည်။ မြန်မာပြက္ခဒိန်၏ သူရိယမာသအရ ပထမဦးဆုံးဖြစ်သောလ၏ အစနေ့ရက်သည် နှစ်ဆန်းတစ်ရက်နေ့မှ စတင်သောကြောင့် ဖြစ်ပါသည်။ ဂါထာ (19)တွင် လူတို့၏ မွေးဖွားခြင်း သေခြင်းတွေကို သာဝနရက်တွေနဲ့သာ ဖော်ပြရမယ်လို့ တင်ပြပြီး ဖြစ်ပါသည်။ ထိုနည်းတူ လူတို့၏ အသက်တစ်နှစ်၊ နှစ်နှစ် စသည်ဖြင့် ရေတွက်ခြင်းတို့အားလည်း နေသွားလ၊ နေသွားနှစ် တို့ဖြင့်သာ မှတ်သားရမည်သာ ဖြစ်ပါသည်။ ထို့ကြောင့် စန္ဒြမာသ ခေါ် လသွားဖြင့် သတ်မှတ်သော တန်ခူးလဆန်း 1 ရက်သည် မြန်မာသက္ကရာဇ်၏ အစဦး ဖြစ်ခြင်း/မဖြစ်ခြင်းကို ထည့်သွင်းစဉ်းစားရန်မလိုဟု ကျွန်တော် ယူဆပါသည်။ စန္ဒြမာသသည် သူရိယမာသ မဟုတ်သလို သူရိယမာသသည်လည်း စန္ဒြမာသ ဘယ်တော့မှ ဖြစ်လာမည် မဟုတ်ပါချေ။ စဉ်းစား ဆင်ခြင် သင့်လှပါသည်။\nသူရိယသိဒ္ဓါန္တကျမ်း အလိုအရ သူရိယမာသ တစ်လတာ ကာလအပိုင်းအခြားကို အောက်ပါအတိုင်း တွက်ချက် ဖော်ပြထားသည်ကို တွေ့ရှိနိုင်ပါသည်။ နှစ်ဆန်းတစ်ရက်နေ့မှနေ၍ အောက်ဖော်ပြပါ ရက်အရေအတွက်များဖြင့် နေသွားတစ်လတာ ကာလအား ခန့်မှန်း သိရှိနိုင်ပါသည်။\nအထက်ပါဇယားမှာ ဆရာဒေါက်တာကံညွန့် မြန်မာဘာသာပြန်ဆိုသော သူရိယသိဒ္ဓါန္တကျမ်းမှ ကောက်နှုတ် ဖော်ပြထားခြင်း ဖြစ်ပါသည်။ ဇယားတွင် အိန္ဒိယ တွင်အသုံးပြုသော ၀ိသာခါလ(ကဆုန်) အား တစ်နှစ်တာကာလ၏ ပထမဦးဆုံး သူရိယမာသ နေသွားလအဖြစ် ဖော်ပြထားသော်လည်း မြန်မာပြက္ခဒိန်အရမူ စိတြ(တန်ခူးလ) ၏ 30ရက်၊ 20 နာရီ၊ 21 ဗီဇနာ၊2ပြာဏ်၊ 36 ခရာအား ပထမဆုံး သူရိယမာသ နေသွားလအဖြစ် သတ်မှတ်ယူဆရမည် ဖြစ်ပါသည်။ မှတ်ချက်- ဖော်ပြထားသော ဇယားမှာ သူရိယမာသ ဖြင့်သတ်မှတ်ထားေးသာ တစ်လတာကာလများသာ ဖြစ်ပါသည်။ ယခုမြန်မာပြက္ခဒိန်တွင် အသုံးပြုဖော်ပြထားသော တန်ခူး၊ ကဆုန်စသည့် စန္ဒြမာသလများ မဟုတ်ပါချေ။\nမြန်မာပြက္ခဒိန်၏ နောက်ကွယ်တွင် သူရိယမာသ(ခေါ်) နေသွားလရှိသည့်အကြောင်းကို သိရှိပါလျှင် (သို့) ပြက္ခဒိန်တွင် ထိုနေသွားအရ တစ်လတာကာလများအား ဖော်ပြပေးနိုင်လျှင် မြန်မာပြက္ခဒိန်၏ နှစ်ဟောင်းသက္ကရာဇ်မှ နှစ်သစ်သက္ကရာဇ်ကူးပြောင်းခြင်းသည် အမြဲတမ်း ပထမဦးဆုံးလ၏ 1ရက်နေ့တွင် ကူးပြောင်းသည် ဟူသော အဆိုအား လူတိုင်းလက်ခံလာမည်ဟုလည်း ယုံကြည်မိပါသည်။\nဒါဆိုရင် မြန်မာပြက္ခဒိန်မှာ သူရိယမာသ လို့ခေါ်တဲ့ “နေသွားတစ်လ” စသည်ဖြင့် မဖော်ပြပဲ ဘာ့ကြောင့် လဆန်း၊ လဆုတ်၊ လပြည့်၊ လကွယ်တွေစတဲ့ စန္ဒြမာသလို့ခေါ်တဲ့ “လသွားတစ်လ” (တန်ခူးလစသည်)တွေကိုပဲ ပိုပြီး အလေးထား ဖော်ပြရတာပါလဲ . . .\nဒီအဖြေကိုတော့ အောက်ပါ ဂါထာ(13)ကို ဖတ်ကြည့်မိတာနဲ့ သဘောပေါက်နိုင်သည်ဟု ယူဆမိပါသည် . . . .\nပြတိပဒါ စသော တိထီကို လည်းကောင်း၊ ဗဗ-စသော ကရိုဏ်းကို လည်းကောင်း၊ လက်ထပ်ထိမ်းမြားခြင်း၊ ဆံရိတ်ခြင်းအမှုကို လည်းကောင်း၊ ဆံထုံးခြင်း၊ စလွယ်တင်ခြင်း စသော အလုံးစုံသော မင်္ဂလာ အမှုကိစ္စတို့ကို လည်းကောင်း၊ တရားကျင့်ခြင်း၊ ဥပုသ် ဆောက်တည်ခြင်း၊ ခရီးသွားလာခြင်း စသည်တို့ကိုလည်းကောင်း စန္ဒြမာနဖြင့် ပိုင်းခြားသတ်မှတ်၍ ယူအပ်၏။ အလုံးစုံ ဆောင်ရွက်ဖွယ် ကိစ္စဟူသမျှတို့တွင် တိထီသာ ပဓာန ဖြစ်လေသည်။\nဂါထာက ရှင်းလွန်းလှပါသည်။ တိထီရက်တွေက “ဘာပဲလိုလို ရန်ကုန်လမ်းညွှန် ရှိတယ်” ဆိုပြီး ညွှန်းသလိုမျိုး “ဘာပဲလုပ်လုပ် တိထီ ရှိတယ်၊ တိထီကို ကြည့်ရမယ်” လို့တောင် ဆောင်ပုဒ်တစ်ခု ထားလိုက်ချင်ပါသည်။ အလုံးစုံ ဆောင်ရွက်ဖွယ် ကိစ္စဟူသမျှတို့တွင် တိထီသာ ပဓာန ဖြစ်လေသည် . . ဟု ဆိုထားသဖြင့် တိထီက အဲဒီလောက် အရေးပါလှပါသည် . . လူတွေရဲ့ ဆောင်ရွက်ဖွယ် ကိစ္စတွေမှာ တနင်္လာဂြိုဟ်နဲ့တနင်္ဂနွေဂြိုဟ်ရဲ့ အကွာအဝေးကို ဖော်ပြတဲ့ တိထီပြည့်ချိန်၊ တိထီဆန်းချိန်၊ တိထီ ဆုတ်ချိန် တွေက အရေးပါလှတာကြောင့် မြန်မာပြက္ခဒိန်မှာ နေသွား သာဝနရက်ထက် လသွား တိထီရက်ကို အလေးထား ဖော်ပြထားရခြင်းဖြစ်ပါသည်။ . . .\nတိထီရဲ့ ဖွင့်ဆိုချက်ကိုတော့ ဂါထာ (၁၂)မှာ ဖော်ပြထားတာက -\nတနင်္လာ ဂြိုဟ်လမင်းသည် လကွယ်နေ့၌ တနင်္ဂနွေဂြိုဟ် နေမင်းနှင့် ရာသီ၊ အံသာ၊ လိတ္တာ ထပ်တူညီ၍ တဖန် ထိုနေ့မှ ခွာထွက်လျက် နေ့စဉ်နေ့စဉ် အကြင်မျှလောက် အရှေ့ဘက်၌ ကျန်ရစ်၏။ ထိုမျှ ကျန်ရစ်သော ပမာဏကို တနင်္လာဂြိုဟ်လမင်း၏ အပိုင်းအခြား ပမာဏဟု သိအပ်၏။ ၁၂ အံသာတို့ဖြင့် တိထီတစ်လုံး = တိထီ ၁ရက် ဖြစ်၏။ တနင်္ဂနွေနှင့် တနင်္လာဂြိုဟ်တို့၏ အကြား အကွာအဝေးသည် ၁၂ အံသာသည် တိထီမည်၏။ ထိုတိထီ တစ်လုံးသည်ပင်လျှင် စန္ဒြဒိန= တိထီ တစ်ရက် ဖြစ်သည်။ . . . ဆိုပြီး ရှင်းလင်းစွာ ဖော်ပြထားပါသည် . . ။\nယခုအခါ လူတော်တော်များများ ရောထွေးနေသည်ဟု ယူဆရသော နှောင်းတန်းခူး၊ ဦးတန်ခူးစသည့် အကြောင်းအား ရေးသားဖို့ရည်ရွယ်ခဲ့သော်လည်း နှောင်းတန်းခူး ဦးတန်ခူး အကြောင်းရှင်းလင်းရာတွင် လိုအပ်မည့် အကြောင်းအရာများ ရေးရင်းရေးရင်း လိုရင်းမရောက်ပဲ ဖြစ်သွားပါသည်။ လိုရင်းမရောက်သေးသော ဤစာစုသည်လည်း တစ်ဦးတစ်ယောက်အတွက် အကျိုးရှိနိုင်မည်ဟု မျှော်လင့်မိပါသည်။\nနောက်မှ ဆက်ပါဦးမည် . . . . .\nအထက်တွင် ဖော်ပြထားသော ဂါထာများမှာ ဆရာဒေါက်တာကံညွန့် မြန်မာဘာသာပြန်ဆိုသော သူရိယသိဒ္ဓါန္တကျမ်းမှ ကောက်နှုတ်တင်ပြထားခြင်း ဖြစ်ပါသည်။\nဤဆောင်းပါးတွင် ဖော်ပြထားသော ရေးသားမှုများသည် အထက်ဖော်ပြပါသူရိယသိဒ္ဓါန္တကျမ်း စာအုပ်အားဖတ်၍ ကျွန်တော်နားလည်သော အတွေးအမြင်များသက်သက်သာ ဖြစ်ပါသည်။ ကျွန်တော် ဖတ်မိသည်များကို အများအလွယ်တကူ နားလည်စေရန် ရည်ရွယ်၍ အမေး၊ အဖြေသဘောမျိုး ပြန်လည် တင်ပြထားခြင်းသာ ဖြစ်ပါသည်။ အမှားတစ်စုံတစ်ရာ တွေ့ရှိပါက ပညာရှင်များအနေဖြင့် မှန်ကန်အောင် တည့်မတ် လမ်းညွှန်ပေးစေလိုပါသည်။ ကျွန်တော့် အနေဖြင့် အမြန်ဆုံး ပြန်လည် ပြင်ဆင်သွားမည် ဖြစ်ပါသည်။\nPosted by aha at 6:38 AM


Cameron.....: တစ်ဦးတည်းသောသမီး မဖြစ်ခဲ့ပါ.....\nနို့ညှာမောင်လေး၊ ဒုတိယမောင်လေး၊ မေမေ၊ ကျမနဲ့ ညီမအငယ်ဆုံး(ဘယ်မှညာ)\nမောင်မျိုးဘလော့ကိုသွားလည်ရင်း သူ့အစ်မအကြောင်းလေးရေးထားတာတွေ့တော့ ငယ်ငယ်တုန်းက ကျွန်မတို့မောင်နှမတတွေ အတူဆော့ကြ ကဲခဲ့ကြတာတွေကို ပြန်လွမ်းမိသွားတယ်....။ မောင်မျိုးလိုတော့ ကျွန်မက အစ်မတွေ အစ်ကိုတွေမရှိဘူး...။ ကျွန်မတို့မောင်နှမလေးယောက်မှာ ကျွန်မက အကြီးဆုံး ... ကျွန်မအောက်မှာ မောင်လေးနှစ်ယောက်နဲ့ အငယ်ဆုံးက ညီမလေး....။ တကယ်ဆို... ကျွန်မက တစ်ဦးတည်းသော သမီးဖြစ်ရမှာ...။ မေမေက ကျွန်မကိုမွေးပြီး ငါးနှစ်အထိ နောက်ထပ်ကလေးမယူခဲ့ပါဘူး...။ ဟိုအရင်ကတော့ ငါသာ တစ်ဦးတည်းသောသမီး ဖြစ်ခဲ့ရင်ကောင်းမှာပဲလို့ တကိုယ်ကောင်းစိတ်လေးမွေးမိတယ်...။ တစ်ဦးတည်းသောသမီး သူငယ်ချင်းတွေနဲ့ တွေ့တော့မှသာ သူတို့ဘ၀ ဘယ်လောက်အထီးကျန် ဆန်လည်းဆိုတာ သိလာတယ်ရ...။\nဒီပုံလေးက ၀မ်းကွဲညီမလေး စကာင်္ပူကနေ လက်ဆောင်ဝယ်ပေးခဲ့တာ\nပုစုခရုကလေးလေးမောင်နှမလေးတွေ ချစ်စရာလေး ...\nကျွန်မအသက် လေးနှစ်ကျော် ငါးနှစ်အထိ မေမေက နောက်ထပ်ကလေးမယူခဲ့ဘူး....။ တစ်အိမ်သားလုံးရဲ့ အချစ်တော်အဖြစ် အချိန်ကြာကြာခံခဲ့ရတာပေါ့...။ ကျွန်မအသက် ခြောက်နှစ်နဲ့ ဆယ်ရက်တိတိမှာ မေမေကမောင်လေးကိုမွေးခဲ့တယ်....။ (အဲဒီမောင်လေးအသက်တစ်နှစ်ကျော်မှာပဲ အပြင်းဖျားပြီး ပိုလီယိုပိုးဝင်သွားတာနဲ့ ခြေထောက်တစ်ဘက်ကမသန်တော့တာ ဒီနေ့ထိပါပဲ....။ အရမ်းသနားဖို့ကောင်းပါတယ်.....) နောက်တစ်နှစ်ခြားစီပဲ နောက်ထပ်မောင်လေး တစ်ယောက်နဲ့ ညီမလေးကို ထပ်မွေးခဲ့ပါတယ်..။ အဲဒါနဲ့ စည်စည်ကားကား ပျော်ရွှင်ဖွယ် မောင်နှမလေးယောက် ဖြစ်သွားရော...။ နယ်မှတော့ အသက်ခြောက်နှစ်ကျော် ကလေးတစ်ယောက်အတွက် အငယ်ကလေး တစ်ယောက်ကို ကောင်းကောင်း ထိန်းကျောင်းနိုင်နေပါပြီ....။ အ၀တ်စရှည်နဲ့ ကျောမှာချီပိုးပြီး ရွာရိုးကိုးပေါက် လျှောက်သွားနေတာပါပဲ...။ ဗိုက်ဆာမှသာ အိမ်ပြန်လာတာ...။ အဲဒီခေတ်က အိမ်တိုင်းတီဗီ မရှိဘူးလေ....။ ဒါကြောင့် အငယ်တွေကိုထိန်းရင်း တီဗီရှိတဲ့ အိမ်တွေမှာ စနေ...တနင်္ဂနွေမနက် 7:30ဆို ယိုးဒယားလိုင်းကလွှင့်တဲ့ စက်ရုပ်ကားတို့ ခုခေတ်ထိကလေးတွေကြိုက်နေတုန်းဖြစ်တဲ့ ပါဝါရိန်းဂျားတို့ ကာတွန်းကားတို့ သွားသွားကြည့်တယ်...။ သူများအိမ်က တီဗီကိုမပိတ်လိုက်မချင်းမပြန်ဘူး....။\nကျမတို့အိမ်နောက်ဖေးခြံထဲက သရက်ပင်ရှေ့မှာ ရိုက်ထားတဲ့\nပျော်စရာအကောင်းဆုံးက ညနေထမင်းစားချိန်လေးပဲ....။ အိမ်ရှေ့ ဈေးခင်းတဲ့ ကွပ်ပျစ်ပေါ်မှာ မောင်နှမတွေ မေမေလာပေးမယ့် ထမင်းဇလုံကိုစောင့်ကြရတယ်....။ ထမင်းဇလုံတစ်ခုထဲမှာ ဆီနဲ့ ငံပြာရည်ဆမ်းပြီးနယ်လိ်ုက်တယ် အသားကြော်က တစ်ယောက်တစ်တုံး....။ ကျန်တဲ့ အငယ်တွေကို ခွံကျွေးရတာ... သုံးလေးယောက်အတူစားလို့ ဒါကြောင့် ထမင်းကို ဇလုံနဲ့ထည့်ပေးရတာ...။ ကျွန်မညီမအငယ်ဆုံးဆို ခုချိန်ထိ ထမင်းစားမကောင်းရင် ကျွန်မကိုပဲနယ်ပြီးခွံကျွေးခိုင်းတာ အဲဒါဆို ထမင်းက တစ်ပန်းကန်ကြီးကုန်ရော...။ ချောင်းရေမှာရေသွားကူးလွန်းအားကြီးလို့ အသားတွေမဲတူးနေရောပဲ....။ မောင်နှမထဲမှာ ဘယ်သူ့ကိုပိုချစ်သလဲလုိ့မေးရင် အကုန်အတူတူပဲချစ်ပါတယ်...။ ဒါပေမယ့် ခြေထောက်မသန်တဲ့ မောင်လေးကိုတော့ ဂရုဏာပိုမိတာပေါ့....။\nကျွန်မနဲ့ ကျန်တဲ့ မောင်နှမတွေက အသက်နည်းနည်းကွာတော့ ရန်သိပ်မဖြစ်ဘူး...။ သူတို့သုံးယောက်ကသာ အထက်အောက်တစ်နှစ်ခြားစီမို့ မတည့်ကြဘူး....။ တကျက်ကျက်ပဲ...။ ကျွန်မကို ရန်ကုန်မှာ ကျောင်းတက်ဖို့ အဒေါ်ကလှမ်းခေါ်တော့... ကျွန်မအသက်ဆယ့်နှစ်နှစ် ခုနှစ်တန်း....။ ဖေဖေဆုံးပြီး နောက်တစ်နှစ်မှာပဲ ရန်ကုန်ကို ကျောင်းတက်ဖို့ရောက်လာခဲ့တာ...။ ကျွန်မထွက်လာတော့ အငယ်ဆုံးညီမလေးက အသက်သုံးနှစ်ကျော်ပဲရှိသေးတာ........။ ပထမဦးဆုံးအိမ်နဲ့ခွဲခဲ့ရတာ....။ ဘာပြောကောင်းမလည်း ၀မ်းနည်းတာပေါ့.... ငိုတာပေါ့....။ နောက်တော့ ဖေဖေမရှိတာနဲ့ ကျန်တဲ့မောင်နှမတွေကိုလည်း ဟိုအဒေါ်ကတစ်ယောက်ခေါ်လိုက် ဒီအဒေါ်က တစ်ယောက်ခေါ်လိုက်နဲ့ တကွဲတပြားစီဖြစ်ကုန်ရော....။ ကျွန်မဆယ်တန်းအောင်လို့ အိမ်ကိုခြောက်လပြန်နေသေးတယ်..။\nနောက်တော့ မေမေက အဒေါ့်ကလေးတွေ စကာင်္ပူမှာ ကျောင်းတက်တာ သွားစောင့်ပေးရတယ်....။ အဲဒီချိန်မှာ အငယ်ဆုံးညီမလေးက ကျွန်မနဲ့အတူရောက်လာပြီ... သူကခြောက်တန်းပေါ့ အဲဒီတုန်းက....။ အဒေါ်တို့အိမ်ကနေပဲ ကျောင်းတက်ခဲ့ရတာ ဘွဲ့ရတဲ့အထိဆိုပါတော့.....။ ကျွန်မတို့မောင်နှမလေးယောက်မှာ ခြေထောက်မသန်တဲ့ မောင်လေးကလွဲလို့ အားလုံးကျောင်းပြီး ဘွဲ့ရခဲ့ကြပါတယ်....။ တတိယမောင်လေးကလည်း စစ်တပ်ထဲက အဒေါ်ခေါ်ထားတော့ သူတို့ နယ်ပြောင်းတိုင်း သူက လျှောက်လိုက်နေရတာကိုး...။ ဒုတိယမောင်လေးကတော့ ကျွန်မတို့ အခုနေတဲ့အိမ်မ၀ယ်ခင်အထိတော့ နယ်မှာ ဆိုင်ကယ်ပြင်တယ် စတစ်ကာကပ်တာလုပ်တယ်....။ မိသားစုအားလုံးစုံစုံလင်လင်နဲ့ အတူပြန်နေရတာဆိုလို့ ခြောက်နှစ်ပဲရှိပါသေးတယ်.....။ ဆယ်နှစ်ကျော် မေမေအလုပ်လုပ်လို့ရတဲ့ ငွေစုပြီး အိမ်ခန်းဝယ်လိုက်တော့မှ မိသားစုအတူပြန်နေခဲ့ကြရတာပါ...။\nခုလည်း ကျွန်မတို့မောင်နှမတွေ စုစုစည်းစည်းပျော်ပျော်ပါးပါးပဲ....။ ကျွန်မဆို အိမ်အလုပ်ဘာမှ သိပ်မလုပ်ရဘူး...။ ဒုတိယမောင်လေးက အိမ်အလုပ်ပဲလုပ်တော့ သူပဲ အကုန်လုပ်ပေးတာ ကျန်သုံးယောက်က အပြင်အလုပ်ကိုယ်စီနဲ့ဖြစ်နေတော့...။ နေ့ဘက်ဆို အိမ်မှာ မေမေနဲ့မောင်လေးနှစ်ယောက်တည်းပေါ့....။ ညကျအလုပ်ကပြန်လာရင်း ထမင်းလက်စုံအတူစားကျ ထမင်းစားပြီးရင်လည်း တီဗီရှေ့မှာ နေရာယူပြီး လက်ဖက်တွေ ကော်ဖီတွေ စားစရာမုန့်တွေအစုံနဲ့ ပျော်စရာကြီးပေါ့...။\nဒီတော့မှ ပြန်တွေးမိတယ်.....။ ငါသာ တစ်ဦးတည်းသော သမီးဖြစ်ခဲ့ရင် ခုလိုမောင်နှမတွေနဲ့ ပျော်စရာကောင်းတဲ့ အချိန်တွေရှိမှာမဟုတ်ဘူးလို့....။ ပြီးတော့ တစ်ဦးတည်းသောသမီးတွေ ဖြစ်လေ့ရှိတဲ့ တစ်ကိုယ်ကောင်းစိတ်တွေ အတ္တစိတ်တွေနဲ့ အထီးကျန်ဆန်စွာ နေထိုင်နေရမှာကို တွေးမိတော့ ....ဘ၀အဆက်ဆက်က အတူပြုခဲ့သမျှ ကုသိုလ်တွေကြောင့် မောင်နှမတွေ အဖြစ်ကြုံဆုံခွင့်ရလာတာကို တွေးမိပြီး ပီတိဖြစ်ရပါတယ်....။\nPosted by coral nyo at 12:28\nခုတော့ blogs မောင်နှမတွေရနေပါပြီ.....\nမမိုးငွေ့ရဲ့ မောင်နှမ အကြောင်းလေး ဖတ်ပြီး စိတ်ထဲမကောင်းဘူး။ ငယ်ရွယ်စဉ်မှာ ဖခင်ကြီးကို ဆုံးရှုံးခဲ့ရပြီး မောင်နှမတွေ တစ်ကွဲတစ်ပြားနဲ့ နေခဲ့ရတယ်။ ဘာဘဲဖြစ်ဖြစ် အခု ကြီးတော့ အတူတူ စည်းစည်းလုံးလုံး ပြန်နေနိုင်တာ ၀မ်းသာစရာပဲနော်။ ရို့စ်လည်း သမီးအကြီးဆုံးပဲ။ ညီမအငယ်တွေချည်း ၃ ယောက် ရှိတယ်။\nလူတွေမှာ ကျောင်းသားဘ၀၊ ငယ်ဘ၀အကြောင်းလေးတွေကိုပြန်ပြောင်းသတိတရနဲ့ တွေးကြ၊ ပြောပြရတာပျော်စရာတစ်မျိုးလေးပါ.. အဆိုးတွေပဲဖြစ်ဖြစ်၊ အကောင်းတွေပဲဖြစ်ဖြစ်ပေါ့း)\nမိုးငွေ့ ရေ လွမ်းစရာ ညီမ ငယ်ဘဝလေး ကိုဖတ်သွားတယ် အခု ညီမ တို့ ဖေဖေကလွဲ လို့ လူစုံသွားပြီနော် အားလုံး ချစ်ချစ်ခင်ခင်နေကြပါလို့\nThis post makes me miss my bro and sis more than I usually do, humm, love them all and love my bros and sis from blogosphere too.\nမောင်နှမတွေရဲ့ဘဝတွေက ပျော်စရာတွေနဲ့အပြည့်ပါမမိုးရယ်။ မမိုးတို့မောင်နှမတွေလည်း ပျော်စရာပဲ။ တဦးတည်းသောသမီးမဖြစ်ခဲ့တာတော့ အကောင်းဆုံးပါ။\nမောင်နှမများတာ ကောင်းတာပေါ့ ဒီတစ်ယောက်နဲ့ရန်ဖြစ် စိတ်ကောက်နေလည်း ပူစရာမလိုဘူး နောက်တစ်ယောက်နဲ့ စကားပြောလို့ရတယ်လေ...တွေးကြည့်ရင်းတောင် ပျော်တယ်...\nတကယ် ပျော်စရာလေးတွေပဲ အစ်မရေ့ အစ်မက ကံကောင်းတာပေါ့ တစ်စုတစ်စည်းတည်းနေရတော့လေ ကျနော်တို့ကတော့ အားလုံးမဆုံကြတာကြာပြီးး(\nသတိရတယ် အတိတ်ဘ၀ နေ့ရက်များရယ် ။\nဘ နဲ့ ၀ နှစ်လုံးတည်းသာမို့နော် . . . သုံးလုံးလောက်သာဆိုရင် လူတွေလည်း တော်တော် ချာလပတ်ရမ်းမှား)\nမောင်နှမများတာကောင်းပါတယ်။ ငယ်ဘ၀လေးတွေအကြောင်းက အမြဲတမ်း အမှတ်တရပါပဲ။ စုစုစည်းစည်း နေခွင့်ရတာ ပျော်စရာပဲနော်။ အမလဲ ငယ်ငယ်က မောင်နှမတွေအများကြီးလိုချင်တာ။ အိမ်မှာလဲ အမကအကြီးဆုံးသမီးပဲ။ အမအောက်မှာ ညီမ၂ယောက်ရှိတယ်။ အမနဲ့ ကွာကြတယ်။ အလတ်နဲ့က ၇နှစ် အငယ်ဆုံးနဲ့က ၉နှစ်။